މަރުގެ އަދަބު ނުދޭނެ ކަމަށް ސަރުކާރުން ބުނެފި - Voice of Meedhoo\nމަރުގެ އަދަބު ނުދޭނެ ކަމަށް ސަރުކާރުން ...\nރާއްޖޭގައި މަރުގެ އަދަބު ނުދޭނެ ކަމަށް ފޮރިން މިނިސްޓްރީން މިއަދު ބުނެފި އެވެ.\nފޮރިން މިނިސްޓްރީން 27 ނޮވެމަބަރ 2018 ވަނަ ދުވަހު ކުރ ިޓްވީޓެއްގައި ބުނީ، ރާއްޖޭގައި މަރުގެ އަދަބު ދިނުން މީގެ 65 އަހަރު ކުރިން ހުއްޓާލާފައި އޮތް އޮތުން ދަމަހައްޓާނެ ކަމަށެވެ.\nއޭގެ އިތުރުން އދ.ގެ އާންމު މަޖިލީހުގައި ވޯޓަށް އަހަން ތައްޔާރުވެފައިވާ، މަރުގެ ހުކުމް މަނާކުރުމުގެ ރިޒޮލިއުޝަނަށް ރާއްޖޭން ވޯޓު ދޭނެ ކަމަށް ވެސް ފޮރިން މިނިސްޓްރީން ބުނެ އެވެ.\nމައުލޫމާތު ލިބިފައިވާ ގޮތުގައި 27 ނޮވެމަބަރ 2018 ވަނަ ދުވަހު ސްވިޒަލޭންޑްގައި ބޭއްވި އދ.ގެ އިންސާނީ ހައްގުތަކާ ބެހޭ ކޮމިޝަނުގެ ބައްދަލުވުމުގައި ރާއްޖޭން ވަނީ “މޮރެޓޯރިއަމް އޮން ދަ ޔޫޒް އޮފް ޑެތު ޕެނަލްޓީ”ގެ ނަން ދީފައިވާ ރިޒޮލިއުޝަނާ އެއްކޮޅަށް ވޯޓް ދީފަ އެވެ.\nމަރުގެ އަދަބު ތަންފީޒު ކުރަން ކުރީގެ ރައީސް އަބްދުﷲ ޔާމީނުގެ ސަރުކާރުން މަސައްކަތް ކުރި އެވެ. އަދި މަރުގެ އަދަބު ތަންފީޒު ކުރުމަށް ބޭނުންވާ ވަސީލަތްތައް ވެސް މާފުށީ ޖަލުގައި ގާއިމް ކުރި އެވެ. އަދި މަރުގެ އަދަބު ދޭނީ ލީތަލް އިންޖެކްޝަން ޖަހައިގެން ކަމަށް ނިންމައި، އެކަމާ ގުޅިގެން ގާނޫނުތަކާ ގަވާއިދު ތަކަށް ބަދަލު ގެނައުމުގެ މަސައްކަތްތައް ވެސް އޭރުގެ ސަރުކާރުން ކުރި އެވެ. ނަމަވެސް އެމަނިކުފާނުގެ ސަރުކާރު ނިމިގެން ދިޔައިރު އެ އަދަބު ތަންފީޒު ކޮށްފައެއް ނުވެ އެވެ.\nކުރިގެ ސަރުކާރުން މަރުގެ ހުކުމް ތަންފީޒު ކުރަން މަސައްކަތް ފެށުމުން ގިނަ ގައުމުތަކެއްގެ ފާޑުކިޔުން ރާއްޖެ އަށް އަމާޒުވި އެވެ. އެގޮތުން އދ. އާއި އީޔޫ ފަދަ ބޮޑެތި ޖަމާއަތްތަކުގެ ފާޑުކިޔުމާއި ފިއްތުންތަށް ވެސް އޭރުގެ ސަރުކާރަށް ކުރިމަތިވި އެވެ.\nމަރުގެ އަދަބު ތަންފީޒު ނުކުރާނެ ކަމަށް ރައީސް އިބްރާހިމް މުހައްމަދު ސޯލިހުގެ ސަރުކާރުން ބުނި އިރު، މަރުގެ އަދަބު ދިނުމަށް ޝަރުއީ މަރުހަލާތަށް ނިމިފައި ތިން މީހަކު މިވަގުތު ރާއްޖޭގައި އެބަތިއްބެވެ. އެއީ ޑރ. އަފްރާޝީމް އަލީ މަރާލިކަން ހުރިހާ ކޯޓުތަކަކުން ވެސް ސާބިތުވެފައިވާ ހުސައިން ހުމާމް އާއި ވަކީލު އަހްމަދު ނަޖީބް މަރާލި ކަން ސާބިތުވި އަހްމަދުގެ މުއްރަތުގެ އިތުރުން ސ. ހުޅުދޫ، ލިލީމާގޭ އަބްދުﷲ ފަރުހާދުގެ ގާތިލު މުހައްމަދު ނަބީލެވެ


Kulhudhuffushi iyeh negi 100 sample ves negative!\nކުޅުދުއްފުށިން އިތުރު 100 ރެންޑަމް ސާމްޕަލް، މިފަހަރުވެސް ނެގެޓިވް\n- ލޯކަލް ޓްރާންސްމިޝަނަށްފަހު ޖުމްލަ 220 ރޭންޑަމް ސާމްޕަލެއް ނެގި\n- ހުރިހާ ސާމްޕަލެއްވެސް ނެގެޓިވް\n- މޮނިޓަރިން ރަށް ނަގާނީ ކޮމިއުނިޓީ ސްޕްރެޑެއް ނެތްކަން ޔަގީންކުރުމަށްފަހު\nކުޅުދުއްފުށި ސިޓީން އެންމެ ފަހުން ފެނުނު ކޮވިޑް-19 ގެ ކޭސްއާ ގުޅިގެން މިދިޔަ 25 ވަނަ ދުވަހު ނެގި ރޭންޑަމް ސާމްޕަލްތައް ނެގެޓިވްވެފައިވާކަމަށް އެޗްއީއޯސީ ބުނެފި އެވެ.\nއެންމެ ފަހުން ކުޅުދުއްފުށިން ކޮވިޑް-19 ކޭސްއެއް ފެނިފައިވަނީ މިމަހު 18 ވަނަ ދުވަހު އެވެ. އެއީ އެއް އާއިލާއެއް ހަތަރު މެމްބަރުން ޕޮޒިޓިވްވެގެންނެވެ.\nއެޗްއީއޯސީން މިހާރު ބާއްވަމުންދާ ނޫސްވެރިންގެ ބައްދަލުވުމުގައި ވާހަކަދައްކަވަމުން މައުރޫފް ވިދާޅުވީ، އެންމެ ފަހުން ޕޮޒިޓިވްވި ކޭސްއާ ގުޅިގެން ކުޅުދުއްފުށިން ރޭންޑަމް ސޭމްޕަލް ނެގުމުގެ ދެވަނަ ރައުންޑެއް 25 ވަނަ ދުވަހު ކުރިއަށްގެންގޮސްފައިވާ ކަމަށާއި އެގޮތުން 100 ރޭންޑަމް ސާމްޕަލް ނަގާފައިވާ ކަމަށެވެ.\nއެ ސަތޭކަ ރޭންޑަމް ސާމްޕަލް ނެގެޓިވްކަމަށް މައުރޫފް ވިދާޅުވި އެވެ. މައުރޫފް ވިދާޅުވީ، މިމަހުގެ 18 ވަނަ ދުވަހަށްފަހު ހޮސްޕިޓަލަށް ޑޮކްޓަރަށް ދެއްކުމަށްދާ ބައެއް ފަރާތްތަކުން ސާމްޕަލް ނަގަމުންދާ ކަމަށާއި އެގޮތުން އެފަދަ 84 ސާމްޕަލެއް ނެގިފައިވާ ކަމަށެވެ.\nއޭނާ ވިދާޅުވީ، މިފަހަރުވެސް ރޭންޑަމް ސާމްޕަލްތައް ނަގާފައިވަނީ އާންމު ހިދުމަތްދޭ ތަންތަނުން ކަމަށާއި އެގޮތުން ގޭބިސީތަކުން 15 ސާމްޕަލަކާއި ކެފޭ/ރެސްޓޯރެންޓް/ފިހާރަތަކުން 25 ސާމްޕަލެއް އަދި އާންމު ހިދުމަތްދޭ ތަންތަނުން9ސާމްޕަލެއް ނަގާފައިވާ ކަމަށެވެ. މީގެ އިތުރުން ޓެކްސީތަކުން 11 ސާމްޕަލެއް ނެގިކަމަށް މައުރޫފް ވިދާޅުވި އެވެ.\nކުޅުދުއްފުށި ސިޓީ މިވަގުތު އޮތީ ލޯކަލް ޓްރާންސްމިޝަނެއްގައި އެވެ. ރަށް ކަރަންޓީނުން ނަގާނީ ބަލި ފެތުރިފައި ނެތްކަން ޔަގީންކުރުމަށްފަހު ކަމަށާ އެކަން ޔަގީންކުރުމަށް ގިނަ މަސައްކަތްތަކެއް މިހާރުވެސް ކުރަމުންދާކަމަށް މައުރޫފް ވިދާޅުވި އެވެ.\nމިމަހު 21 ވަނަ ދުވަހުވެސް ކުޅުދުއްފުށީގައި ވަނީ ރޭންޑަމް ސާމްޕަލްތަކެއް ނަގާފައި އެވެ. އެފަހަރު 120 ސާމްޕަލެއް ނެގިއިރު އެ ހުރިހާ ސާމްޕަލެއްވެސް ނެގެޓިވް އެވެ.\nއެފަހަރު ސާމްޕަލްތައް ނަގާފައިވާގޮތްތަށް ބަލާލާއިރު، ގޭބިސީތަކުން 25 ސާމްޕަލެއް ނަގާފައިވާއިރު ބިދޭސީ މަސައްކަތްތެރިން ތެރެއިން 35 ސާމްޕަލެވެ. އަދި 17 ސާމްޕަލެއް ފިހާރަތަކުން ނަގާފައިވާއިރު ކެފޭ/ރެސްޓޯރެންޓްތަކުން 13 ސާމްޕަލެއް އަދި ޓެކްސީތަކުން 11 ސާމްޕަލެއް ނަގާފައިވެ އެވެ.\nކުޅުދުއްފުށި ކޭސްއާ ގުޅިގެން އެޗްއީއޯސީގެ ހާއްސަ ޓީމެއްގެ އިރުޝާދުގެ ދަށުން ކުޅުދުއްފުށި ޓާސްކް ފޯސްއިން ދަނީ ބަލި ފެތުރުން ކޮންޓްރޯލްކުރުމަށް ހާއްސަ ފިޔަވަޅުތަކެއް އަޅަމުންނެވެ. އަދި ބަލީގެ އަލާމާތެއް ފެނިއްޖެނަމަ ކުޅުދުއްފުށީގައި ގާއިމުކޮށްފައިވާ ހޮޓްލައިންއަށް ގުޅައި އެންގުމަށްވެސް އިލްތިމާސްކުރެއްވި އެވެ.\nމައުރޫފް ވިދާޅުވީ ސްޕްރެޑެއް ނެތްކަން އެނގޭނީ 14 ދުވަސްފަހުން ރިލީޒް ސާމްޕަލް ނަގައި ޓެސްޓުންކުރުމުން ކަމަށާ އެހެންވުމުން މިދުވަސްތަކުގައި ރައްކާތެރިވުމުގެ ގޮތުން ފިޔަވަޅުތައް އެޅުމަށް އިލްތިމާސްކުރި އެވެ. އޭނާ ވިދާޅުވީ، ސާމްޕަލްތައް ނެގެޓިވް ވިޔަސް އަދި ލުއިކޮށް ނުދެކުމަށާއި ބޭރުގައި އުޅުމުގައި ގައިދުރުކަން ބެހެއްޓުމަށެވެ. އަދި މާސްކް އަޅައިގެން ބޭރުގައި އުޅުމަކީ ވަރަށް މުހިންމުކަމެއްކަމުގައި މައުރޫފް ވިދާޅުވި އެވެ.


Emme avahah ves School thah hulhuveynee anna mahuge 14 gai | Mihaaru\nއަމީނިއްޔާ ސްކޫލްގެ ކުދިންތަކެއް ކްލާހުގައި: ނިއު ނޯމަލްގައި ކިޔަވައިދޭން ފެށުމަށް ތަފާތު ތިން ސިނާރިއޯއެއް ސަރުކާރުން ގެންގުޅޭ.---ފައިލް ފޮޓޯ/މިހާރު\n22 މެއި 2020 - 03:05 29 comments\nސްކޫލްތަކުގައި ކިޔަވައިދޭން ފެށުމަށް ތިން ސިނާރިއޯއެއް ސަރުކާރުން ވަނީ ހަދާފައި. އެކަމަކު، އޭގެ ތެރެއިން އަމަލުކުރާނެ ސިނާރިއޯއެއް ކަނޑައަޅާނީ ކޮވިޑް-19 އާ ގުޅޭ ކަންކަމުގައި ސަރުކާރަށް ލަފާދޭ ޓެގްގެ ނިންމުންތަކަށް ރިއާޔަތްކޮށް ކަމަށް މަބްރޫކް ވިދާޅުވި. އެ ޕްލޭންތައް ފައިނަލް ކުރުމަށް އެޑިއުކޭޝަން މިނިސްޓްރީން ގެންދަނީ ކަމާ ގުޅޭ ފަރާތްތަކާ ވާހަކަ ދައްކަމުން.\nކޮވިޑް-19 އިން ރައްކާތެރިކަމުގެ ފިޔަވަޅެއްގެ ގޮތުން ސްކޫލްތައް ބަންދުކުރުން ނިމުމަކަށް ގެނެސް އެންމެ އަވަހަށް ވެސް ކިޔަވައިދޭން ފެށޭނީ އަންނަ މަހުގެ 14 ގައި ކަމަށް ސަރުކާރުން ރޭ ބުނެފި އެވެ.\nނޭޝަނަލް އިމަޖެންސީ އޮޕަރޭޝަން ސެންޓަރު (އެންއީއޯސީ) ން ބޭއްވި މީޑިއާ ބްރީފިންގައި އެ ސެންޓަރުގެ ތަރުޖަމާން މުހައްމަދު މަބްރޫކް އަޒީޒް ވިދާޅުވީ، އެންމެ އަވަހަށް ވެސް ސްކޫލްތައް ހުޅޭނީ ކުރިއަށް އޮތް ބަންދު ދުވަސްތަކަށް ފަހު ކަމަށެވެ. އޭނާ އެ އިޝާރާތް ކުރައްވަނީ މި އަހަރުގެ އެކަޑެމިކް ކަލަންޑަރުގައި ބުނާ ފުރަތަމަ ޓާމްގެ ބަންދު ދުވަސްތަކަށެވެ.\nއެކަޑެމިކް ކަލަންޑަރުގައިވާ ގޮތުން ފުރަތަމަ ޓާމަށް ފަހު ސްކޫލްތައް ބަންދު ކުރާނީ މި މަހުގެ 31 ން އަންނަ މަހުގެ 11 އެވެ. އެ ބަންދަށް ފަހު ދެ ވަނަ ޓާމަށް ސްކޫލްތައް ހުޅުވަން ކަލަނޑަރުގައި ކަނޑައަޅާފައި ވަނީ އަންނަ މަހުގެ 14 އެވެ.\nމި އަހަރުގެ އެކަޑެމިކް ކަލަންޑަރު\nމީޑިއާ ބްރީފިންގައި ނޫސްވެރިއަކު ކުރި ސުވާލަކާ ގުޅިގެން މަބްރޫކް ވިދާޅުވީ، ކޮވިޑް-19 އަށް ފަހު އިއުލާން ކުރާ "ނިއު ނޯމަލް" ގައި ސްކޫލްތައް އެންމެ އަވަހަށް ވެސް ހުޅުވޭނީ ކުރިއަށް އޮތް ބަންދަށް ފަހު ކަމަށެވެ.\n"އެހެން ނަމަވެސް ޑޭޓްތައް ފްލެކްސިބްލްކޮށް ބާއްވައިގެން މިނިސްޓްރީން މަސައްކަތް އެ ކުރައްވަނީ. ހުޅުވޭނެ ޑޭޓްތައް ބަލާނީ ކުރިއަށް އޮތް ދުވަސްތަކުގައި ކަންތައް ދާ ގޮތަށް ރިއާޔަތްކޮށް،" އޭނާ ވިދާޅުވި އެވެ.\nއެޑިއުކޭޝަން މިނިސްޓަރު ޑރ. އާއިޝަތު އަލީއާ ހަވާލާ ދެއްވައި މަބްރޫކް ވިދާޅުވީ، ސްކޫލްތަކުގައި ކިޔަވައިދޭން ފެށުމަށް ތިން ސިނާރިއޯއެއް ހަދާފައިވާ ކަމަށެވެ. އެކަމަކު، އޭގެ ތެރެއިން އަމަލުކުރާނެ ސިނާރިއޯއެއް ކަނޑައަޅާނީ ކޮވިޑް-19 އާ ގުޅޭ ކަންކަމުގައި ސަރުކާރަށް ލަފާދޭ ޓެކްނިކަލް އެޑްވައިޒަރީ ގުރޫޕް (ޓެގް) ގެ ނިންމުންތަކަށް ރިއާޔަތްކޮށް ކަމަށް މަބްރޫކް ވިދާޅުވި އެވެ. އެ ޕްލޭންތައް ފައިނަލް ކުރުމަށް އެޑިއުކޭޝަން މިނިސްޓްރީން ގެންދަނީ ކަމާ ގުޅޭ ފަރާތްތަކާ ވާހަކަ ދައްކަމުން ކަމަށް ވެސް އޭނާ ވިދާޅުވި އެވެ.\n"އެހެން ނަމަވެސް އެންމެ އަވަހަށް ހުޅުވިޔަސް ހުޅުވާނީ ކުރިއަށް އޮތް ސްކޫލް ބަންދު ނިމުމަށް ފަހު،" މަބްރޫކް ވިދާޅުވި އެވެ.\nކޮވިޑް-19 އާ ގުޅިގެން ސްކޫލްތައް ބަންދުކުރީ މިދިޔަ މާޗް މަހުގެ ކުރީކޮޅެވެ.\n"އެހެން ނަމަވެސް ޑޭޓްތައް ފްލެކްސިބްލްކޮށް ބާއްވައިގެން މިނިސްޓްރީން މަސައްކަތް އެ ކުރައްވަނީ. ހުޅުވޭނެ ޑޭޓްތައް ބަލާނީ ކުރިއަށް އޮތް ދުވަސްތަކުގައި ކަންތައް ދާ ގޮތަށް ރިއާޔަތްކޮށް،" މަބްރޫކް\nރާއްޖޭގައި ކޮވިޑް-19 ގެ ހާލަތު މިހާރު އޮތް ގޮތަށް ބެލުމަށް ފަހު ސަރުކާރުން ނިންމާފައި ވަނީ ލުއިތަކެއް ދެމުން ގެންދިއުމަށެވެ. އެގޮތުން ލޮކްޑައުން އާއި މޮނިޓަރިންގެ ހާލަތުގައި ނެތް ރަށްރަށުގައި މިއަދުގެ ހުކުރު ނަމާދާ އެކު، ޖަމާއަތުގައި ނަމާދު ކުރަން ފަށާނެ އެވެ. ކޮވިޑް-19 އިން ރައްކާތެރިވުމަށްޓަކައި ރާއްޖޭގެ ހުރިހާ ރަށެއްގެ މިސްކިތްތަކުގައި ޖަމާއަތުގައި ނަމާދުކުރުން މިދިޔަ މަހުގެ ފަހުކޮޅުން ފެށިގެން އޮތީ މެދުކަނޑާލައިފަ އެވެ.\nސަރުކާރުން ނިންމާފައި ވަނީ ކޮވިޑް-19 އިން ރައްކާތެރިވުމަށް އަޅާފައިވާ ފިޔަވަޅުތަކަށް ފިޔަވަހިތަކަކަށް ބަހާލައިގެން ލުއި ދިނުމަށެވެ.\nވެރިރަށް މާލެ އިން ކޮވިޑް-19 ޖެހިފައިވާ މީހަކު މިދިޔަ މަހުގެ 15 ގައި ފުރަތަމަ ފަހަރަށް ފެނުމާ އެކު، މާލެ އާއި ވިލިމާލެ އާއި ހުޅުމާލެ ވަނީ އެ ދުވަހުން ފެށިގެން ލޮކްޑައުން ކޮށްފަ އެވެ. އޭޕްރީލް 15 ން ފެށިގެން ފުރަތަމަ 24 ގަޑިއިރަށް މާލެ ސަރަހައްދު ލޮކްޑައުން ކުރުމަށް ފަހު، ފަހުން ވަނީ ކޮންމެ 14 ދުވަހަކުން ލޮކްޑައުން ދަންމައިފަ އެވެ. އެންމެ ފަހުން ކަނޑައެޅި ލޮކްޑައުންގެ މުއްދަތު ހަމަވާނީ އަންނަ ބުރާސްފައްޗަށެވެ. އެކަމަކު، ހާލަތަށް ބެލުމަށް ފަހު، އެ ދުވަހުން ފެށިގެން ލޮކްޑައުން އަށް ލުއިތަކެއް ސަރުކާރުން ދޭނެ އެވެ.\nރާއްޖެ އިން މިހާތަނަށް ވަނީ ކޮވިޑް-19 އަށް 1،216 މީހުން ޕޮޒިޓިވްވެފަ އެވެ. މިހާތަނަށް ރަނގަޅުވީ 104 މީހެކެވެ. ހަތަރު މީހަކު ވަނީ އެ ބަލީގައި މަރުވެފަ އެވެ.\nއިތުރު ލިޔުންތައް މުހައްމަދު މަބްރޫކް އަޒީޒް (ރައީސް އޮފީސް) ތައުލީމް އެޑިއުކޭޝަން މިނިސްޓަރު ސްކޫލް ކިޔަވާކުދިން ޑރ. އާއިޝަތު އަލީ، އެޑިއުކޭޝަން މިނިސްޓަރު އެޑިއުކޭޝަން މިނިސްޓްރީ ލޮކްޑައުން ސިއްހީ ކުއްލި ނުރައްކަލުގެ ހާލަތު


Enmme Reethi Moonuge Lagabu Libunas Reechah Nuwi - Vaguthu\nއެންމެ ރީތި މޫނުގެ ލަގަބް ލިބުނަސް ރީއްޗެއް ނުވި\nޓީސީ ކެންޑްލާސް އެނުއަލް 100 މޯސްޓް ބިއުޓިފުލް ފޭސެސް އޮފް ދަ އިޔާގެ 2020 ވަނަ އަހަރުގެ ލިސްޓުގައި ހިމެނުނު މޮޑެލް ޔަެއލް ޝެލްބާ މި ވަނީ އެ ހޮވުމަށްފަހު އޭނާއަށް ގިނަބައެއްގެ ފާޑުކިޔުންތައް ވަރަށް ބޮޑަށް އަމާޒުވެގެން ދިޔަކަން ފާހަގަކޮށްފައެވެ.\nއެ ކޮމްޕެޓިޝަން އާއްމުންގެ ބޮޑު ސަމާލުކަަމެއް ލިބިގެން ގޮސްފައި ވަނީ އުމުރުން ހަ އަހަރުގެ ތައިލޭން ބްލޮންޑެއޫއަށް އެ ލަގަބް ލިބުނު ފަހުންނެވެ.\nއެހެން ނަމަވެސް ޝެލްބިއާއަށް އެކަން ވެގެން ދިޔައީ މީހުން މަލާމާތް ރައްދުވެގެން ދިޔަ ކަމަކަށެވެ. އުމުރުން 19 އަހަރުގެ ޝެލްބިއާ ބުނީ، އޭނާއަށް މަރުހަބާ ކިޔާ އެތައް ކޮމެންޓެއް ލިބުނު ކަމުގައިވިޔަސް ލިބުނު ހުރިހާ ކޮމެންޓްގެ ތެރޭގައި ހިމެނެނީ އެފަދަ ކޮމެންޓްތައް ނޫން ކަމަަށެވެ.\n"އަހަރެންނަށް ލިބުނު އެތައް ބައެއްގެ ފަރާތުން ލޮތްބާއި ސަޕޯޓް އަދި އަހަރެންނަށް ލިބުނު އެހާ ރަނގަޅު ނޫން ކޮމެންޓްވެސް".ދަ ސަން އަށް މައުލޫމާތު ދެމުން އޭނާ ބުނެފައި ވެއެވެ.\nއޭނާ ވަނީ އިންސްޓަގްރާމްގައި އޭނާއަށް އެ ލިސްޓުގެ އެންމެ މައްޗަށް ގެންދިއުމުގައި ލިބުނު އެހީތެރިކަމަށް ޝުކުރު އަދާކޮށްފައެވެ. އޭނާ އެ ފޮޓޯ އާއްމު ކުރުމާއެކު 4000 އަށްވުރެ ގިނަ ކޮމެންޓް އެ ފޮޓޯއަށް ލިބުނުއިރު، އޭނާއަސް މަލާމާތްކޮށް އެތައް ބަޔަކު ކޮމެންޓް ކޮށްފައި ވެއެވެ. އޭގެ ތެރޭގައި އަގްލީކުއީން ޖަހާ ކޮމެންޓް ކުރި މީހުންވެސް ހިމެނެއެވެ.\nޝެލްބިއާ ބުނީ، އެ ކޮންޓެސްޓުގައި އޭނާ ބައިވެރިިވި ކަމެއްވެސް ނޭނގޭ ކަމަށާއި، އެ ކޮންޓެސްޓު އޭނާއަށް ހާސިލްވުމުން ލިބިގެން ދިޔައީ ބޮޑު ހައިރާންކަމެއް ކަމަށެވެ.\nޝެލްބިއާ ވަނީ ކިމް ކާޑޭޝިއަން ގެ ކޭކޭޑަބްލިވް ބިއުޓީ އާއި ކައިލީ ޖެނާގެ ސްކިން ކެއާ ރޭންޖްގައި މޮޑެލްކަން ކޮށްދީފައެވެ. އަދި މިހާރު އޭނާ ދަނީ އެމެރިކަން ބިލިއަނާ ސަމްނާ ރެޑްސްޓޯންގެ ކާފަ ދަރިފުޅު ބްރެންޑެން ކޮފްރް އާ ޑޭޓް ކުރަމުންނެވެ.\nޖެނުއަރީ 24, 2021 14:53\nމީނަ އަކީ އިޒްރޭލު މީހެއް. މުސްލިމުންނާއި ދެކޮޅު މީހެއް.


SIMDI ge mobile application: customerunnah bodu luyeh | Mihaaru\nސިމްޑީގެ ކަސްޓަމަރަކު އެ ކުންފުނީގެ މޯބައިލް އެޕް ބޭނުން ކުރަނީ-- ފޮޓޯ:ސިމްޑީ\nސިމްޑީގެ މޯބައިލް އެޕްލިކޭޝަން: ކަސްޓަމަރުންނަށް ބޮޑު ލުޔެއް\n28 ޖޫން 2020 - 14:112comments\n"ސިމްޑީ އޮންލައިން"ގެ ނަމުގައި ތައާރަފު ކުރި މި އެޕްލިކޭޝަނަކީ ކޮންމެ މީހަކަށް ވެސް ބޭނުން ކުރަން ފަސޭހަ، އާއްމު ދިރިއުޅުމުގައި ބޭނުންވާ ތަފާތު ގިނަ އައިޓަމްތައް ލިބެން ހުންނާނެ އެޕެކެވެ. މީގެ ތެރޭގައި ކެއުން ބުއިމަށް ބޭނުންވާ ތަކެއްޗާއި ގެއާއި ބަދިގެ ސާމާނު އަދި ރީތިވާ ސާމާނުގެ އިތުރުން އަންނައުނު ހިމެނެ އެވެ.\nސިމްޑީ ގްރޫޕުން 200 އަށްވުރެ ގިނަ ބްރޭންޑު ރާއްޖެ އަށް ތައާރަފު ކޮށްފައިވާއިރު 15،000އެއްހާ އުފެއްދުންތައް އެ ކުންފުނިން ލިބެން ހުންނާނެ އެވެ. އެ ކުންފުނިން ތައާރަފު ކޮށްފައިވާ ބްރޭންޑުތަކުގެ ތެރޭގައި "ކެނޮން" އާއި "އިލީ" އާއި "ދިލްމާ" އަދި "އިލެކްޓްރޮލަކްސް" އާއި "މޯނިން" ފަދަ މަޝްހޫރު ބްރޭންޑުތައް ހިމެނެ އެވެ.\nސިމްޑީ އެޕްލިކޭޝަން މިހާރު އެޕް ސްޓޯރުންނާއި ޕްލޭ ސްޓޯރުން ޑައުންލޯޑު ކުރެވޭނެ---\nއެ ކުންފުނީގެ ކަސްޓަމަރުންނަށް ވިޔަފާރި ކުރުމުގައި ލުއި ގޮތްތަކެއް ހޯދައި ދިނުމަށް އަލަށް ތައާރަފު ކުރި މި އެޕުގެ ޒަރީއާއިން ސިމްޑީން ވިއްކާ ހުރިހާ އުފެއްދުންތަކެއް ލިބެން ހުންނާނެ އެވެ. މި އެޕް މެދުވެރިކޮށް ވިޔަފާރި ކުރާ ކަސްޓަމަރުންނަށް ހިލޭ ޑެލިވަރީގެ ހިދުމަތް ވެސް އެ ކުންފުނިން ފޯރުކޮށްދޭނެ އެވެ. މި ހިދުމަތް ހަފްތާގެ ހުރިހާ ދުވަހަކު ލިބޭނެ ކަމަށް ސިމްޑީން ބުންޏެވެ.\nވަކި ވަގުތަކުގެ ޑެލިވަރީ ކުރަން ބޭނުންވާ ކަސްޓަމަރުންނަށް އެ ފުރުސަތު ވެސް ސިމްޑީން ވަނީ ހުޅުވާލައިފަ އެވެ. މި އެޕްލިކޭޝަންގެ "ޓައިމް ސްލޮޓް" ބޭނުންކޮށްގެން މުދާ ގަންނަ ދުވަހުގެ ހެނދުނު 9:00އާ ހަވީރު 6:00 ދެމެދުގެ ވަގުތެއް ނުވަތަ ހަވީރު 6:00 އާއި ރޭގަނޑު 9:00އާ ދެމެދުގެ ވަގުތެއް އިހްތިޔާރުކޮށްލެވޭނެ އެވެ. އަދި ގަންނަ ދުވަސް ނޫން އަނެއް ދުވަހު މި ވަގުތުތަކުގައި ޑެލިވަރީ ކުރަން ބޭނުންވާ ނަމަ އެ ފުރުސަތު ވެސް ލިބޭނެ އެވެ.\nސިމްޑީގެ މުވައްޒަފުންތަކެއް ޑެލިވަރީ ކުރުމުގައި-- ފޮޓޯ:ސިމްޑީ\nމީގެ އިތުރުން ކަސްޓަމަރުން ގަންނަ މުދާ ޓްރެކް ކުރެވޭނެ ފީޗާއެއް ވެސް މި އެޕްލިކޭޝަނުގައި ވަނީ ހިމަނައިފަ އެވެ. އެގޮތުން އޯޑަރު ކުރާ ވަގުތުން ފެށިގެން ޑެލިވަރީއާ ހަމައަށް އެ މުދަލުގެ އެންމެ ފަހުގެ އަޕްޑޭޓުތައް އެޕުން ބަލައިލެވޭނެ އެވެ.\nސިމްޑީގެ އެޕުން ވިޔަފާރި ކުރާ ކަސްޓަމަރުންނަށް ބޭންކް އޮފް މޯލްޑިވްސް (ބީއެމްއެލް) އާއި މޯލްޑިވްސް އިސްލާމިކް ބޭންކް (އެމްއައިބީ) އަދި އުރީދޫގެ އެމްފައިސާ މެދުވެރިކޮށް ފައިސާ ދެއްކޭނެ އެވެ.\n"ސިމްޑީ އޮންލައިން" އެޕްލިކޭޝަން https://appurl.io/-1HgBVXCw މިލިންކް މެދުވެރުކޮށް ގޫގަލް ޕްލޭ އިންނާއި އެޕް ސްޓޯރުން ޑައުންލޯޑު ކުރެވޭނެ އެވެ.\nއިތުރު ލިޔުންތައް ރީޓެއިލް ވިޔަފާރި ސިމްޑީ މޮބައިލް އެޕްލިކޭޝަންސް އެޑްވަޓޯރިއަލް


SunOnline: Au boat aa eku, MSS ge dhathuru thah Malaysia aai Singapore ah\nއައު ބޯޓާއެކު، އެމްއެސްއެސްގެ ދަތުރުތައް މެލޭޝިޔާ އާއި ސިންގަޕޫރަށް\nމުހައްމަދު ޔަމީން 27 May 2022, 10:17\nއެމްއެސްއެސް އިން ރާއްޖެ ގެނައި ފުރަތަމަ ކޮންޓެއިނަރު ބޯޓު "އެމްއެސްއެސް ގަލޭނާ" ----\nމޯލްޑިވްސް ސްޓޭޓް ޝިޕިން (އެމްއެސްއެސް)އިން އަލަށް ގަތް ކޮންޓޭނަރު ބޯޓު، "އެމްއެސްއެސް ގްރެފީން"އާ އެކު، މެލޭޝިޔާ އަށާއި ސިންގަޕޫރަށް ސީދާ ދަތުރުތައް ފެށޭނެ ކަމަށް އެ ކުންފުނިން ބުނެފިއެވެ.\nއެމްއެސްއެސްއިން ބުނީ އެ ބޯޓު ޖުލައި މަހު ރާއްޖެއަށް ގެނައުމާއެކު، މެލޭޝިޔާގެ ކެލާންގް ބަނދަރާއި، ސިންގަޕޫރު ބަނދަރަށް ދަތުރުތައް ފެށުމަށް ހަމަޖެހިފައިވާ ކަމަށެވެ.\nއެކުންފުނީގެ ފްލީޓުގައި މިވަގުތު އޮތް "އެމްއެސްއެސް ގަލޭނާ" އަންނަނީ ރާއްޖެއާ ކޮލަމްބޯއާ ދެމެދު ދަތުރުތައް ކުރަމުންނެވެ. މީގެ އިތުރުން، އެ ކުންފުނިން ގަތް ބަލްކް ކެރިއަރު ކުރިއަށް އޮތް ހަފްތާއެއްހާ ދުވަހުގެ ތެރޭގައި ރާއްޖެއަށް ފޯރާނެ ކަމަށް ބެލެވެއެވެ.\nގަލޭނާ އެކޭ އެއްފަދައިން، ގްރެފީންއަކީ ވެސް 680 ކޮންޓޭނަރުގެ ބޯޓެކެވެ. މި މަހުގެ 17 ވަނަ ދުވަހު އެ ބޯޓު ގަތްކަން އިއުލާނު ކުރުމާއެކު، އެމްއެސްއެސްއިން ވަނީ އެ ބޯޓުގެ ވަޒީފާތަކަށް ކުރިމަތިލުމުގެ ފުރުސަތު ހުޅުވާލާފައެވެ.\nއެ ވަޒީފާތަކުގެ ތެރޭގައި އިންޖިނޭރުން، އިލެކްޓްރީޝަނުން އަދި މާސްޓަރުންގެ މަގާމު ހިމެނެއެވެ. މި ވަޒީފާތަކަށް ލިބޭ މުސާރަތައް ހުރީ 38،000ރުފިޔާއާއި 115،000ރުފިޔާއާ ދެމެދުގައެވެ.\nދެހާސް ވިހިވަނަ އަހަރުގެ ފެބްރުއަރީ މަހު އުފެދުނު އެމްއެސްއެސްއިން ވަނީ ކުރުމުއްދަތެއްގެ ތެރޭގައި ޝިޕިން ވިޔަފާރީގެ ތެރެއަށް ވަދެ، ރަނގަޅު އާމްދަނީއެއް ހޯދާފައެވެ. އެ ކުންފުނީގެ އަހަރީ ރިޕޯޓުގައި ވާގޮތުން މިދިޔަ އަހަރު އެކުންފުނިން ވަނީ 141 މިލިއަން ރުފިޔާގެ އާމްދަނީއެއް ހޯދާފައެވެ. އޭގެ ކުރީ އަހަރާ އަޅާބަލާއިރު އެއީ 331 އިންސައްތައިގެ ކުރިއެރުމެކެވެ.


Rhea Chakraborty Mumbai inn aa ge eh hoadhumuge massaiykathugai | Mihaaru\nމުނިފޫހިފިލުވުން / މުމްބާއީ\nރިއާ ޗަކްރަބަތީ މުމްބާއީން އާ ގެއެއް ހޯދުމުގެ މަސައްކަތުގައި\n06 ޖެނުއަރީ 2021 - 08:13\nމިދިޔަ އަހަރު އެކްޓަރު ސުޝާންތު ސިންގް ރާޖްޕޫތް އަމިއްލަ އަށް ދަންޖެހިގެން މަރުވި ހާދިސާއާ ގުޅިގެން ތުހުމަތުތަކެއް އެޅި، ޖަލުގައި ދުވަސްތަކެއް ހޭދަކުރި ބަތަލާ ރިއާ ޗަކްރަބަތީ މުމްބާއީން އާ ގެއެއް ހޯދުމުގެ މަސައްކަތް ފަށައިފި އެވެ.\nރިއާ އާއި އޭނާގެ ކޮއްކޮ ޝޯވިކް ޗަކްރަބަތީ ގެއެއް ހޯދުމުގެ މަސައްކަތަށް ނުކުމެ އުޅެނިކޮށް ނަގާފައިވާ ފޮޓޯތަކާއި ވީޑިއޯތައް ވެސް ވަރަށް ގިނަ މީޑިއާތަކުން އާންމުކޮށްފައިވެ އެވެ. އަދި ޕަޕަރާޒީން ފަހަތުން އަޅުވައިގެން އުޅޭތީ މީހުންގެ ބޯކޮޅު ބަލަމުން ނުދާން ވެސް ރިއާ ތަކުރާރުކޮށް ބައެއް ފޮޓޯގްރަފާރުންނާއި ނޫސް ރިޕޯޓަރުންގެ ކިބައިން އެދިފައިވެ އެވެ.\nރިއާގެ އިތުރުން ކޮއްކޮ ޝޯވިކަކީ ވެސް ސުޝާންތަށް މަސްތުވާތަކެތި ހޯދައިދިން ކަމުގެ ތުހުމަތުގައި ޖަލަށް ލެވުނު މީހެކެވެ. އެ މައްސަލާގައި ރިއާ ހައްޔަރުކޮށް މަސް ދުވަހު ޖަލުގައި ގެންގުޅުމަށް ފަހު ދޫކޮށްލީ އޮކްޓޯބަރު މަަހުގެ ތެރޭގަ އެވެ. ޝޯވިކް ދޫކޮށްލީ މިދިޔަ މަހުގެ ކުރީކޮޅު އެވެ.\nރިއާ އަކީ ސުޝާންތު ޖޫން މަހުގެ 14 ގައި މަރުވި އިރު، ލޯބީގެ ގޮތުން ގުޅިގެން އުޅުނު ބަތަލާ އެވެ. ސުޝާންތު މަރުވުމުގެ ހަފުތާއެއްހާ ދުވަސް ކުރިއާ ހަމައަށް އެ ދެ މީހުން ދިރިއުޅެމުން ދިޔައީ އެކީގައި ސުޝާންތުގެ އެޕާޓްމަންޓްގަ އެވެ.\nޖަލުން މިނިވަންވި ފަހުން ރިއާ، 28، މިހާތަނަށް ބޭރުތެރެއަށް އެއްވެސް ވަރަކަށް ނުކުމެ ނޫޅެ އެވެ. އެކަމަކު އާއިލާ އިން ގެއެއް ހޯދަން މަސައްކަތް ފެށި ފަހުން މިދިޔަ ހަފުތާއިން ފެށިގެން އޭނާގެ ވާހަކަތައް މީޑިއާތަކުގައި އަންނަނީ އަނެއްކާ ވެސް އާންމުވަމުންނެވެ.\nދާދި ފަހުން ޑައިރެކްޓަރު ރޫމީ ޖެފްރީ ބުނިގޮތުގައި ރިއާ މި އަހަރު ފިލްމީ މަސައްކަތްތަކަށް ވެސް އެނބުރި އަންނާނެ އެވެ. ރޫމީގެ ކުރިއަށް އޮތް ފިލްމު "ޗެހެރޭ" ގެ އެއް ބަތަލާ އަކީ ވެސް ރިއާ އެވެ. މަސައްކަތް ނިމި އެކަމަކު ރިލީޒްކުރާނެ ތާރީހެއް ނުނިންމާ އެ ފިލްމުގެ ކާސްޓްގައި އަމީތާބް ބައްޗަނާއި އިމްރާން ހާޝިމީ އާއި ޓީވީ ބަތަލާ ކްރިސްޓަލް ޑި ސޫޒާ ވެސް ހިމެނެ އެވެ.\nކުށްކުރުން ބޮލީވުޑް މުމްބާއީ އަމިއްލައަށް މަރުވުން\nގޫގަލް ބޭނުންކުރަންވެސް ނޭގެނީތަ؟


SunOnline: Spain ge 64 aharuge anhenaku dhe kudhin vihaifi\n64 އަހަރުގެ އަންހެން މީހާގެ ސިޒޭރިއަން ކުރިއަށް ގެންދާ ގޮތް ފެންނަ ވީޑިއޯއެއް ހޮސްޕިޓަލުން ވަނީ އާއްމުކޮށްފަ -- ފޮޓޯ: ރިކޮލެޓާސް ހޮސްޕިޓަލު\nސްޕެއިންގެ 64 އަހަރުގެ އަންހެނަކު ދެ ކުދިން ވިހައިފި\n1 އަހަރު3މަސް ކުރިން - 16 ފެބްރުއަރީ 2017 0\nބުރުގޮސް (ފެބްރުއަރީ 16): ސްޕެއިންގެ 64 އަހަރުގެ އަންހެނަކު ދެ ކުދިން ވިހައިފި އެވެ.\nސްޕެއިންގެ ބުރުގޮސްގެ ހޮސްޕިޓަލެއްގައި އެ އަންހެން މީހާ، އަންހެން ކުއްޖަކާއި ފިރިހެން ކުއްޖަކު ވިހާފައި ވަނީ ސިޒޭރިއަން ހަދައިގެންނެވެ. ސްޕެއިންގެ މީޑިއާތަކުން ބުނާ ގޮތުގައި އެ އަންހެން މީހާ ބަލިވެ އިނީ އައިވީއެފް ހަދައިގެންނެވެ.\nރިޕޯޓުތަކުގައިވާ ގޮތުން މީގެ ކުރިން 2012 ވަނަ އަހަރު، އޭނާގެ އުމުރުން 59 އަޙަރުގައި ވެސް އެ އަންހެން މީހާ ވަނީ އަންހެން ކުއްޖަކު ވިހައިފަ އެވެ. ނަމަވެސް އެކުއްޖާ ބަލަމުން ދިޔައީ އެކަހެރިކޮށްގެން، ސާފުތާހިރު ކަމަށް ނުބަލައި ކަމަށް ބުނެ ސޯޝަލް ސާވިސެސް އިން ވަނީ އެކުއްޖާ އެމީހުންގެ ބެލުމުގެ ދަށަށް ގެންގޮސްފަ އެވެ.\nއެއަންހެން މީހާ އަލަށް ވިހެއި ދެ ކުދިންނާ ބެހޭ ގޮތުން ސްޕެއިންގެ ކަމާ ބެހޭ ފަރާތްތަކުން އަދި ވަކިގޮތެއް ނިންމާފައި ނުވާ ކަމަށް ރިޕޯޓުތަކުގައިވެ އެވެ.\nއެއަންހެން މީހާގެ ސިޒޭރިއަން ކުރިއަށް ގެންދިޔަ ރިކޮލެޓާސް ހޮސްޕިޓަލުން ބުނި ގޮތުގައި އަންހެން މީހާ އާއި ދެކުދިންގެ ހާލު ރަނގަޅެވެ. އަދި އަންހެން ކުއްޖާގެ ބަރުދަނުގައި 2.2 ކިލޯ ހުރި އިރު ފިރިހެން ކުއްޖާގެ ބަރުދަނުގައި 2.4 ކިލޯ ހުރި ކަމަށް ހޮސްޕިޓަލުން ބުނެ އެވެ.\nމިދިޔަ އަހަރުގެ އޮކްޓޯބަރު މަހު އުމުރުން 62 އަހަރުގެ ސްޕެއިންގެ ޑޮކްޓަރަކު ވަނީ ސިއްހަތު ރަނގަޅު އަންހެންކުއްޖަކު ވިހާފަ އެވެ. އަދި މިދިޔަ އަހަރުގެ އޭޕްރިލް މަހު 70 އަހަރަށް ވުރެ ގިނަ ދުވަސްވެފައިވާ އިންޑިއާ އަންހެނަކު ވަނީ އައިވީއެފްގެ އެހީގައި ކުޑަ ފިރިހެން ކުއްޖަކު ވިހައިފަ އެވެ. (ބީބީސީ)\nސްޕެއިންގެ ވޯލްޑް ކަޕް ސްކޮޑުގައި މޮރާޓާއާއި ފެބްރިގާސްއަށްވެސް ޖާގައެއް ނެތް!5ދުވަސް 14 ގަޑި ކުރިން\nކެތަލޯނިއާގެ ކުރީގެ ރައީސް ސްޕެއިނާ ހަވާލުކުރަން ޖަރުމަނުން ދެކޮޅު ހަދައިފި2މަސް3ހަފްތާ ކުރިން\nމެސީއަށް ފާޑު ކިޔައިގެން ނުވާނެ، މެސީ ނެތި ނަތީޖާއެއް ނުނެރެވޭނެ: ކޮސްޓާ2މަސް4ހަފްތާ ކުރިން\nކެތަލޯނިއާގެ ކުރީގެ ރައީސް ޖަރުމަނުގައި ހައްޔަރުކޮށްފި2މަސް 18 ގަޑި ކުރިން\nވޯލްޑް ކަޕް ބޯޅައަށް ޑެހެއާއާއި ސްޓޭގަންގެވެސް ފާޑުކިޔުން!2މަސް 1 ދުވަސް ކުރިން


vnews - Victory ge haalathu rangalhu: Nazeeh\nވިކްޓަރީގެ ހާލަތު ރަނގަޅު: ނަޒީހު\n9 އޮކްޓޯބަރ 2018\nވިކްޓަރީގެ ކޯޗު މުހައްމަދު ނަޒީހު -- ފޮޓޯ: މިހާރު\nވިކްޓަރީ ސްޕޯޓްސް ކްލަބު މިވަގުތު އަޑިއަޅާލާފައިވާ ކަމަށް ވާހަކަދެކެވުނު ނަމަވެސް، ކްލަބުގެ ހާލަތު ރަނގަޅު ކަމަށް އެޓީމުގެ ކޯޗު މުހައްމަދު ނަޒީހު ބުނެފި އެވެ.\nމިވަގުތު ވިކްޓަރީ އޮތް ހާލަތުން އިތުރު ހާލަތަކަށް ގެންދިޔުމަށް އެ ކްލަބާ ދާދި ފަހުން ނަޒީހު ހަވާލުވިއިރު، ނަޒީހު ބުނެފައިވަނީ މިއީ ކްލަބުދެކެ ވާ ލޯބީގެ ސަބަބުން އެއްވެސް އުޖޫރައަކާ ނުލާ ކުރާ ކަމެއް ކަމަށެވެ.\nވިކްޓަރީގެ ކޯޗާ ނަޒީހު ހަވާލުވުމަށްފަހު، އޭނާގެ އިތުޝާދުގެ ދަށުން އެޓީމުން އިއްޔެ ކުޅުނު ފުރަތަމޖަ މެޗުގައި ވަނީ ނިއުރޭޑިއަންޓް ސްޕޯޓްސް ކްލަބު އަތުން ޕޮއިންޓެއް ހޯދާފައެެވެ. އަދި އެ މެޗުގައި ވިކްޓަރީގެ ފަރާތުން ރަނގަޅު ކުޅުމެއް ފެނިގެންދިޔަ އެވެ.\nއިއްޔެގެ މެޗަށްފަހު ނަޒީހު ބުނީ ވިކްޓަރީ އަޑިއަޅާލާފައިވާ ކަމަށް މީޑިއާގައި ވާހަކަދެކެވުނު ނަމަވެސް، އަސްލު އެޓީމު އޮތީ ރަނގަޅު ހާލަތެއްގައި ކަމަށެވެ. ޓީމުގައި މުސާރައިގެ މައްސަލަތަކެެއް ހުރި ނަމަވެސް، ވިކްޓަރީގެ ނަން ދެމެހެއްޓުމަށް ޓީމުގެ ކުޅުންތެރިންގެ ޖޯޝާ ހިތްވަރު ފެނިގެންދާ ކަމަށްވެސް ނަޒީހު ބުންޏެވެ.\nނަޒީހުގެ އިރުޝާދުގެ ދަށުން ވިކްޓަރީން ކުޅުނު ފުރަތަމަ މެޗުން ވަރުގަދަ ނިއުރޭޑިއަންޓް އަތުން ޕޮއިންޓެއް ހޯދިއިރު، އެޓީމު އޮތީ ތާވަލުގެ އަށްވަނައިގައި6ޕޮއިންޓާއެކު އެވެ.\nވިކްޓަރީ މި ސީޒަނާ ކުރިމަތިލީ ހަންގޭރީގެ ކޯޗު ލާސްލޯ ކިސްގެ އިރުޝާދުގެ ދަށުންނެވެ. އެހެންނަމަވެސް އޭނާ ވަނީ މުސާރައިގެ މައްސަލައިގައި ބްރޭކް ތެރޭގައި ޓީމު ދޫކޮށް ގޮސްފައެވެ.\nމިދިޔަ ބުދަ ދުވަހު ދިވެހި ޕްރިމިއަރ ލީގުގައި ޓީސީ ސްޕޯޓްސް ކްލަބާ ދެކޮޅަށް ވިކްޓަރީ ކުޅެން އޮތް މެޗަށް އެޓީމު ހާޒިރު ނުވިއިރު، އެ މެޗު ކުޅެން ކުޅުންތެރިން ތައްޔާރަށް ތިބި ނަމަވެސް ނުކުޅެން ނިންމީ ޓީމުގެ ބޯޑުންނެވެ. އެއަށްފަހު ޓީމުގެ ޗެއާމަން ހޯރަފުށި ދާއިރާގެ މެމްބަރު މުހައްމަދު އިސްމާއިލް އަދި ވައިސް ޗެއާމަން ކެލާ ދާއިރާގެ މެމްބަރު އަލީ އާރިފް ވަނީ މަގާމުން އިސްތިއުފާ ދެއްވާފައެވެ.


އާޝިފާގެ ޤާތިލުން ކޯޓުގަ މަސައްކަތްކުރީ ދޮގު އަންގައިދޭ މެޝިން މެދުވެރިކޮށް ސަލާމަތްވާން\nކަޝްމީރުގެ ފައްޅިއެއްގައި ރޭޕްކުރުމަށްފަހު މަރައިލި އުމުރުން 8 އަހަރުގެ އާޝިފާގެ ގާތިލުން މިއަދު ކޯޓަށް ހާޒިރުކުރުމުން ވަކީލު މެދުވެރިކޮށް މަސައްކަތްކުރީ ދޮގު އަންގައިދޭ މެޝިން މެދުވެރިކޮށް ސަލާމަތްވުމަށެވެ.\nފައްޅީގެ ބޮޑުމީހާ އާއި4ފުލުސް އޮފިސަރުންވެސް ހިމެނޭ7ގާތިލުންގެ ވަކީލު ބުނީ އޭނާގެ މުވައްކިލުން އެއްވެސް ކުށެއް ނުކުރާ ކަމަށާއި ދޮގު އަންގައިދޭ މެޝިން މެދުވެރިކޮށް ބަޔާން ދޭން ތައްޔާރު ކަމަށެވެ. ނަމަވެސް ފަނޑިޔާރުން ވަނީ އެކަން ޤަބޫލުނުކޮށް ފުލުހުން ހުށަހެޅި ރިޕޯޓް ޤާތިލުންނާއި ހަވާލުކޮށްފައެވެ.\nކޯޓަށް މައްސަލަ ވެއްދުމަށްޓަކައި ފުލުހުން ކޯޓަށް ވަންނަން މަސައްކަތްކުރުމުން ޤާތިލުންނަށް ތާއީދުކުރާ ވަކީލުންތަކެއް ފުލުހުންނަށް ހުރަސްއަޅަމުންދިއަ މަންޒަރު ވަނީ ފެނިފައެވެ. މިއަދުގެ އަޑުއެހުން ނިންމައިލީ ދެން ޝަރީއަތް ކުރިއަށް ގެންދާނެ ދުވަހެއް އިއުލާކުރުމަކާއި ނުލައެވެ.\nއާޝިފާގެ ހައްޤުގައި އިންޑިއާގެ ގިނަ ސްޓޭޓްތަކެއްގައި މިހާރު ވެސް ގެންދަނީ މުޒާހަރާތައް ކުރަމުންނެވެ. އާޝިފާ ނިޞްބަތްވަނީ އެންމެ ފަޤީރު ނަސްލަށެވެ. އެހެންކަމާއިއެކުވެސް މައްސަލަ މިހައި ސީރިއަސްވެފައި މިވަނީ ހިންދޫންނާއި މުސްލިމުންނާއި ދެމެދުގައި ޖެހިފައިވާ މައްސަލައަކަށްވެފައި ކަަޝްމީރުގެ އާބާދީގައި ގިނައީ މުސްލިމުން ކަމަށް ވުމުންނެވެ.\nފައްޅީގަ 8 އަހަރުގެ ޢާޝިފާ ރޭޕްކޮށް މަރައިލި މައްސަލަ އިންޑިއާ ގުޑުވާލައިފި


Ehen gaumuthakugai minimam veyjah dhenee kihaavarehkan engeytha?\nއެހެން ގައުމުތަކުގައި މިނިމަމް ވޭޖަށް ދެނީ ކިހާވަރެއްކަން އެނގޭތަ؟\nމި ދުވަސްކޮޅު އެންމެ ގަދައަށް ދެކެވޭ އެއް ވާހަކަ އަކީ ވަޒީފާ އަދާކުރާ ފަރާތްތަކަށް މިނިމަމް ވޭޖެއް ތައާރަފް ކުރުމުގެ ވާހަކަ އެވެ. ކޮންމެ ސަރުކާރަކުން ވެސް އެވާހަކައެއް ދައްކައި، ނަމަވެސް ހާސިލް ނުކުރެވި އޮތްކަމަކަށް މިނިމަމް ވޭޖް ތައާރަފް ކުރުން ވާނެ އެވެ. މިތަނުގައި މި ބަލައިލަނީ ދުނިޔޭގެ އެކި ގައުމުތަކުގައި މިނިމަމް ވޭޖް ކަނޑައެޅިފައިވާ ގޮތަށެވެ.\nއެންމެ ފުރަތަމަ މިނިމަމް ކަނޑައަޅަނީ ކިހިނެތް ހެއްޔެވެ؟ މިނިމަމް ވޭޖް ކަނޑައެޅުމަކީ ހަމަ ތިބެފައި ސަރުކާރުން ހަދާލާ ގަވައިދަކުން ތައާރަފް ކޮށްލެވޭ ވަރަށް ވުރެ އުނދަގޫ މަސައްކަތެކެވެ. އެއަދަދު ކަނޑައެޅުމަށްޓަކައި އެތައް ބައިވަރު ދިރާސާތަކެއް ކުރަން ޖެހެއެވެ. އެއީ ފަރުދުން އަދި ގޭބިސީތަކުގެ ހަރަދުތަކާއި، ބާޒާރުގައި ތަކެތީގެ އަގުތައް، ދިރިއުޅުމުގެ ހަރަދުތައް، ގައުމުގެ އުފެއްދުންތެރިކަން، ވަޒީފާ ދޭފަރާތްތަކުގެ ހާލަތު، އިންފްލޭޝަން އަދި މިހެން އެތައް ބައިވަރު ކަންތައްތަކަށް ބެލުމަށްފަހު ކަނޑައެޅޭ އަދަދެކެވެ.\nބައެއް ގައުމުތަކުގައި ތަފާތު އެކި ލެވެލްތަކުގެ އަދި އެކި އިންޑަސްޓްރީ ތަކަށް ތަފާތު މިނިމަމް ވޭޖް ކަނޑައަޅާފައި ވެއެވެ. މިސާލަކަށް އިންޑިއާއަށް ބަލާއިރު ތަފާތު 1200 ވައްތަރުގެ މިނިމަމް ވޭޖް ހުރެއެވެ. ބައެއް ގައުމުތަކުގައި މިނިމަމް ވޭޖް ކަނޑައެޅިފައި އޮންނަނީ ހަމައެކަނި ޕަބްލިކް ސެކްޓަރ އަށެވެ. އެގައުމުތަކުގައި ޕްރައިވެޓް ސެކްޓަރގައި މިނިމަމް ވޭޖެއް ނޯވެއެވެ. ސިންގަޕޫރުގައި މިނިމަމް ވޭޖް ދެނީ ހަމައެކަނި ސެކިއުރިޓީ ގާޑުންނާއި ސާފުކުރާ މީހުން އަދި އެފަންތީގައި ހިމެނޭ މީހުންނަށެވެ.\nސާކް ސަރަހައްދުގެ ގައުމުތަކަށް ބަލާލައިއިރު އެންމެ ކުޑަ އަދަދެއް ކަނޑައަޅާފައި ވަނީ ބަންގްލަދޭޝް ގައެވެ. އެއީ މަހަކު 19 ޑޮލަރެވެ. ބޫޓާންގައި 58 ޑޮލަރު ދޭއިރު އަވައްޓެރި ލަންކާގައި މިނިމަމް ވޭޖަކީ މަހަކު 70 ޑޮލަރެވެ. މަތީގައި ބަޔާން ކުރެވުނު ގޮތަށް އިންޑިއާގައި އެކި ސްޓޭޓްތަކުގައި އަދި އެކި އިންޑަސްޓްރީ ތަކުގައި އަދަދު ތަފާތު ވާއިރު، އެވަރެޖްކޮށް މަހަކަށް ލިބެނީ 64 ޑޮލަރެވެ. ނޭޕާލްގައި 130 ޑޮލަރު ދޭއިރު، ސަރަހައްދުގައި އެންމެ ބޮޑު އަދަދެއް މިނިމަމް ވޭޖްގެ ގޮތުގައި ހަމަޖެހިގައިވާ ޕާކިސްތާނުގައި ދެނީ 158 ޑޮލަރެވެ. ރާއްޖޭގައި މިނިމަމް ވޭޖެއް ކަނޑައެޅިފައި ނެތްކަމުގައި ވިޔަސް، ސަރުކާރުގައި އުޅޭ މުވައްޒަފުންގެ ބޭސިކްގެ ގޮތުގައި މަދުވެގެން 3100 ލިބެއެވެ. އެއީ ގާތްގަނޑަކަށް 200 ޑޮލަރެވެ. އެހެންކަމުން ސަރަހައްދުގެ ގައުމުތަކާ އަޅާބަލާއިރު، ރާއްޖެ އުޅެނީ އެންމެ ކުރީގައެވެ. ނަމަވެސް ޕްރައިވެޓް ސެކްޓަރގައި އެއަށްވުރެ ކުޑަމުސާރަތައް ދެއެވެ.\nއެންމެ ބޮޑު މިނިމަމް ވޭޖެއް ދެނީ އޮސްޓްރޭލިއާގަ އެވެ. އެގައުމުގައި މިނިމަމް ވޭޖްގެ ގޮތުގައި މަހަކަށް 2000 ޑޮލަރަށް ވުރެ މަތިން ޖެހެއެވެ. ޔޫކޭގައި މަހަކަށް 1600 ޑޮލަރު ޖެހޭއިރު، އެމެރިކާގައި 1200 ޑޮލަރު ޖެހެއެވެ. ސައޫދީ އަރަބިއާގައި މަހަކު 800 ޑޮލަރު ވަރު މިނިމަމް ވޭޖްގެ ގޮތުގައި ލިބެއެވެ. ނަމަވެސް ސައޫދީގައި އެއީ ހަމައެކަނި ސަރުކާރު މުވައްޒަފުންނަށެވެ.\nފަށަމުންވެސް ބަޔާން ކުރި ގޮތަށް، މިނިމަމް ވޭޖެއް ކަނޑައަޅާއިރު އެގައުމެއްގެ ހާލަތައް ބަލަން ޖެހެއެވެ. މިގޮތުން އެއްގައުމު އަނެއް ގައުމާ އަޅާކިޔަނީ ޖީޑީޕީ އިން ބޮލަކަށް ޖެހޭވަރާއި މިނިވަމް ވޭޖްއާ އަޅާ ކިޔާފައެވެ. މިގޮތުން އޮސްޓްރޭލިއާގައި މިނިމަމް ވޭޖްއަކީ ޖީޑީޕީ އިން ބޮލަކަށް ޖެހޭ ނިސްބަތުގެ ގާތްގަނޑަކަށް 50 އިންސައްތައެވެ. ބައެއް ގައުމުތަކުގައި ޖީޑީޕީ އިން ބޮލަކަށް ޖެހޭވަރާއެއްވަރު އަދި އެއަށްވުރެ ބޮޑެތި އަދަދުތައް ވެސް މިނިމަމް ވޭޖްގެ ގޮތުގައި ދިން ކަމުގައި ވިޔަސް ގިނަ ގައުމުތަކުގައި %50 އަށްވުރެ ދަށެވެ. ޖީޑީޕީ އިން ބޮލަކަށް ޖެހޭ ނިސްބަތުން ބަލާއިރު ގިނައިން މިނިމަމް ވޭޖް ދެނީ ތަރައްގީ ނުވެހުރި ގައުމުތަކުގައެވެ. އެމެރިކާ އަދި މެލޭޝިއާގައި މި ޕަސެންޓޭޖް ގާތްގަނޑަކަށް %25 ގައި ހުރިއިރު ޗައިނާގައި ދެނީ %20 އެވެ.\nދިވެހިރާއްޖޭގައި މިނިމަމް ވޭޖެއް ކަނޑައެޅުމަށް ގޮވާލާއަޑު މިވަނީ ގަދަވެފައެވެ. މިނިމަމް ވޭޖެއް ކަނޑައެޅުމަށް ދިރާސާތައް ކުރަންފަށަން މިވަނީ ޖެހިފައެވެ.\nބީއެމްއެލުން 10 ސްކޫލެއްގެ ސެން ކުލާހަށް ބޭނުންވާ ތަކެތި ހަދިޔާކޮށްފި\nކުޅުދުއްފުށީގައި ސްވިމިންގ ކޯޗިންގ ކޯހެއް ފަށަނީ\nޖަލާލުއްދީން ސްކޫލުން އޭލެވެލްއަށް ވަނުމަށް ހުޅުވާލައިފި


🌟🌟Fathisthari Vaahaka🌟🌟: ފޯންކޯލް - 50 ވަނަ ބައި\nގެއަށް ދެވިއްޖެއެވެ. ދެމީހުންވެސް ގޮސް ހުއްޓުނީ އިނާގެ ގޭގެ ބޮޑު އަސްކަނި ދަށަށެވެ. ދެމީހުންގެ ނޭވާވެސް ވަނީ ހަލަބޮލިވެފައެވެ. އެކަށް ތެމި ފޯވެފަ އެވެ.\nދޮރާށީގެ ތަޅުދަނޑި ނަގާ ދޮރު ހުޅުވާލާފައި އިނާ މަޑުކޮށްލިއެވެ. ދެން ހަދަންވީ ކިހިނެއްކަން ވިސްނާލަން މަޖްބޫރުވީ އެހިސާބުންނެވެ. ނަވީން އެހެރީ އޭނައާއެކު އެހިސާބަށް އައިހެވެ. ނަވީން އެހެރީ އެކަށް ތެމިފައެވެ. ވަގުތަކީ ރޭގަނޑުގެ ދަންވަރުގެ ވަގުތެވެ. އޭނަ ދެން ހަދާނީ ކިހިނެއް ހެއްޔެވެ؟\n"ކިހިނެއް ދެން ހަދާނީ.....؟؟" އިނާގެ ހިތުގައި އުފެދުނު ސުވާލު ވަރަށް ފުރިހަމައަށް ނަވީނަށް އެނގުމުން، އެ ސުވާލަށް އަޑު އަޅައިދިނީ ހަގީގަތުގައިވެސް ދެން އިނާ ހަދާގޮތެއް އެނގެން ބޭނުންވާތީއެވެ. އެއްގޮތަކަށްވެސް އޭނަ ހަދަންވީ ގޮތް އޭނައަށް ނޭނގޭތީކީ ނޫނެވެ.\nވާރޭގައި ތެމިގެން ދުވެފައި އައީމަ ހަށިގަނޑަށާއި ހިއްސުތަކަށް އައިސްފައިވާ ހަލަބޮލިކަމުގެ ސަބަބުން ކަމަށްވެސް ވެދާނެއެވެ. ދެން ހަދާނީ ކިހިނެއްހޭ ނަވީން އަހާލުމުންވެސް އިނާ ގާތަށް އައީ އުފާވެރިކަމުގެ ހިންޏެކެވެ. އޭނަ ހިތަށް އެރިއެތި ނަވީނަށް އެނގިގެން ނަވީން އޭނައާއި ސަމާސާކޮށްލީކަމަށް އޭނައަށް ގަބޫލު ކުރެވުނީ ވަރަށް ފަސޭހައިންނެވެ. ކުރީގެ އިނާނަމަ އެ ރީތި ހިނިތުންވުމަކީ އެހާ ފަސޭހައިން މީހަކަށް ދޭނެ އެއްޗެއް ނޫނެވެ.\n"އާދޭ އެތެރެއަށް....ވާރޭ ތުނިކޮށްލީމަ ދާނީ....." ވާރޭގެ ސަބަބުން އޭނަގެ ބޮލުން ހޭވިގެން އައިސްފައިވާ ބައެއް އިސްތަށިތައް ކަންފަތް ކައިރިން މައްޗަށް ނަގަމުން އެތެރެއަށް ވަންނަން އިނާ އެނބުރުނެވެ. އިނާ ހަދަނީ ކިހިނެއްތޯ ބަލަން ނަވީން ހުރީއެވެ. ވެހޭ ވާރެޔަކަށް ހުއްޓުމެއް ނައަންނާތީ، އެތާ ހުރެފައި އިނާ ގޯތިތެރެއަށް ވަނީ ދުވެފައެވެ. އެދިޔަ ގޮތަށްގޮސް އިނާ މަޑުކުރީ ގޭގެ ގޯތިތެރޭގައި ހުންނަ މޭޒުކައިރިއަށެވެ. އެތަނަކީ ރިސޯޓްތަކުގެ ބީޗްތަކުގައި ހުންނަ ވައްތަރުގެ ރަތްކުލައިގެ ބޮޑު ކުޑައެއްގެ ހިޔަލުގައި ހުންނަ ތަނަކަށްވާތީ، ސީދާ އައިސް ޖެހޭ ވާރޭގެ ތިކިތަކުން ސަލާމަތްވެގެން އެތާ ހުރެވިދާނެއެވެ.\nއިނާ އެތާ މަޑުކުރިތަން ބަލަންހުރެފައި ނަވީންވެސް ދުވެފައިގޮސް އެތަނަށް ހުއްޓުނެވެ. ގެނައި ހުދު ޕާސް މޭޒުމަތީގައި ބާއްވާފައި އިނާ އުޅެނީ އޭނަގެ މޫނުން ފެންތައް ފޮހުމުގައެވެ. ނަވީނަށް ހުރެވުނީ މިތަން ބަލާށެވެ. ގޯތިތެރޭގައި ދިއްލާފައިވާ ރީނދޫ އަލީގައި އިނާ ހީވަނީ ޖަވާހިރުގެ މުތީތަކަކުން ވިދާ ބަބުޅާ ރީތި ސަންގްމަރުމަރު ބުދެއްހެންނެވެ. އެ ރީތި ދޮންހަމުގައި ފެންތިކިތަކަށް ހަރުލާން ނުކެރިގެން އުޅޭފަދައިން ބައެއް ފެންތިކިތައް އިނާދޫކޮށް ދެއެވެ.\nވާރޭގެ ސަބަބުން ތެމިފައިވާ މޫނާއި އިސްތަށިގަނޑުން ހެލިފައިވާ އިސްތަށިތައް ތަރުތީބުކުރަން ހުރި އިނާގެ ހަރަކާތްތަކަށް ހުއްޓުން އައީ އޭނައާއި ދިމާލަށް ނަވީން ބަލަން ހުރިތަން ފެނުމުންނެވެ.\n"ހިނގާ އެތާ ފެންޑާމައްޗަށް.........ތުވާއްޔެއް ގެނެސްދޭނަން........." ނަވީންގެ ނަޒަރުން ސަލާމަތްވުން ކޮންމެހެންވެސް މުހިއްމު ކަމަކަށް ދެކިގެން ދިއުމަށްޓަކައި އިނާ އެނބުރިލިއެވެ. ނަމަވެސް ތިމާ ދެކެ ލޯބިވާ ފިރިހެނެއްގެ ކުރިމަތީގައި އެކަހަލަ ގަޑިއެއްގައި ހުރެފައި އެހެން ދިއުމަކީ އެމީހާގެ ހިތް އެންމެ ބޮޑަކަށް ކަތިލެވޭނެ ގޮތެވެ.\nދާންވެގެން އެނބުރިލާފަ އިނާ އަޅާލި ދެވަނަ ފިޔަވަޅާއެކު ކުރިއަށް އަތްއެއްލައި އިނާގެ އަތުގައި ނަވީން ހިފިއެވެ. ދެކޮޅުހެދުމަކާ ނުލާ އިނާ ހުއްޓުނެވެ. ވަގުތުން ނަވީނާއި ދިމާލަށް އެނބުރުނެވެ. އެކަމަކު މޫނުމަތިން ފެންނަނީ ސުވާލުގެ ނަޒަރެކެވެ. އެހެންނަމަވެސް އެއްވެސް ހަރަކާތެއް ނެތިފައި ދެމީހުންވެސް ތިއްބެވެ. ކޮންމެ މީހަކުވެސް އަނެއްމީހާގެ މޫނުން އެމީހަކު އެދޭ ޖަވާބު ލިބިގަންނަނީއެވެ.\nވީ ސިކުންތުކޮޅެކެވެ. ނަވީންއަކަށް ދެން އިތުރަކަށް ނުހުރެވުނެވެ. ކުރިން ހުރީ ހަމައެކަނި އިނާގެ އަތުގައި، ހިފައިގެން ކަމުގައިވިޔަސް، ކުއްލިއަކަށް އިނާގެ އަތުގައި ހިފައި އޭނައާއި ދިމާލަށް ދަމާލިއެވެ. އިޚްތިޔާރަކާނުލާ އިނާގެ ހަށިގަނޑުވެސް އޭނަގެ އެ ހަރަކާތަށް ތަބާވިއެވެ. ނަމަވެސް އިނާވެސް ހުރީ އެއަށްވުރެ ހުޝިޔާރުވެގެންނެވެ.\nނަވީންއާއި އޭނައާއި ދެމެދުގަ އިތުރު ހުރަހެއް ދެން ނުހުންނާނެއޭ ހީވި ހިސާބަށް ކައިރިވެވުމާއެކު، އެ ދެމެދަށް ހުރަހެއްގެ ގޮތުން އޭނަގެ އަތްތިލަ އޭނަ ގެނައެވެ. ނަވީން ހިފައިގެން ހުރީ ވައަތުގައިކަމުން ގާތަށް ދަމާލުމާއެކު އޭނަ ޕާސްހިފައިގެން ހުރި ކަނާއަތުން ޕާހާއެކު ނަވީންގެ މޭގައި އަތް އަޅައި އެ ދެމެދަށް ދުރުކަން ގެންނަން އިނާ މަސައްކަތް ކުރިއެވެ.\n"ކީއްވެ...............؟؟؟" ނަވީންގެ އަތުން ވީއްލިގަންނަން އުޅެމުން އިނާ އެހީ ވަރަށް ކުޑަ ސުވާލެކެވެ.\nއެއާއެކު ނަވީންއަށް ހަމަ ވިސްނުން ވިސްނުނު ކަހަލައެވެ.\n"ސޮރީ........." ކުރެވެން މި އުޅުނު ކަންތަކާއި ވާން ޖެހޭ ގޮތާއި ތަފާތުކަން ވިސްނުމުން އެކަމަށް މައާފަށް އެދުނެވެ.\nނަވީން ދައްކާ ވާހަކައެއްވެސް އަޑުއަހަން އިނާ ބޭނުމެއް ނޫންކަހަލައެވެ. ނަވީން ސޮރީއޭ ބުނުމާއެކު ޕާސް ހިފައިގެން އިނާ ހިނގައިގަތީ އެތެރެއަށެވެ. މިފަހަރު ވާރެއިން ސަލާމަތްވާންވެސް އިނާ ނޫޅެއެވެ. ހަމަ އާދައިގެ މަޑު ހިނގުމެއްގައި ދިޔައީއެވެ.\n"އިނާ........މަޑުކޮށްބަލަ......" އިނާ ފަހަތުން ނަވީންވެސް ހިނގައިގަތެވެ. ވަރަށް އަވަސް، ދުރު ފިޔަވަޅުތަކެއްގައެވެ. ނަސީބަކުން ފެންޑާމަތީގައި އިނާމަޑުކޮށްލިއެވެ. ނަވީންވެސް ގޮސް އިނާގެ ކުރިމަތީގައި ހުއްޓި އުނަގަނޑުގައި ދެއަތް ވިދެލައިގެން އިސްޖަހައިގެން އިރުކޮޅަކު ހުރެއްޖެއެވެ. ވަރަށް ދުރުން ދަތުރުކޮށްފައި އައިމީހަކު ވަރުބަލިވެގެން ހުއްޓިލާފަދައިންނެވެ. ނަވީން އެހެން ހުރިއިރު ނަވީންގެ ބޮލުގެ ރީތި އިސްތަށިގަނޑުން ނިތްކުރިމައްޗަށް ހުރި އިސްތަށިތަކުން ޖަހާ ބޮޑެތި ފެންތިކިތައް ޓައިލްސްމައްޗަށް ޖެހޭތަން އިނާއަށް ފެނެއެވެ. ނަމަވެސް އިސް އުފުލާލުމާއެކު އެ ފެންތިކިތައް ނަވީންގެ ދެބުމަދޭތެރެއިން ގޮސް ނޭފަތުކޮޅުގައި އިރުކޮޅަކު ހުރެލާފައި ނަވީން ދޫކޮށް ދާން ފެށިއެވެ. މި މަންޒަރު ފެނުމުން އިނާއަށް ހީލެވުނެވެ.\nއިނާ އެހާވަރަށް ބަލައޭ ނަވީނަށް ހީނުވިޔަސް، އިނާއަށް ނަވީންގެ ކޮންމެ ކަމެއްވެސް ބެލެމުން ދިޔައީ ވަރަށް ގާތުން ވަރަށް ތަފްޞީލްކޮށެވެ. މިހާތަނަށް ދުވަހަކުވެސް އެހާ ކައިރިން ނަވީން ދުށުމުގެ ފުރުޞަތު އޭނައަށް މީގެ ކުރިން ލިބިފައިނުވާތީކަމަށްވެސް ވެދާނެއެވެ. ނޫނީ އެއީ މިރޭ މިވެހެމުންދާ ވާރޭގެ ޖާދޫބާވައެވެ.\n"މިހާރު ދެން ނުދޭ އަހަންނާ ދުރަށް...." އިސް އުފުލާފައި ނަވީން ބުނެލީ ހަމައެކަނި މިހެންނެވެ. އިނާ ހަމަ އަންތަރީސްވިއެވެ.\nނަވީންގެ މޫނަށް ފުންކޮށް އިނާ ބަލާލިއެވެ. ނަވީންގެ ލޮލުންވެސް މޫނުންވެސް އިނާއަށް ފެންނަނީ ވަރަށް ދެރަވެފައި ހުރެގެން އާދޭސް ކުރާ ގޮތެކެވެ.\n"ވަރަށް ދުވަހު އުޅެވިއްޖެއެއްނު ތިހެން. އޭރު ހުރަސްތައްވެސް ހުރި. ސަބަބުތައްވެސް ހުރި. އެކަމަކު މިހާރު އިނާ އާއި އަހަންނާ ދެމެދުގަ ކޮން ހުރަހެއް ހުރެގެން ތިދަނީ....؟" އެ ސުވާލުގެ ޖަވާބު ނަވީން ބޭނުން ވިއެވެ.\n"ނަވީންތަ ތި ސުވާލު ތިކުރަނީ......؟؟" ފަރުވާކުޑަގޮތަކަށް އިނާ އަހާލިއެވެ. އޭނައާއި ޒިޔާދުގެ ކައިވެނި ދެން ނުކުރެވޭނެކަމުގެ ޔަގީންކަން ނެތްނަމަ ނަވީން އައިސް އެކަހަލަ ވާހަކައެއް ނުދައްކާނެކަން އެވަގުތުވެސް އިނާ ހިތަށް އަރަމުން ދިޔައެވެ.\n"ނެތެއްނު އެހެންމީހެއް މިތާގަ" ވަށައިގެން ނަޒަރު ހިންގާލަމުން ނަވީން ޖަވާބު ދިނެވެ.\n"ފެންނަހާ މީހަކަށް ތިކަހަލަ ވާހަކަތައް ކިޔައިދެމުންތަ ނަވީން ހިނގަނީ؟" ހިތި ގޮތަކަށް އިނާ ބުނެލިއެވެ.\n"ފެންނަހާ މީހަކަށް ؟ ކާކަށް ؟ " ވާހަކަ މިދަނީ ނަވީން ހީކުރި ގޮތަކަށް ނޫނެވެ.\n"ފުރަތަމަ ލީނާ..........ދެން މާޔާ.........އަދި ނޭނގެ އެހެން ކިތައް މީހުން އުޅޭނެ ކަމެއް" އިނާއަށް އޭނަގެ ހިތުގައި އޮތް ވާހަކަ ބުނެލެވިއްޖެއެވެ.\nއެއާއެކު ނަވީންގެ މޫނުގައި ހިނިތުންވުމެއް ދަތުރުކޮށްލިއެވެ. ގަބޫލުކުރަންވެސް ދައްޗޭ ބުނާކަހަލަ ގޮތަކަށް ވާރޭގެ ތެރެއަށް ބަލާލާފައި އަނެއްކާވެސް އިނާއާއި ދިމާލަށް ބަލާލިއެވެ. ކުރިއަށްވުރެވެސް ބޮޑަށް ނަވީންގެ މޫނުން ހިނިތުންވުން އިނާއަށް ފެނުނެވެ. އެ ހިނިތުންވުމުން މާނަ ކުރެވެނީ ތިއީ މޮޔައެކޭ ބުނާކަހަލަ މާނައެކެވެ.\n"ލީނާ އަކީ އަހަންނާ އެއްވެސް ގުޅުމެއް ހުރި މީހެއް ނޫން....އެއީ މަންމަ އޮޅުކޮށްގެން ގެންގުޅޭ ކުއްޖެއް. އެކަން ކިހިނެއް ގަބޫލުކޮށްދޭނީ. އެ ވާހަކަ ނުދައްކާ. ދެން މާޔާ........މާޔާއަށްކަންނޭނގެ އެންމެ ރަނގަޅަށް އެނގޭނީ އިނާ ދެކެ އަހަރެން ލޯބިވާ މިންވަރު." ހިނިތުންވުމާއެކު ހުރެވެސް ނަވީންގެ ދުލުން "އިނާ ދެކެ އަހަރެން ލޯބިވާ މިންވަރު" އޭ ބުނި އަޑުއިވުމުން އިނާގެ ހިތުގައި ނަވީނަށްޓަކައި ޒަމާނުއްސުރެން އޮތް ލޯބި ހޭލިކަހަލައެވެ. އިނާގެ ތެމިފައި ހުރި މޫނުމަތިން ނަވީނަށްވެސް ހަމަ އެވަގުތު ތަފާތުގޮތެއް ފެނުނެވެ. އިނާގެ ބެލުން ފުންވެގެން ދިޔަތަނާއި ކަޅިތިރިވިތަން ނަވީން ދެކުނެވެ. އިނާ އަކީ ވަރަށް ފަސޭހައިން ލަދުގަންނަ އަންހެންކުއްޖެއްކަން ނަވީނަށް އޮތީ މާކުރިންވެސް އެނގިފައެވެ.\n"އިނާ........އަހަންނާ އިނާއާއި ދިމާވިފަހުން އެހެން އެއްވެސް އެހެން އަންހެންކުއްޖަކާ ދޭތެރޭ ވިސްނަން ހަނދާނެއް ނުހުރޭ. އެކަހަލަ ކަމަކަށް ޖާގައެއްވެސް ނެތް އަހަރެންގެ ހިތަކު." އިނާ އާއި ގާތަށް ދެފިޔަވަޅު ޖެހިލަމުން ނަވީން ޔަގީންކަން ދިނެވެ.\n"އިނާއަކަށް ނޯޅޭނެކަންނޭނގެ މިކަން. އިނާއާއި ފުރަތަމަ ބައްދަލުވި ދުވަހާއި، އިނާގެ ރައްޓެއްސެއް ނޫންއިރުވެސް އެ ދޮގު ލަގަބު ދިނީމަ މިގެއަށް އައުމާއި، އިނާގެ މައިންބަފައިންގެ ރައްޓެހިކަމުގައިވިޔަސް އިނާ ދެކިލުމަށް މިގެއަށް އައުން ފުދެންވާނެ މީގެ ހެއްކަކަށް. ޒިޔާދު އާއި ކައިވެނި ހަމަޖެހިފައި އޮތްކަން ނޭނގި ހުރެ އަހަންނަށް އޭރު އޮތީ ހުރިހާ ހަޑިއެއްވެސް ހޭވިފައެއްނު؟ އޭގެ ސަބަބު މިއަދާއި ހަމައަށްވެސް އިނާއަށް ހަމަ ނުވިސްނެނީތަ؟" ނަވީނާއި ދިމާލަށް ބެލުމުގެ ބަދަލުގައި އަތުގައި އޮތް ޕާހަށް ބަލަން އިނާ ހުރުމުން އިނާގެ ލޯ ނުފެންނާތީ އުނދަގޫވެގެން އަދިވެސް ބޮޑަށް ބަލަމުން ނަވީން ސުވާލު ކުރިއެވެ.\nވެހެމުންދާ ވާރޭގެ އަޑު މާހައުލުގައި ނެތްނަމަ އެދެމީހުންނަށްވެސް އަނެއްމީހާގެ ނޭވާގެ އަޑުވެސް އިވުނީހެވެ. އެކަކުވެސް އެކައްޗެއްވެސް ނުބުނުމުގެ ސަބަބުން އެދެމެދަށް އައިސްފައިވަނީ އެވަރުގެ ހިމޭން ކަމެކެވެ.\nއޭނައަށް އިނާއާއި އެވާހަކަ ދައްކަން އަންނަން ފުރުޞަތު ލިބުނީ ޚާލިދު އޭނަކައިރިން އެދުނީމައޭ މިވަގުތު ނަވީން ބުނާހިތެއް ނުވިއެވެ. އޭރުން އެއީ އޭނަގެ ހިތުގައި އިނާއަށްޓަކައި އުފެދުނު ލޯބީގެ ބަދަލުގައި ބައްޕަ ބުނެގެން އޭނައާއި ކައިވެނި ކުރަން އައީކަމަށް އިނާ ދެކެފާނެތީއެވެ. އޭނަ ބޭނުންވީ އޭނަގެ ލޯބި ދީގެން އިނާގެ ލޯބި ލިބިގަންނާށެވެ.\n"ކެން ޔު ބީ ވިތް މީ ފޯރ ދަ ރެސްޓް އޮފް މައި ލައިފް؟" ނަވީން ދެއްކި ވާހަކައަށް އެކައްޗެއްވެސް ނުބުނެ ވާރޭގެ ތެރެއަށް ބަލަހައްޓައިގެން އިނާ ހުރި ހުރުމަކީ، އެއީ އެވާހަކަތަކަށް އިންކާރު ނުކުރަނީ ކަމަށް ބަލާފައި ނަވީން އެދުނީ އޭނަގެ ހަޔާތުގެ އެންމެ ފަހު ދުވަހާއި ހަމައަށްވެސް އޭނައާއިއެކު އިނާ އުޅުމަށެވެ.\nއިނާ ހަމަ ހުރިގޮތަށް ހުރީއެވެ. ގުޑާވެސް ނުލައެވެ. ގޯތިތެރެއަށް ބަލަހައްޓައިގެން އެދިމާލަށް އެނބުރި ހުރިއިރު އޭނަގެ ކައިރީ އޭނައާއި ދިމާލަށް ބަލަން ހުރެ ނަވީން އެ ބުނި އެއްޗަކުން، އެ ފިނިރޭވެސް އޭނަގެ މެއަށް ފިނިވެގެން ދިޔައީ ވަރަށް ބޮޑަށެވެ. ހަށިގަނޑުގައި ކުއްލި ތުރުތުރެއްވެސް އުފެދިގެން ދިޔައެވެ. އެކަމަކު އިނާގެ ހަރަކާތުން މިއިން އެއްވެސް ކަމެއް އެނގިދާނެތީ އިނާ މަޑުމަޑުން ހުރީއެވެ. ކަންތައް ވެފައި އޮތްގޮތަށް ބަލާއިރު، މިވަނީ ކިހިނެއްކަން އަދި ޔަގީންކުރަން އިނާއަށް އުނދަގުލެވެ.\nނަވީން އެ އަހަނީ އޭނައާއި އެކު އުމުރު ނިމެންދެން އުޅޭށެވެ. މާނައަކީ....މާނައަކީ ކޮބައިހެއްޔެވެ؟\n"މިރޭ ފަތިހުގެ ފްލައިޓުން އަހަރެން މާލެ ފުރަން. އަހަރެން ދިއުމުގެ ކުރިން މިއައީ....." ނަވީންއަށް މިހިސާބަށް ބުނެވުމާއެކު އިނާ އޭނައާއި ދިމާލަށް އެނބުރިލިއެވެ. ކުއްލިއަކަށެވެ. އިނާގެ ހިތް ހުއްޓުނު ކަހަލައެވެ.\nއިނާ އެނބުރުމުން އިނާގެ މޫނުމަތިން ނަވީންއަށް ހުރިހާ އެއްޗެއްވެސް ސާފުވިއެވެ. އޭނަގެ އެދުމަށް އިނާގެ ހިތުގެ އަޑިން އާނއެކޭ ބުނެފިކަންވެސް އެނގުނެވެ. އަދި އޭނަ ފުރާ ވާހަކަ ބުނުމުން ނުދިއުމަށް އެދި އިނާގެ ހިތްގޮވަންފެށިކަންވެސް އިނާގެ ލޮލުން ހާމަވިއެވެ.\nދެމީހުންނަށްވެސް ކޮށްފައިވާ ފުން އަސަރެއްގެބޮޑުކަމުން ދެމީހުންނަށްމެ ވާހަކައެއް ދައްކާނެ ހިތްވަރެއް ނެތެވެ. ހުރިހާ ވާހަކައެއްވެސް އެކަކު އަނެކަކުގެ މޫނު ފެނުމުން އެނގޭކަހަލައެވެ.\nނަވީން އޭނަގެ ކަނައަތްތިލަ އިނާއާއި ދިމާލަށް ދިއްކޮށްލިއެވެ. އަންނާށޭ އުމުރަށް އެކުގަ އުޅެން ބުނަމުންނެވެ. ހިމާޔަތާއި ލޯބި ދީގެން އުމުރަށްވެސް އުފަލުގައި ބަހައްޓަދޭނަމޭ ބުނަމުންނެވެ. ދުލަކުން ނުވަތަ ބަސްތަކަކުން ނޫނެވެ. ލޮލުގެ ބަހުރުވައިންނެވެ.\nއިނާގެ ހިތަށް ކޮށްފައިވާ ފުން އަސަރެއްގެ ބޮޑުކަން އެނގިގެން ދިޔައީ އެވަގުތުއެވެ. ނަވީންގެ އަތް ދިއްކޮށްލުމުންނެވެ. ވާރެއިން ތެމިފައި ހުއްޓެއްކަމަކު، އިނާގެ ލޯ ފެންކަޅިވެގެން ދިޔަތަން ނަވީނަށް ފެނުނެވެ. މާގިނައިރަކުވެސް ނުހުރެވުނެވެ. ހިތް ފުރިގެން ބަންޑުންދާ ކަހަލަ އިހްސާސަކާއެކު އިނާ އޭނަގެވެސް ކަނައަތް ނަވީންގެ އަތްތިލަމަތީ ބޭއްވިއެވެ.\nދެހިތެއްގައި ތެދުވެރި ލޯތްބެއް އުފެދިއްޖެނަމަ، ބުނާ އަޑު ނީވުނަސް، ހުރިހާ ވާހަކައެއްވެސް އަޑުއިވިދެއެވެ.\nއިނާގެ އަތްތިލައިގެ އިހްސާސް ލިބުމާއެކު އެދެމެދުގައި އިތުރު ދުރުމިނެއް ބަހައްޓައިގެން ނަވީނަކަށް ނުހުރެވުނެވެ. އިނާގެ އަތުގައި ހިފައި ގާތަށް ގެނެސް އަތުގެ ތެރެއަށް ލައި ބޮނޑިކޮށްލެވުނެވެ. ދެމީހުންމެ ތިބީ ތެމިފޯވެފައިކަމަށްވިޔަސް، އެކަކަށްވެސް ފިނީގެ އަސަރުވެސް ނުކުރެއެވެ. އެއަށްވުރެ ބޮޑަށް، ދެހިތުގެ ލޯބީގެ ސަބަބުން ދެ ހަށިގަނޑުގެ ލޭވެސް ވަނީ ހޫނުވާން ފަށާފައެވެ. އިނާގެ ހަށިގަނޑުގައި ނަވީނަށް ބެއްދުނުބާރުމިން ނަވީނަށްވެސް އިހްސާސްނުވެއެވެ.\nނަވީން އެކަންޏެއް ނޫނެވެ. އިނާއަށްވެސް އޭނަގެ ނޭވާ ހާސްވާވަރަށް ނަވީން އޭނަގެ ހަށިގަނޑުގައި ބައްދަމުން ދިޔައިރުވެސް، އެކަމުން އުނދަގުލެއް އިހްސާސްވެސް ނުވިއެވެ. އޭނަގެ އަތުގައި ހިފައި ނަވީން ދަމާލިނަމަވެސް ގާތަށް އައުމާއެކު އޭނަގެ އަތުން ދޫކޮށްލައި ނަވީންގެ ދެއަތުން އޭނަގެ ހަށިގަނޑުގައި ވަށާލުމުން، އިނާގެ ދެއަތްވެސް ގޮސް ނަވީންގެ ހަށިގަނޑުގައި ވަށާލެވުނީ، ވަރަށް އާއްމު ވަރަށް ފަރިތަ ހަރަކާތެއްފަދައިންނެވެ. ނަވީން ލައިގެން ހުރި ޓީޝާޓަކީ ބޯ ޓީޝާޓަކަށްވެފައި، އެކަށް ތެމިފައި ހުރުމުން، ނަވީންގެ ބުރަކަށިން ވަށާލެވިފައިވާ އިނާގެ އަތުން، އިނާއަށް ހިފާލެވޭ ކޮންމެ ދިމާލަކުން، އޭނަގެ އިނގިލިތަކުގެ ދޭތެރެތަކުން ފެންތައް ފައިބަމުން ދިޔައެވެ. ނަމަވެސް މިއިން އެއްވެސް ކަމެއް އެދެމީހުންނަކަށްވެސް އަދި އިހްސާސް ނުވެއެވެ.\nދެމީހުން އެތަކެއް މަސްދުވަސްވަންދެން އެދެމުން އައި ލޯބި ލިބުނުކަމުގެ ޔަގީންކަންލިބުމުންނާއި، އެކަކު އަނެކެއްގެ އަތުތެރޭގައި އިހްސާސްކުރަމުން ދިޔަ ފޮނިމީރުކަމުގެ ސަބަބުން ދެމީހުންނަށްވެސް ތިބެވުނީ ހިނދުކޮޅަކަށްވިޔަސް، ބުނެދޭން ނޭނގޭކަހަލަ މަސްތެއްގައެވެ. އާއްމުގޮތެއްގައި ލޯބިވެރިން މިސާލުޖަހާ ހަނދުވަރު މިރޭ ދުނިޔެމަތިން ފެންނަން ނެތްނަމަވެސް، އެދެމީހުންގެ އެ ގާތްކަމަށް އެންމެ ބޮޑު ބާރެއް އަޅައިދިން މޫސުންވެސް ދިޔައީ އެދެމީހުންނާއެކު އުފާ ކުރަމުންނެވެ. ފިނިރޯޅިތައް ދިޔައީ ގޯތިތެރޭގެ ގަސްތަކުގައި އެ އަޅުވާލާ ވަޔާއެކު ފޮނި ރާގެއް ކުޅެމުންނެވެ. އެވަޔާ ބައިވެރިވެ އިރުއިރުކޮޅާ ބައިބަޔަށް އެ އަންނަ ވާރޭގެ ތިކިތައް ދިޔައީ އުފަލާއެކު ނަށަމުންނެވެ. އެއްވެސް މީހަކު ނުކިޔާއިރުވެސް، އާ ލަވައެއް، މުޅިން އާ ރާގަކަށް ޖައްވުތެރޭގައި އަޑު ހިއްޕާލާފައި ވެއެވެ.\nމުޅިން އާ ލޯތްބެއްގެ އާ ގުޅުމެއް އުފަން ވުމުގެ އުފަލުގައި މުޅި ކާއިނާތުވެސް އުފާ ކުރަނީއެވެ.\nPosted on 2011-09-14 13:26:34 | Report this Comment\nޔޭޭޭޭޭ!! ފައިނަލީ !!!!!\nފަތިސްތަރި: ވަރަށް އުފާވެއްޖެ ދޯ...............ހެހެހެހ\nPosted on 2011-09-14 13:37:09 | Report this Comment\nވވވވވވވވވވވވވވވވވވވވވވވވވވވވވވވވވވވވވވވވރީތި. އަބަދު މިއިންނަނީ މިވާހަކަ އަޕްލޯޑް ކުރޭތޯ ބަލަބަލަ\nފަތިސްތަރި: ވވވވވވވވވވވވވވވވވވވވވވވ ބޮޑަށް ޝުކުރިއްޔާ ތިކުރާ އިންތިޒާރަށް\nPosted on 2011-09-14 13:56:30 | Report this Comment\nވާއު... ވ ވ ވ ވ ވ ވ ރީތި\nPosted on 2011-09-14 13:57:38 | Report this Comment\nވާއޮ... ދެން ހަމަ ބަލަބަލާ ހުއްޓާ އަޕް މިވީ... ފަސްޓް ވަން ޓު ކޮމެންޓް.... ޔޭ... ތޭންކްސް ސޮފާ.. ހާދަ އިންތިޒާރު ކުރެވެޔޭ މި ވާހަކައަށް... :)\nPosted on 2011-09-14 14:15:59 |\nވާވް.... ނަވީން ވެސް ވަރަށް ރޮމޭންޓިކްދޯ.. ހީހީހީ.... ވ ވ ވ ވ ވ ރީތި މިބައިވެސް..\nފަތިސްތަރި: ދެން ކަމުނުދިޔައީތަ ޝާމީ ރޮމޭންޓިކް ވީމަ.\nPosted on 2011-09-14 14:39:10 | Report this Comment\n"ފިނިރޯޅިތައް ދިޔައީ ގޯތިތެރޭގެ ގަސްތަކުގައި އެ އަޅުވާލާ ވަޔާއެކު ފޮނި ރާގެއް ކުޅެމުންނެވެ. އެވަޔާ ބައިވެރިވެ އިރުއިރުކޮޅާ ބައިބަޔަށް އެ އަންނަ ވާރޭގެ ތިކިތައް ދިޔައީ އުފަލާއެކު ނަށަމުންނެވެ. އެއްވެސް މީހަކު ނުކިޔާއިރުވެސް، އާ ލަވައެއް، މުޅިން އާ ރާގަކަށް ޖައްވުތެރޭގައި އަޑު ހިއްޕާލާފައި ވެއެވެ." ވަރަށް ވަރަށް ވަރަރަރަރަރަރރަރަރަރރަަރރަަރރަރަރަށް ރީތި\nAngel Smööchie: ehthan kolhu kiyaafa heevee hitha bunedhen neygey finni kameh libunnu hen... sofa haadha molhey dhw kantha tha sifa kohdhey... =D...\nފަތިސްތަރި: އަޅެ ހަންޑިއަށްވެސް ހާދަ އެނގެޔޭ ދޯ..........ވަރަރަރަރަރަރަރރަރަރަރަރަރަރރަރަރަށް ބޮޑށް ޝުކުރިއްޔާ.\nފަތިސްތަރި: އެއީ ކޮންތަންކޮޅެއް ކިޔާފަތަ ފިނިވީ އެންޖަލް.....ސޮފާ ވަރަށް އުފާވެއްޖެ ސޮފާގެ ވާހަކަ އެންޖަލް އަށް ތިހާ ކަމުދިޔައީމަ. ޝުކުރިއްޔާ....ވަރަށް ބޮޑަށް.\nPosted on 2011-09-14 14:56:19 | Report this Comment\nވަރަށް ރޮމް ކޮއްލާތި....ހިހިހިހިހިހިހިހިހިހިހި\nPosted on 2011-09-14 15:01:47 |\nހުރޭރޭރޭރޭރޭރޭރޭރޭރޭރޭރޭރޭރޭރޭރޭރޭރޭރޭރޭރޭރޭރޭރޭރޭރޭރޭރޭރޭ!!!!!! :))))) ސާބަހޭ ސޮފް....... ވާ ވާ ވާ ވާ ........ ހަމަ ސުޕާރބް......ޝަޒް ހީކުރީ ފިލްމެއްކަމަށް މި ބަލާލެވެނީ........ ވަކި ހިސާބަކަށް ދިޔަތަނާ ފިލްމް ސްޓަކް ވެގެން ބެލިއިރު ކަމަކު ދާކަށް ނެތް މިއަދަށް ވީ ބައި މިއޮތީ ނިމިފަ.... ކީއްކުރާނީ ދޯ!!!!!! ސޮފްގެ ސިފަ ކޮށްދިނުން ހަމަ ހަބޭސް އިނގޭ.......... އަނެއް ޕާރޓްގަ ދެން ވާނީ ކިހިނެތްބާ؟؟؟؟؟؟ ކެތްތެރިކަމެއްނެތި އިންތިޒާރުކުރަން އިނގޭ ހަމަ........\nރިއު: ޝަޒް ތިބުނީ ވަރަށް ބޮޑް ތެދެއް...ވަރަށް ރީތި ސޮފް ގެ ސިފަ ކުރުންތައް.. ސޮފް އިޒް ދަ ބެސްޓް..\nފަތިސްތަރި: ޝަޒް ވަރަށް އުފަލުން ދޯ.........ޝުކުރިއްޔާ އިނގޭ ޝަޒް. ތިދޭ ހިތްވަރަށާއި ތި ކުރާ ތަޢުރީފަށް. އުއްމީދުކުރަން ތިކުދިން ތި އެދޭހާ މޮޅަށް ސޮފާއަށް ލިޔެވޭނެ ކަމަށް.\nފަތިސްތަރި: ރިއު ދޫންޏާ............ތެންކްސް އަ ލޮޓް\nPosted on 2011-09-14 15:24:44 |\nވާރޭގަ އުފެދުނު ލޯތްބެއް ދޯ. ސަޅި އިނގޭ\nފަތިސްތަރި: ފްރެންޑާ އަކީ ބުނަން މޮޅު މީހެއް...........އާނ. ވާރޭގަ އުފެދުނީ.....އެއްކަލަ ލޯބި ގޮތަށް. ހެހެހެހެ\nPosted on 2011-09-14 15:38:32 | Report this Comment\nވވވވވވވވވވވވވވވވވވވވވވވވވވވ ރީތި....... ވާވާ.....\nPosted on 2011-09-14 15:47:59 | Report this Comment\nވާވް ޞޮފާ ހާދާރީއްޗޭ ޥާހަކަ ދުވަހަކުވެސް މިއައްވު ރޮމޭޓިކް ބައެއް ނުކިޔަން ތޭންކްސް އަވަހަށް އަނެއްބައި ގެނެސްދޭތި ވވވވވވވވވވ ރީތި\nފަތިސްތަރި: މިވާހަކައިގަ އާނ އަދި ރޮމޭންޓިކް ބައެއް ނާންނާނެތާ....މީގަ ލޯބިވާ ދެމީހުން މިދިމާވީ އަދި ކިރިޔާނު........އެހެންވެ އެއީ އިނގޭ. ވވވވވ އުފާކޮށްފިން. ޝޫކުރިއްޔާ.\nPosted on 2011-09-14 16:06:38 | Report this Comment\nއަޅެ ދެން އަންނަ އެޕިސޯޑް މިރޭ އަޕްލޯޑް ކޮއްލަދީ ޕްލީޒް ސޮފާ......\nފަތިސްތަރި: ލާއީީީީީީީީީީީީީީީީީީީީީީީީީ...........އެހެން ކިހިނެއް ކަމުދާނީ.....ދެން މާދަން އިނގޭ. ސޮފާ އަދި ނުވެސް ލިޔަން އަނެއްބައި. ހެހެހެހެހެހހެހެ\nPosted on 2011-09-14 16:09:22 | Report this Comment\nހައި ސޮފާ! ކިހިނެއްތަ؟ ޓެސްޓް ނިމުނީމަ ކޮމެންޓް ކޮށްލެވުނީވެސް.....ވާހަކަ ވަރަށް ސަޅި..!!! ތެންކްސް މިއަދު ގެނެސްދިނީތީވެ....ވ. ހީވި މިއަދު އާބައެއް ފެންނާނެހެން.....ކެތްތެރިކަމާއެކު ދެން އޮތް ބަޔަށް އިންތިޒާރުކުރަން އިނގޭ! ކީޕް އަޕް ދަ ފެބިއުލަސް ވޯކް...ޓޭކް ކެއަރ....(:\nފަތިސްތަރި: ހައި ފާތުން. ސޮފާ ރަނގަޅު. ޓެސްޓް ކިހިނެއް ވާނެހެން ހީވަނީ؟؟؟؟ ވ. ހީވި ދޯ އާބައެއް އަންނާނޭ.....އާނ. އަންނަންވާނެތާ....އެތެރެއަށް ލީ ނޭވާ ބޭރަށްވެސް ލާން ޖެހޭނެނު....ހެހެހެހެހެ............ތޭންކސް ފޯރ ޔޯރ ކޮމްޕްލިމެންޓް.........ވަރަރަށް އުފާ ކޮށްފިން.\nފާތުން: ޓެސްޓް އޯކޭ.....ބައެއް ޕޭޕަރުތައް މިއަދު ލިބުނީވެސް....ދެން އަދިވެސް ރަނގަޅު ކުރަން ޖެހޭ ކަންތައް އެބަހުރި...އެކަންތައްވެސް ރަނގަޅުކުރަން ވާނެ ތާ ދޯ...ދެން އެކަމުގަ މިހާރު އުޅެނީ......(:\nފަތިސްތަރި: އާނ....ރަނގަޅު ކުރަން ހުރި ތަންތަން އަދިވެސް ރަނގަޅުވާނެ އިރާދަކުރެއްވިއްޔާ. ކުޑަކުޑަ ހިތްވަރެއް ލާފަ މަސައްކަތް ކޮށްލާތި. ރަނގަޅުވާނެ.\nPosted on 2011-09-14 16:22:50 | Report this Comment\num completely speechless.. soff ah ingey kiyunteringe hithaa kulhelan hama ragalhah ves.. varah nice.. impatiently waiting for the next part :)\nފަތިސްތަރި: ރިއު ދޫންޏާ......ކިހިނެއް ހާލު. ދިމަލެއްވެސް ނުވޭ ދޯ އޮންލައިނަކުން. އެހެންވިޔަސް........ތީ ހަމަ ސޮފާގެ ރިއު އިނގޭ.....ހީކުރަން ހާލު ރަނގަޅު ކަމަށް. ތެންކސް ފޯރ ޔޯ ޕޭޝަންސް.\nރިއު: riu kudakoh balive miulheny...remember the sickness i tld yuh before.. insha allah now getting better :) hope all is wel wid yuh soff\nފަތިސްތަރި: އަޅެ އަސްލުތަ ރިއު..........ސޮފާގެ ދުޢާ އަކީ ރިއު އަވަހަށް ރަނގަޅު ވުން އިނގޭ.....އުއްމީދުކުރަން އެގޮތަށް. ސޮފާ އަނެއްހެން ރަނގަޅު.\nPosted on 2011-09-14 16:51:56 | Report this Comment\nއަހަރެން އެންމެ ބޭނުންވި ކަންތައް އަދި މި ވީ ،،، އިނާމެން ގުޅުން\nފަތިސްތަރި: ެހެހެހެހެހެހ..........ކަނބުލޯ އެންމެންވެސް އުޅުނީ މިކަން ނުވެގެން.\nPosted on 2011-09-14 18:30:25 | Report this Comment\nވާއު..........................ސަޅި ........ހީވަނީ އައިޝްވަރިޔާ ރާއީ އާއި ޝާހުރުކްޚާންގެ ފިލްމާ ބަލާލެވޭހެން......ސޮފާ ޔޫ އާރ ޓޫ ގުޑް\nފަތިސްތަރި: އެމީހުންތަ އެންމެ ރީތީ.........ހެހެހެހެ.......ހީވޭ އެހެން. ތޭންކސް ފޯރ ޔޯރ ކޮމްޕްލިމެންޓް. އޭމް ހޮނާރޑް\nPosted on 2011-09-14 18:31:21 | Report this Comment\nމި ވާހަކަ ދުވަހަކަށް ވުރެއް ދުވަހެއް ރީތި ވޭ. ސިފަ ކުރުމުގައި މި އަށް ވުރެއް ކުޅަ ދާނަ އެއް ނުވެވޭނެ.ބިންމާ މެންނާ އަޅާވެސް ނުކިޔޭނެ.އެއަށް ވުރެއް މާ ބޮޑަށް ވެސް މޮޅީ އަދި ރީތީވެސް.\nފަތިސްތަރި: މީތި ލިޔަން އިންނަން ވަގުތު ގިނައިން ލިބުނު ވަރަކަށް ވާހަކަވެސް ރީތި ވާނެ........ހަމަ ވަގުތު ނުވުން މައްސަލައަކީ. މިހާރު މިގެއަށް ނޯކަރަކުވެސް ހޯދަން މިއުޅެނީ . ބިންމާމެންނޭ؟؟؟؟ ބިންމާއާއި ސޮފާއާ ކިހިނެއް އެއްވަރުވާނީ....އެއީ ރާއްޖޭގެ މަޝްހޫރު ލިއުންތެރިން. ސޮފާ ހަމަ އަދި މި ފަރިތަކުރަނީނު.........އެކަމަކުވެސް ތި ކުދިންނަށް ސޮފާގެ ވާހަކަ ގެނެސްދެވޭގޮތް ކަމުދާކަމަށްޓަކައި ސޮފާ ވވވވވވވވވވވވވވވވވ އުފާކުރަން. ޝުކުރިއްޔާ.\nPosted on 2011-09-14 19:51:45 | Report this Comment\nwow..shuwyt..varah rythi..varah salhi mi part..aneh bayah inthixaaru kuran\nފަތިސްތަރި: ޝުކުރިއްޔާ ހަނާ........އަނެއްބައި އިރާދަކުރެއްވިއްޔާ މާދަން ގެނެސްދޭނަން.\nPosted on 2011-09-14 20:08:52 | Report this Comment\nbunedhen neynge kahala foni ihusaase'h vey mi vaahaka kiyaa iru.. baeh faharu hitha' araa alhugandu ves mii thi vaahakaiige character eh nama eyy.. haadha reethi eyy aslu vaahaka genesdhey goii.. dhe hithuga foruvaiigen obi alhaiigen gen gulhun loabi beyru kohleema varah happpyy.. m soo happy dat i can get to readastory like this.. thank you to the writer alot, and all the best with your great work.. may god always bless with you success.. ;)\nފަތިސްތަރި: އަލީއްސާގެ ތި ތަޢުރީފާއި ހެޔޮ ދުޢާ އުފަލާއެކު ބަލައިގަނެ ޝުކުރު އަދާކުރަން. ކުރިއަށް އޮތް ތަނުގައިވެސް އަލީއްސާގެ ކޮމެންޓްތައް ލިބޭނެ ކަމަށް އުއްމީދުކުރަން. ވވވވވވވވވވވވވވވވވވވވވ އުފާކޮށްފިން . ވަރަށް ބޮޑަށް ޝުކުރިއްޔާ.\nPosted on 2011-09-14 20:42:38 | Report this Comment\nއޯސަޅި... ހަމަހިވީ ވާރޭގެތެރޭގައި ހުރެ ވާހަކަކިޔުނީހެން ވާރޭ ސިފަކޮށްފަހުރިގޮތުން... ވަރަށް ރީތި ސިފަކުރުން.. އަނެއްބައި ކޮންއިރަކުން؟؟ ހާލު ކިހުއެތްތަ ޑިއާރ ؟ މުރާސިލް ސްލޯކަމުން ކޮމެންޓުކުރަން ވީ އުނދަގޫ...\nފަތިސްތަރި: ވަރަށް ބޮޑަށް ޝުކުރިއްޔާ......އަނެއްބައި އިރާދަކުރެއްވިއްޔާ މާދަން. ހާލު ރަނގަޅޭ....މުތާވެސް ރަނގަޅު ދޯ. ތޭންކްސް.\nPosted on 2011-09-14 22:07:16 | Report this Comment\nވަރަށް ދެރަވެއްޖޭ ސޮފާ ލޯބިވާ!!އާޔާ މި ކިޔާފަ ކޮމެންޓް ކުރަން އުޅެ ކޮމެންޓް ނުކުރެވުނީ..އާޔާ ވަރަށް އުފާވޭ މިވާހަކަ އަޕްވީމަ..ސޮފާ މިވާހަކަ މިނިމެނީ ދޯ މިހާރު..މީ އާޔާ އަށް ވަރަށް ޚާއްސަވާހަކައެއް.މިވާހަކަ ކިޔަން ފެށުނީވެސް ހަމަ އެހެންވެ.އަދި އިރާދަކުރެއްވިއްޔާ ޚާއްސަވީ ސަބަބު ބުނާނަން އިނގޭ!!އެކަމް އެ ސީކްރެޓް އެއް ސޮފާ ކައިރީ ބުނާ.އެބަހީ އެހެން ކިޔާފަ މިކޮމެންޓް ގޮޅީ އާޔާ ލިޔާ އެތި އަޕްނުކުރާހުށި ކަމެވެ.\nފަތިސްތަރި: އަސްލުތަ؟ އުފާކޮށްފިން މި ކޮމެންޓް މިހިސާބަށް އައި ކަމަށްޓަކައިވެސް. ވާހަކަ ނިމެނީހޭތަ ތިއެހީ؟؟؟؟ އަދި ފެށުނީ ކަނބުލޯ....އަދި އޮތީ ކުރިއަށް. އާޔާއަށް މި ވާހަކަ ޚާއްޞަވިގޮތް ވާނެ ބުނަން. އެކަމަކު މުރާސިލް އަކު ނޫން. އެމްއެސްއެން ގަ ބުނާނީ އިނގޭ. އޭރުން އޮޅިގެންވެސް އެ ކޮމެންޓް ޕަބްލިޝް ނުކުރެވޭނީ. ބުނަންވާނެ އިނގޭ.\nއާޔާ: ހާ ހާ ހާ..އެފް ބީ އަށް މެސެޖްކުރިން..ފަތިސް ތަރި ދޯ އިންނަނީ..ހެހެ..މެސެޖު ކޮށްލީމޭ!އަހ!!!އަދި ފެށުނީ!!ނަވީން މަގޭ ލޯބިގަނޑު.ހެހެ..\nފަތިސްތަރި: އެފް ބީ އަށް މެސެޖް ކުރީމޭ؟ ކޮބާ؟ އެ މެސެޖް ދިޔައީ ސަހަރާއަށްހެން ހީވަނީ......ފޮނުވާ އަލުން. ވަރެއް ވެފަ ދޯ ތި ހުންނަނީ ނަވީން އާހެދި.....ހެހެހެހެ.\nPosted on 2011-09-15 08:47:03 | Report this Comment


FARUVAA COLUMN: Dharin nulibenee keevve? | Mihaaru\nބަލިވެ އިންތޯ ޗެކް ކުރަނީ.\nދަރިން ނުލިބެނީ ކީއްވެ؟\n25 މެއި 2017 - 06:27 30 comments\nއެ ދެމީހުން ކައިވެނިކޮށްގެން އުޅޭތާ އެތަކެއް އަހަރެއްވެއްޖެ އެވެ. އަދިވެސް ދަރިއަކު ނުލިބެ އެވެ. ފިރިހެން މީހާގެ އާއިލާ އިން ތުހުމަތުގެ އިނގިލި ދިއްކުރަނީ އަންހެން މީހާ އަށެވެ. މާފަލަކޮށް ހުންނާތީ އެވެ. ގަވާއިދުން މައްސަރުކަންތައް ނުޖެހޭތީ އެވެ. އަނެއްކޮޅުން އަންހެން މީހާގެ އާއިލާ އިން ގަބޫލުކުރާ ގޮތުގައި ހުރިހާ ވެސް މައްސަލަ އަކީ ދަނބިދަރި އެވެ. ދުންފަތުގެ އިސްތިއުމާލުކުރާތީ އެވެ. ކޮފީތަކަށް އަރާތީ އެވެ. ދެ ފަރާތުގެ އާއިލީ ހިތްހަމަނުޖެހުންތަކުގެ ސަބަބުން އެ ދެމަފިރިން ވަނީ އިންތިހާ އަށް ފިތިފަ އެވެ. ހާސްވެ ކަންބޮޑުވެފަ އެވެ.\n"އަޅަމެންގެ ވެރިރަސްކަލާކޯ އެވެ. އިބަރަސްކަލާނގެ ހަޟުރަތުން، ހެޔޮލަފާ ރަނގަޅު ދަރިފަސްކޮޅެއް އަޅަމެންނަށް ދެއްވާނދޭވެ." ދެމަފިރިން ދުއާ ކުރެ އެވެ. ލޮލުން ކަރުނަ ހުސްވެ ވަރުބަލި ވަންދެނެވެ. ދަރިއެއް ލިބުމަށް އެދި ރޯރުއިމާއި، ކުރާ ހިތާމަ އާއި، އުފަލާ ބުރަ މޮޅަށް ދެނެވޮޑިގެންވާނީ މާތްﷲ ކަން ޔަގީނެވެ. ކެއުމަށް އެތައް ބަދަލެއް ގެނެސްފި އެވެ. ފައިދާހުރި މޭވާ އާއި ތަރުކާރީ އާއި، މަހާއި ފެހިކަން ގަދަ ފަތްޕިލާވެލި ކެއުމުގައި ބޭނުންކުރެ އެވެ. ފަތިހު ހިނގާލަން ދެ އެވެ. ކަސްރަތު ކުރެ އެވެ. އެތައް ޑޮކްޓަރުންނަށް ދައްކައި އެތައް ބޭހެއް ކައެވެ. ސިގިރޭޓް ހުއްޓާލިތާ ކޮން ދުވަހެއް ހެއްޔެވެ؟ ކޮފީއަކަށް އަރާނުލާތާ ކޮންދުވަހެއް ހެއްޔެވެ؟ ލިބޭހާ ލާރި ޚަރަދުކުރަނީ ދަރިޔަކު ލިބޭތޯ ފަރުވާ ކުރުމުގަ އެވެ. ނަމަވެސް އަދިވެސް މަންމާއޭ ކިޔާ ގޮވައެއް ނުލައެވެ. ބައްޕަ ގަޔަކަށް ހީހެއް ނުލައެވެ. ދަރިން ނުލިބުމަކީ ކޮބައިބާއެވެ؟\nދަރިން ނުލިބުމަކީ ދަރިން ހޯދުމަށް ގަވާއިދުން މަސައްކަތް ކުރާތާ އެއް އަހަރު ފާއިތުވެގެން ދިޔައިރު ވެސް ދަރިއެއް ލިބުމުގެ އެއްވެސް ހިލަމެއް ނުވުމެވެ. ދަރިމައި ނުވުމެވެ. ދަރިން ނުލިބުން ދެބަޔަކަށް ބެހެ އެވެ. އެއީ ޕްރައިމަރީ އިންފާޓިލިޓީ ނުވަތަ އަލަށް ވެސް ދަރިމައި ނުވުމާއި އަދި ސެކަންޑަރީ އިންފާޓިލިޓީ ނުވަތަ އެއްފަހަރު ދަރިމައިވުމަށް ފަހު ދެން ދަރިމައި ނުވުމެވެ. ދަރިއަކު އުފަންވުމާއި، ބަނޑުތެރެ އަށް ދަރިފުޅު މަރުވުމާއި، ނުބައި ތަނެއްގައި ގަރުބަގަތުމާއި އަދި ބައިގެންދިއުން ނުވަތަ ދަރިވައްޓާލުން ވެސް މިތާނގައި ހިމެނެނީ ދަރިމައިވުމުގެ މާނައިގެ ތެރޭގަ އެވެ.\nއަންހެންމީހާ ބުންޏެވެ. "މޭވާ ނާޅާގަހެއް ހައްދަން ބޭނުންވާނީ ކާކު ހެއްޔެވެ؟ އަމުދުން މަލެއް ވެސް ނޮފޮޅޭ ގަހެއް ބޭނުން ވާނީ ކޮން ޑަރޯގާއެއް ހެއްޔެވެ؟" "ތިހެން ނުބުނޭ . ތިޔަ ބުނާ ޑަރޯގާ މި ހުރީ.. ކައިރީގައި މިހުރީ،" ފިރިމީހާ އަސަރާއެކު ޖަވާބު ދިނެވެ. "ކޮންމެ ފަހަރަކު ގޮވާން ކަނޑާކަށެއް ވެސް ނުލިބޭ. އޭގެ މާނަ އަކީ ދެން ފަސްގަނޑު ނުޖަހާށޭ ވެސް ނޫން،" އެ އަޑުގައި ވަނީ ހިތްދަތިކަމެވެ.\nއާއްމު ގޮތެއްގައި އަންހެންބޭފުޅުން އުފަންވާއިރު އޯވަރީ ނުވަތަ ބިސްރަވައިގައި ގާތްގަނޑަކަށް ދެމިލިޔަން ބިސް ހުރެ އެވެ. އަދި ބާލިއުވާ އުމުރަށް އަޅާއިރު މި އަދަދު ހަތަރު ލައްކައަށް މަދުވެ އެވެ. އިއްދައިން ކެނޑުމާ ހަމައަށް ގާތްގަނޑަކަށް ހަތަރު ސަތޭކައެއްހާ ބިސް ދޫކުރެ އެވެ. އޯވަރީން ދޫކުރާ ކޮންމެ ބިހެއް ވެސް މަރު ނުވެ ފިރިހެން މީހާގެ ދަރިފަންޏަށް 24 ގަޑިއިރު ވަންދެން އިންތިޒާރު ކުރެ އެވެ. އަދި ހަމަ މިބީދައިން ފިރިހެން ދަރިފަނި ވެސް ބިހެއްގެ އިންތިޒާރުގައި ތިންދުވަސް ހޭދަކުރެ އެވެ.\nދަރިން ނުލިބެނީ ހަމައެކަނި އަންހެންމީހާގެ ސަބަބުންނެއް ނޫނެވެ. އަދި ހަމައެކަނި ފިރިހެންމީހާގެ ސަބަބުންނެއް ވެސް ނޫނެވެ. އަދި ކިއެއް ހެއްޔެވެ؟ ދެ މީހުންގެ ސަބަބުން ވެސް ނުލިބިދާނެ އެވެ. ނުވަތަ އެއްވެސް މައްސަލައެއް ނެތި ދަރިން ނުލިބި ވެސް ހުރެދާނެ އެވެ. އަންހެންބޭފުޅުން ދަރިމައިނުވުމަށް އެންމެ އާއްމުކޮށް ދިމާވާ މައްސަލަ އަކީ މައްސަރު ކަންތަކާ ގުޅިފައިވާ ކަންކަމެވެ. ބިސްރަވަ ނުވަތަ އޯވަރީ ރަނގަޅަށް މަސައްކަތް ނުކުރުމެވެ. ގަވާއިދުން ޕީރިޑިއަޑް ނުވުމެވެ. ނުވަތަ އެއްގޮތަކަށް ވެސް ޕީރިއަޑް ނުވުމެވެ. ޕޮލިސިސްޓިކް އޮވޭރިއަން ސިންޑްރޯމް (ޕީ.ސީ.އޯ.އެސް) ނުވަތަ ބިސްރަވައިގައި ފެންބަޑިތަކެއް އުފެދިފައި ހުރުމަކީ ޕީރިއަޑް މައްސަލަ ޖެހުމަށް އެންމެ އާއްމުކޮށް ދިމާވާ ސަބަބެވެ.\nއުމުރުން ދުވަސްވަމުންދާ ވަރަކަށް އަންހެން މީހާގެ ބިސްރަވައިގައި، އުފައްދަމުންދާ ބިސްތަކުގެ ކޮލިޓީ އާއި އަދަދު ދަށްވަމުން ދެ އެވެ. މިގޮތުން އުމުރުން 35 އަހަރުން މައްޗަށް ދިއުމުން މި ކަންކަން އިތުރަށް ނާޒުކް ވެގެންދެ އެވެ. ބިސް އުފައްދާ ބިސްރަވައިގެ މައްސަލަތަކުގެ އިތުރުން ބިސް ދަތުރުކުރާ ހޮޅީގައި ހުންނަ އުނިކަމަކުން ވެސް ދަރިމައިވުމަށް ހުރަސްއަޅައިފާނެ އެވެ. ދަރިމައިވާ ނިޒާމުގައި ޖަރާސީމް އަށަގަތުމާއި ލަދުވެތި ގުނަވަން ހިމެނޭ ސަރަހައްދުގެ ތަފާތު އޮޕަރޭޝަންތަކާއި ބިސް ދަތުރުކުރާ ހޮޅީގައި ދަރިފުޅު ގަރުބަގަތުމާއި އެންޑޯމެޓްރިއޯސިސް ނުވަތަ ރަހިމުގެ ފަށަލަތަކުގެ ތެރެއިން އެންމެ އެތެރޭ ފަށަލަ ކަމުގައިވާ އެންޑޯމެޓްރިއަމްގެ ސިފަތައް، ރަހިމުން ބޭރު އެހެން ތަނެއްގައި ހުރުން ފަދަ ކަންކަމުގެ ސަބަބުން ވެސް ބިސްދަތުރުކުރާ ހޮޅި އަށް ގެއްލުންވެ ދަރީން ލިބޭ ނިޒާމަށް ބުރޫއަރައިފާނެ އެވެ.\nދެމަފިރިންގެ ދަރިފަނި ގުޅެނީ ބިސް ދަތުރުކުރާ ހޮޅީ ތެރޭގަ އެވެ. އަދި އެއަށް ފަހު ގަރުބަގަނެ ހެދިބޮޑުވަމުން ދަނީ ރަހިމުގެ ތެރޭގަ އެވެ. އާއްމު ހާލަތަކީ މިއީ ކަމުގައިވީ ނަމަވެސް ބައެއް ފަހަރު އުފެދުމުގައި އަންހެންމީހާގެ ރަހިމުގައި ހުންނަ އުނިކަމެއްގެ ސަބަބުން ނުވަތަ ބައްޔެއްގެ ސަބަބުން ވެސް ދަރިއަކު ލިބުމުން މަހުރޫމްވެދާނެ އެވެ. އަދި މީގެ އިތުރުން ދިފާއީ ނިޒާމުގައި ހުންނަ ކަމެއްގެ ސަބަބުން ދަރިފަންޏަށް ހަމަލާދީ މަރާލުމާއި ބަނޑުދޮވުން ފަދަ ކަންކަމުގެ ސަބަބުން ވެސް ދަރީން ނުލިބުމަކީ ވެދާނެ ކަމެކެވެ.\n"ހިތް ކުދިކުދި ވެއްޖެ. ކޮންމެ ފަހަރަކު ވެސް ޑޮކްޓަރަށް ދައްކަނީ ވަރަށް ފޮނި އުންމީދުގައި. އެކަމަކު ނުކުންނައިރު މި ހުންނަނީ ދެ ލޯ ފެންކަޅިވެފައި. ނަމަވެސް ބުނަން ހެއްޔެވެ؟ ތި ފަދަ ހިތްވަރުގަދަ ފިރިއަކު ލިބުނީތީވެ އަހަރެން ވަރަށް އުފާވޭ،" "ހިތްވަރުގަދަ ނުކޮށް މަ ކުރާނީ ވަކި ކީއް؟ މި ފަހަރު އަހަރެންނަށް ވެސް އެ ދިނީ ބޭސް. ދައްކަވަން ހުރި ތަނެއް ދައްކަވާނެ. އިރާދާކުރެއްވިއްޔާ ހިތްވަރު އެލުވައެއް ނުލާނަން،" އެ ދެމަފިރިން އަޒުމް އާކުރި އެވެ. ހިތްވަރުގަދަ ކުރި އެވެ.\nދިރާސާތަކުން ދައްކާ ގޮތުގައި ފިރިހެންމީހާގެ ސަބަބުން ދަރިމައިނުވުމުގެ 30 ޕަސެންޓް ފުރުޞަތު އޮވެ އެވެ. އަދި ދެމަފިރިންގެ ކިބައިގައި ހުރި އުނިކަމެއްގެ ސަބަބުން ދަރިން ނުލިބުމުގެ 10-20 ޕަސެންޓުގެ ބިރު އޮވެ އެވެ. ދުނިޔޭގެ ޞިއްހަތު ޖަމިއްޔާ ޑަބްލިއުއެޗްއޯ އިން ހާމަކުރައްވާ ގޮތުގައި އެއް މިލިލީޓަރު މަނީގައި މަދުވެގެން 15 މިލިއަނަށް ވުރެ ގިނަ ސްޕާމް ނުވަތަ ދަރިފަނި ހުންނަން ވާނެ އެވެ. އަދި މީގެ ތެރެއިން 32 ޕަސެންޓަށް ވުރެ ގިނަ ދަރިފަންޏަކީ ހަރަކާތްތެރި އަދި ކުރިއަށް ދުވާ ދަރިފަނިތަކެއް ކަމުގައި ވުމަކީ ދަރީން ލިބުމަށް ކޮންމެހެން މުހިއްމު ކަމެކެވެ.\nރާ ބުއިމާއި ދުންފަތުގެ އިސްތިއުމާލުކުރުމާއި އެނާޖީ ޑްރިންކްސް އާއި ކޯލާ އާއި ކޮފީ ފަދަ ބުއިންތަކާއި ޗޮކްލެޓް ފަދަ ކެފެއިން ހުންނަ ތަކެއްޗަކީ ދަރީން ލިބުމަށް ހުރި ގޮންޖެހުންތަކެވެ. ދަރީން ހޯދުމަށް ކުރާ ދަތުރުގައި މިސްރާބު އަބަދުވެސް ބަހައްޓަން ވާނީ އެކްސްރޭ އާއި ސީޓީފަދަ ޓެސްޓުތަކުން ބޭރުކުރާ ރޭޑިއޭޝަން ރާޅުތަކުގެ ވެސް ބޭރުންނެވެ.\nދަތުރުގެ މާލިމީންނަކީ ތިއީ އެވެ. އަދި މިވަގުތު ފަޅުވެރީންނަކީ ވެސް ތިއީ އެވެ. ނަމަވެސް ސްކިނީ އާއި ޓައިޓް ފަދަ ގަޔަށް ފިއްތި ބާރު އަންނައުނު ލައިގެން ހުންގާނުގައި ތިޔަ ހުންނަނީ ރިޔާކޮށާލާ ދަންމާނަށް ވާން ކޮށްލަދޭނެ ދަރިއަކު އަންނާނެ ކަމަށް ހެއްޔެވެ؟ ގަޔަށް ބާރު އަންނައުނު ލުމުން ދަރީން ލިބުމުގައި މައްސަލަ ޖެހިދާނެ ކަން ތިބާމެންނަށް އެނގޭހެއްޔެވެ؟ ފިރިހެންމީހާގެ ލަދުވެތި ގުނަވަން އޭނާގެ އެހެން ގުނަވަންތަކާ ޚިލާފަށް ބޭރުގައި ލައްވަވާފައި ވަނީ ވަރަށް ވެސް ހިކުމަތްތެރި ގޮތުގަ އެވެ. އިންސާނާގެ އެތެރެހަށީގެ ފިނިހޫނު މިނަކީ 36.5 އާއި 37.5 ޑިގްރީ ސެލްސިއަސްއާ ދެމެދެވެ. ނަމަވެސް އުރަވަޅީގެ ފިނިހޫނު މިނަކީ 32 ޑިގްރީސެލްސިއަސްއެވެ. މި މިންވަރުގައި އުރަވަޅީގެ ފިނިހިހޫނުމިން ހިފަހައްޓައި ދެނީ ވައިދައުރުކޮށް ފިނިކުރާ އިލާހީ ފުރިހަމަ ނިޒާމަކުންނެވެ.\nވީމާ ސައިކަލުތަކުގެ މަޑިތައް ހޫނުވެފައި ހުންނައިރު ނާރާށެވެ. ގިނައިރު ވަންދެން އުޅަނދު ފަދަ ތަކެތި ނުދުއްވާށެވެ. އަދި ހޫނު ތަންތާގައި އިށީދެ ނުހަދާށެވެ. ލެޕްޓޮޕް ފަދަ އިލެކްޓްރޯނިކް ސާމާނު އުނގު މަށްޗަށްލައިގެން ނުތިބޭށެވެ. ވީހާ ވެސް ބޮޑަށް ހޫނުން ރައްކާތެރިވެވޭތޯ ކޮންމެ މީހަކު ވެސް މަސައްކަތް ކުރަން ވާނެ އެވެ.\nބައެއް ފަހަރު ކުޅިވަރު ކުޅެ އުޅުމުގައްޔާއި އެކްސިޑެންތަކުން ލަދުވެތި ގުނަވަން ހިމެނޭ ސަރަހަށްދަށް ލިބޭ ގެއްލުންތަކުގެ ސަބަބުން ވެސް ދަރީން ލިބުމަށް ދަތިވާ ގޮތް ވެ އެވެ. އެހެންކަމުން ކުޅިވަރު ކުޅެ އުޅުމުގައި "މަރަށް" ކުޅުމުގެ ސިޔާސަތު ނުގެން ގުޅޭށެވެ. ދުއްވާ އެއްޗެހި ދުއްވާއިރުގައި، އެންމެންގެ ސަލާމަތާއި ރައްކާތެރިކަމަށްޓަކައި ހަދާފައިވާ ގާނޫނާއި ގަވާއިދުތަކަށް ބޯލަބާށެވެ.\n"ކިހާ ވަރަކަށް ދުއްވިއްޖެ! ކިހާ ދަތުރެއް ކުރެވިއްޖެ؟ އަހަރެމެން މިހާރު ވަރުބަލި ވެއްޖެ. މޮޔަވާ ހިސާބަށް ގޮސްފި. އުމުރު ހުސް މިވަނީ ދަރިޔަކު ލިބުން އެދި މަސައްކަތް ކުރާތާ. އަހަރެމެންގެ ނަސީބުގައި ދަރިއަކު ހަމަ ނެތީ ހެއްޔެވެ؟" ހިތުގައި ޖެހިފައިވާލެއް ބޮޑުކަމުން އެ ދެމަފިރީންނަށް ބުނެވުނެވެ.\nލޮބުވެތި އަޚާ އެވެ. އުޚްތާ އެވެ. ދެރަ ނުވާށެވެ. މާޔޫސް ނުވާށެވެ. ދަރީން ދެއްވަނީ މާތް ﷲ އެވެ. އެކަލާނގެ އިރާދަކުރެއްވި އަޅަކަށް އިރާދަކުރެއްވި ވަގުތަކު ދަރީން ދެއްވަ އެވެ. އިބުރާހީމް އަލަހިއްސަލާމް މުސްކުޅިވެ ގައިބާރުފުޅު ދެރަވި ދުވަހު އެކަލޭގެފާނަށް ދަރީން ދެއްވިކަން ހަނދާން ކޮށްބަލާށެވެ. އަދި ޒަކަރިއްޔާ އަލައިހިއްސަލާމް، ދަރިއަކު ދެއްވުން އެދި ދުއާ ކުރެއްވި ދުވަސްމަތިން ހަނދާނަށް ގެނެސް ބަލާށެވެ.\nނުރޯށެވެ. މާތް ﷲއާ މެދު އިތުބާރު ޔަގީން ކުރާށެވެ. ދަރީން ނުލިބޭނެ ކަމަށް އަޅުގަނޑުމެން ޑޮކްޓަރުން ނިންމާ އުއްމީދު ކަނޑާލާފައިވާ ކިތައްކިތައް މީހުންނަށް ތޯ މިއަދު ދަރީން ލިބިފައިވަނީ؟ މިފަދަ އެތައް ދިރިހުރި މިސާލެއް މިއަދު ވެސް ފެންނަން އެބަހުއްޓެވެ. ފަރުވާކުރުން ހުއްޓާނުލާށެވެ. ދީން ހުއްދަކުރާ ހުދޫދުގައި ޑޮކްޓަރީ ބޭސް ފަރުވާކުރާށެވެ. އަދި ރުގުޔާވެސް ކުރާށެވެ. ކޮންމެ ފަރުބަދައެއްގެ ފުރަގަހުގައި ވެސް ވާދީއެއް ވާނެ އެވެ. މާދަމާ އެ ވާދީ ތެރޭ ދަރީންނާ އެކު ހީސަމާސާ ކުރުމުގެ ފުރުޞަތު ތިބާ މެންނަށް ވެސް ލިބުން ވަކި ދުރެއް ނޫނެވެ. އެހެނީ މާތް ﷲގެ ރަހުމަތް ތަނަވަސްވެގެންވެ އެވެ.\nމައުލޫމާތު: އެސެންޝިއަލްސް އޮފް ގައިނެކޮލޮޖީ (ލަކްޝްމީ)\nއިތުރު ލިޔުންތައް ސިއްހަތު ދަރިން ނުލިބުން ފަރުވާ ކޮލަމް


vnews - Sonam kaiveni kuraanee mimahuge 8 vana dhuvahu: Aailaa\nސޯނަމް ކައިވެނި ކުރާނީ މިމަހުގެ 8 ވަނަ ދުވަހު: އާއިލާ\n2 މެއި 2018\nސޯނަމް ކަޕޫރާއި އާނަންދް އަހްޖާ - ފޮޓޯ: ޕިންކް ވިލާ\nބޮލީވުޑްގެ ބަތަލާ ސޯނަމް ކަޕޫރާއި އާނަންދް އަހްޖާގެ ކައިވެނި ކުރަން ހަމަޖެހިފައިވަނީ މިމަހުގެ 8 ވަނަ ދުވަހު ކަމަށް އެ ދެމީހުންގެ އާއިލާއިން ބުނެފިއެވެ.\nސޯނަމް އާއި އާނަންދްގެ ކައިވެންޏާއި ގުޅޭ ގޮތުން ތަފާތު ގޮތްގޮތަށް މީޑިއާތަކުގައި ރިޕޯޓް ކުރަމުންދަނިކޮށް މިއަދު އެ ދެމީހުންގެ އާއިލާއިން ނެރުނު ބަޔާނެއްގައި ބުނެފައިވަނީ އާނަންދް އާއި ސޯނަމްގެ ކައިވެނި މޭ މަހުގެ 8 ވަނަ ދުވަހަށް ތާވަލު ކުރެވިފައިވާކަން ކަށަވަރުކޮށްދޭ ކަމަށެވެ.\nއެ ބަޔާނުގައި ބުނެފައިވަނީ "ކަޕޫރު އަދި އަހުޖާ އާއިލާއިން ސޯނަމް އާއި އާނަންދްގެ ކައިވެނީގެ ހަބަރު ފަހުރުވެރިކަމާ އުފާވެރިކަމާއި އެކު ދެން، މި ކައިވެނީގެ ހަފްލާ އޮންނާނީ 8 މޭ ގައި" ކަމަށެވެ. މިއީ އާއިލީ ހަފްލާއެއް ކަމަށްވާތީ އާއިލާއަށް ބޭނުންވާ މިނިވަންކަމަށް ހުރިހާ ފަރާތްތަކުންވެސް އިހްތިރާމް ކުރުމަށް އެ ބާޔާނުގައި އެދިފައިވެއެވެ.\nސޯނަމް އާއި އާނަންދްގެ ކައިވެނި ހަފްލާއަށް ދައުވަތު ދިނުމަށް ހަމަޖެހިފައިވަނީ އީ ކާޑްގެ ޒަރިއްޔާއިންނެވެ. ކަރުދާސް އިސްރާފުވާތީ މިކައިވެނީގެ ހަފްލާގެ ކާޑު ޕްރިންޓް ނުކުރުމަށް ސޯނަމް އާއި އާނަންދް ނިންމާފައިވާ ކަމަށް އިންޑިއާގެ ނޫސްތަކުގައި ރިޕޯޓްކޮށްފައިވެއެވެ.\nއިންޑިއާގެ ސަގާފަތްތަކާއި އެއްގޮތަށް ބާއްވާ މިކައިވެނީގެ ހަފްލާއަށް ތައްޔާރުވުމުގެ ގޮތުން ހީނާފަތް އެޅުމުގެ ހަފްލާ ފަށާނީ7މޭ ގައި ކަމަށާއި، މި ހަފްލަ އޮންނާނީ ސޯނަމްގެ ގޭގައި ކަމަށް ރިޕޯޓްތައް ބުނެއެވެ. އަދި މިހަފްލާއަށް ދައުވަތުދީފައިވާ މީހުން ހެދުން އެޅުމަށް ހާއްސަ ކޮށްފައިވަނީ ހުދުކުލައިންނެވެ.\nސޯނަމްގެ ކައިވެނީގެ ހަފްލާ އޮންނާނީ ކޮންތާކު ކަމެއް އާއިލާއިން ނެރުނު ބަޔާނުގައި ބުނެފައެއް ނުވެއެވެ. އެހެންނަމަވެސް މި ހަފްލާ ބާއްވާނީ މުމްބާއީގަ އެވެ. ހީނާފަތް އަޅާ ހަފްލާގައި ޖާންވީ ކަޕޫރާއި އަރުޖުން ކަޕޫރުވެސް ބައިވެރިވާނެ ކަމަށް މީޑިއާ ރިޕޯޓްތައް ބުނެއެވެ. ސޯނަމް އާއި އާނަންދްގެ ކައިވެނީގެ ހަފްލާއަށް ބޮލީވުޑްގެ ގިނަ ތަރިންނާއި ފިލްމު އިންޑަސްޓްރީގައި މަސައްކަތް ކުރާ ފަރާތްތަކުން ހާޒިރުވާނެއެވެ.\nބޮލީވުޑްގެ މަޝްހޫރު އެކްޓަރު އަނިލް ކަޕޫރު އޭނާގެ އަވައްޓެރިންނާއި ރައްޓެހިންނަށް ފޯނުން ގުޅާ ދަރިފުޅު ސޯނަމްގެ ކައިވެނީގެ ހަފްލާގައި ބައިވެރިވުމަށް ދައުވަތުދީފައިވާ ކަމަށް ބައެއް ރިފޯޓްތައް ބުނެއެވެ.\nދީނަށް ފުރައްސާރަ ކުރުމާއި އަދި އަނިޔާވެރިކަމަށް ހިއްވަރުދިނުން ހުއްޓުވުމަށް ދަނީ މަސައްކަތް ކުރެވެމުން: އިސްލާމިކް އެެފެއާޒް\nނެރު ތިލަވާ މައްސަލައަށް ހައްލެއް ބޭނުން: އޮޅުވެލިފުށި ކައުންސިލް


Chubby Koh Thibey Firihenun, Anhenunnah Maa Kamudhey - Vaguthu\nޗަބީކޮށް ތިބޭ ފިރިހެނުން، އަންހެނުންނަށް މާ ކަމުދޭ\nއަޅުގަނޑުމެންގެ ތެއެރެއިން ގިނަ މީހުން ގަބޫލުކުރާ ގޮތުގައި އަންހެންނަށް "އެންމެ" ކަމުދަނީ ލޫޅާފަތިކޮށް ތިބޭ ފިރިހެނުންނެވެ. ނަމަވެސް ފަހުގެ ހޯދުންތަކުން މިވާހަކަތައް ދޮގުކުރެއެވެ.\nއެގޮތުން ޔޭލް ޔުނިވާސިޓީގެ ރިސާޗަރުންގެ ޓީމަކުން ކުރި ދިރާސާއަކުން ދައްކާ ގޮތުގައި އަންހެނުންނަށް ޗަބީކޮށް ތިބޭ ފިރިހެނުން މާ ބޮޑަށްވެސް ކަމުދެއެވެ.\nސަބަބެއްކަމުގައި މި ޓީމުން ބުނެފައިވަނީ ޗަބީކޮށް ތިބުމުގެ ސަބަބުން ފިރިހެން މީހާގެ ހަރުދަނާކަން ދައްކުވައިދެއެވެެ. އަދި ޗަބީކޮށް ހުރުމުގެ ސަބަބުން މީހާގެ ފިރިހެންވަންތަކަމާއި ޒިންމާދާރުވެރިކަން ދައްކުވައިދޭކަމަށް އެ ޓީމުން ބުނެއެވެ. މި ކަންކަމުގެ ސަބަބުން ޗަބީކޮށް ތިބޭ މީހުންނަށް އަންހެނުންގެ ސަމާލުކަން ހޯދަން ވަރަށް ވެސް ފަސޭހަ ކަމަށް އެ ޓީމުން ދެކެއެވެ.\nމި ދިރާސާވެރީންގެ ޓީމުގައި އެންމެ އިސްކޮށް ޙަރަކާތްތެރިވި އެންތްރޮޕޮލިޖީ ޕްރޮފެސަރެއް ކަމަށްވާ ރިޗާޑް ބްރިބިސްކަން ބުނިގޮތުގައި، ފިރިހެނެއް އިހުތިޔާރު ކުރުމުގައި އަންހެނުން ބަލަނީ މައިގަނޑު ހަތަރު ކަމަކަށެވެ. އެއީ ރީތި ކަމާއި، ޒިންމާދާރުވެރިކަމާއި ފިރިހެންވަންތަ ކަމުގެ އިތުރުން ތަނަވަސް ކަމަށެވެ. ކަން މިހެން ހުރުމުގެ ސަބަބުން ޗަބީ ފިރިހެނުނަކީ އިސްވެ ދިޔަ ކަންކަމުގެ ތެެެރެއިން ގިނަ ކަންކަން ފުރިހަމަވާ ބައެއްްގެ ގޮތުގައި އަންހެނުން ދެކޭ ކަމަށް ވެސް ރިޗާޑް ވަނީ ބުނެފައެވެ.\nމި ދިރާސާގެ ސައްހަކަން ސާބިތުކުރުމަށް މި ޓީމުން ވަނީ ދުނިޔޭގެ ހުރިހާ ބައްރުތަކުގެ ކޮންމެވެސް އެއް ގައުމަކަށް ޒިޔާތަށްކޮށް އެ ގައުމުތަކުގެ މީހުންގެ ދިރިއުޅުމުގެ އާދަތަށް ދެނެގަނެފައެވެ. އެގޮތުން ކައިވެނިކޮށްގެން އުޅޭ މީހުންގެ 60 އިންސައްތަ މީހުން ކައިވެނިކޮށްގެން އުޅެނީ ޗަބީކޮށް ތިބޭ ފިރިހެނުންނާކަން ދިރާސާގެ އަލީގައި ހާމަވެފައިވާ ކަމަށް ދިރާސާ ކުރިއަށްގެންދިޔަ ޓީމުން ބުނެފައިވެއެވެ.\nބުރުގާ އަޅައިގެން ބޮޑީ ޓައިޓް ހެދުންލައިގެން އުޅޭ އަންހެންކުދިންނަށް، ބޯދިގުކޮށްފަ، މުޅިގައިގަ މުދި އެލުވާފަ އަތުންފައިން މަސައްކަތެއް ނުކުރާ ފިރިހެން ބިޓެއްގެ ސައިކު ފަހަތަށް ނޫނީ އެރޭ ކަމަކަށް ނުވޭ! މި ހިސާބު ގަނޑުގެ ޤައުމެއްގަވެސް ނޫޅޭނެ މިފާޑަށް އުޅޭ ބަޔެއް!\nޑިސެމްބަރު 7, 2017 - 14:18\nޢަޖައިބު މީޜޭ ދަންވަރު އަހަރެން ކޮމެންޓު ކުރި ހަބަރެއް އަދި ކޮމެންޓު ޖަހާވެސްދިން3ކޮމެންޓު އޭރުވެސް އިން ..އަނެއްކާމިއޮތީ 4އަވާ ކުރިން ޕޯސްޓުކޮއްފަ 1 ކޮމެންޓު ....މީ ކޮންކަމެއްތަ ވަގުތު މޮޔަވީތަަ\nޑިސެމްބަރު 7, 2017 - 13:51\nރާއްޖޭގައި އުޅޭ އަންހެންކުދިން ބަލަނީ، ވަޒީފާ އަކަށް ނުގޮސް ބޯދިގުކޮށްގެން، ވީހާވެސް ހިކިތޮޅިކޮށް ތިބޭ ފިރިހެންކުދިންނަށް އެކަން މިރާއްޖޭން އެބަ ފެނޭ، ޒިންމާދާރު ރަނގަޅު ފިރިހެންކުދިން ތިބެނީ ލޯބީގައި ނާކާމިޔާބު ވެފައި\nޑިސެމްބަރު 7, 2017 - 15:05\nތެދު ވާހަކައެއް މީ!\nޑިސެމްބަރު 7, 2017 - 15:07\nއާނ ފޫކޮޅުގަ ފަޓުލޫނު ހަރުނުލާ މުޅި ގައިގަ މުދި އެލުވާއިގެން ބަޯދިގުކޮށްގެން އުޅޭ ފިރިހެނެއްގެ ސައިކަލު ފަހަތަށް ނޫނީ މި ބޮޑީ ޓައިޓު އެއްޗެހި ލައިގެން ބުރުގާ އަޅައިގެން އުޅޭ އަންހެންވެރިން އެރޭ ކަމަކަށް ނުވޭ! ސަހަރޯ އޭ ހީވޭ!\nޑިސެމްބަރު 7, 2017 - 18:31\nޑިސެމްބަރު 7, 2017 - 12:49\nޑިސެމްބަރު 7, 2017 - 12:38\nމިކަހަލަ އަންހެނުން ވަގުފިރިންގެންގުޅޭ ޒުވާން ފިރިހެނުހޯދާ ދިރާސާ\nޑިސެމްބަރު 7, 2017 - 10:21


6 އޮގަސްޓު 2015\n[ޖުލައި 30، 2015 ގެ ބަޔާ ގުޅޭ]\nތެޅިތެޅިއޮތް ހިތަކައިގެން ޔާނީ ފޯނު ނަގާ ކަންފަތުގައި ޖައްސާލުމާއެކު އިވިގެން ދިޔައީ ފިރިހެނެއްގެ ހުނުމުގެ އަޑެވެ. އެމީހާގެ އަޑުން ޔާނީއަށް ގޮވާލުމުން ސިއްސައިގެންގޮސް އަތުން ފޯނު ދޫވެގެން ނުވެއްޓުނީވެސް ހަމަ ކިރިޔާއެވެ. “ތިއީ ކާކު؟ ކޮންކަމެއް ބޭނުންވެގެން ތިއުޅެނީ؟ އަހަރެން ތިމީހަކަށް ކޮން ގެއްލުމެއް ދިނީ؟ ހެޔޮނުވާނެ އަހަރެންގެ ދިރިއުޅުން ހަލާކުކޮށްނުލާ! އާދޭސް ކޮށްފަ މިބުނީ!” ގިސްލަމުން ޔާނީ ވާހަކަ ދެއްކިނަމަވެސް އެއަޑު އިވިފައި ވިކާޝްގެ ހިތަކަށް އެއްވެސް އަސަރެއް ނުކުރިއެވެ. އޭނާގެ ހިތަކީ އެއަށްވުރެ ހިލަ ހިތެކެވެ.\nބަދަލު ހިފުމުގެ އަޒުމް ކަނޑައަޅައިގެން ހުރެ ވިކާޝް ފުރަތަމަ ފަހަރަށް ޔާނީއާއި ވާހަކަ ދައްކަން ފެށިއެވެ. “މައްސަލައެއް ނެތް، އަހަރެން ޔާނީ ދޫކޮށްލަފާނަން. އެކަމަކު ބަދަލުގަ މަށަށް ލިބޭނީ ކޯއްޗެއް؟” އޭރުވެސް ވިކާޝްގެ އަޒުމަކަށް ބަދަލެއް ނާދެއެވެ. އޭނާ ބޭނުންވީ ޔާނީ ތަޅުވާށެވެ. “ބުނި ކޮންމެ ކަމެއް ކޮށްދޭނަން. ފައި ބުޑަށް ވެއްޓި އާދޭސްވެސް ކޮށްފާނަން. އެކަމަކު އަހަރެންގެ ލޯބި އަހަންނާ ވަކިނުކުރޭ!” ލޯބި އަތުން ބީވިޔަ ނުދިނުމަށް ކުރަން ޖެހުނު ކޮންމެ ކަމެއް ކުރަން ޔާނީ ހުރީ ތައްޔާރަށެވެ. އެއީ ކިތަންމެ ބޮޑު ޤުރުބާނީއެއް ކަމުގައި ވިޔަސް އެއްވެސް ފަރުވާލެއް ނެތެވެ. “އައްދެ! ތިހާ ބޮޑުކަމެއް ނޫން، ތިއަށްވުރެ މާކުޑަކުޑަ ކަމެއް. ޒައިދްއާ ރުޅިވެފަ މަށާ ރައްޓެހިވޭ! އޭރުން އެހުރިހާ ކަމެއް ނިމުނީ. ކަލޭގެ ލޯބިވެރިޔާއަކަށްވެސް އެއްވެސް ގެއްލުމެއް ނުލިބޭނެ” ރޭވުންތެރިކަމާއެކު ވިކާޝް ދިޔައީ އޭނާގެ ހުރިހާ ބޭނުމެއް ފުއްދޭނެ މަގު ކޮށާ ތަނަވަސް ކުރަމުންނެވެ. ޔާނީގެ ހިތަށް ހީވީ އެތަށް ހާސް ކަށިތަކެއް އެއްފަހަރާ ހަރާލިހެންނެވެ. ޒައިދް ނުފެންނަ ހިސާބުގައި އުޅެން ޔާނީއަށް އެހާ އުނދަގޫ އިރު އޭނާ ހަޔާތުން ޒައިދް އެއްފަރާތްކޮށް އަބަދުގެ އަބަދަށް ވަކިކޮށްލާނީ ކިހިނެއް ހެއްޔެވެ؟ ހިތެއް އޮތް ކަމުގައި ވިޔަސް ވިންދާ ނުލާ އެހިތް ދިރި އޮންނާނީ ކިހިނެއް ހެއްޔެވެ؟ ޒައިދްއާ ނުލާ އުޅުމަކީ ޔާނީއަށް ކެތްވާވަރުގެ ކަމެއް ނޫންކަމުން ޔާނީ އެކަމަކަށް ސާފު ސީދާ ބަހުން ދެކޮޅު ހެދިއެވެ. ނަމަވެސް އޭގެ ރައްދު ކިތަންމެހާވެސް ހިތި ވެފައި ހިތްދައްޗެވެ. ޔާނީއަށް އެކަން ނުކުރެވިއްޖެ ނަމަ ދެން ފެންނާނީ ޒައިދްގެ ފުރާނަނެތް މަސްގަނޑު ކަމުގައި ބުނެ ވިކާޝްގެ އިންޒާރުތައް ޔާނީއަށް އަމާޒު ވިއެވެ.\nރޭގަނޑުގެ ނިދި ޤުރުބާންކޮށްފައި އެންމެންވެސް އިންތިޒާރުކުރަމުންދިޔައީ ޒައިދް ހޭއަރާނެ ވަގުތަކަށެވެ. އެގޮތަށް އެކަން ނުވެއްޖެނަމަ ދެން ކަންތައްވާނެ ގޮތް ހިތަށް އަރުވާލިޔަސް ލޮލުން ކަރުނަ ހިލެއެވެ. ޒައިދްގެ ގާތުގައި ގޮނޑިއެއްގައި އިނދެ އެނދުގައި ބޯއަޅާލައިގެން އޮތް ނާޒް ސިހިގެންދިޔައީ ޒައިދްގެ އަތުގެ ހަރަކާތާއެކުގައެވެ. އަވަސްއަވަހަށް ޑޮކްޓަރަށް ގޮވަމުން ނާޒް ބޭރަށް ދުއްވައިގަތް އިރު ލޮލުގެ އެސްފިޔަތައް ތަޅުވަމުން ޒައިދް ގޮވަމުން ދިޔައީ ޔާނީއަށެވެ. “ޑޮކްޓަރ! ޝިޔާޒް ކޮބާތަ ޑޮކްޓަރ؟ ޒައިދް.. ޒައިދް ހޭއަރައިފި، އޭނަ އެބަ ހަރަކާތްވެސް ކުރޭ. އަވަހަށް ގޮވާބަލަ ޑޮކްޓަރަށް” ޒައިދް ހޭއެރުމާއެކު އެންމެނަށް އެހަބަރު ދެމުން ލިބުނު އުފަލެއްގެ ބޮޑުކަމުން ޑޮކްޓަރަށް ގޮވަމުން ދިޔަ އަޑަށް ކެބިންގައި އިނދެފައި ޑޮކްޓަރ އަކްޔަލް ބޭރަށް ނުކުުތެވެ. “ކިހިނެއްތޯ ވީ؟ ޕޭޝަންޓްގެ ހާލު ބޮޑުވީތޯ؟” ނާޒްގެ އަޑު ގަދަވުމުން އަކްޔަލްވެސް ކަންބޮޑުވިއެވެ. “ޒައިދް ހޭއަރައިފި! އަހަރެންގެ ދަރިފުޅު ހޭއަރައިފި!” ނާޒްގެ ޖަވާބާއެކު ހަލުވި ހިނގުމެއްގައި އަކްޔަލް ގޮސް އެމަޖެންސީ ރޫމަށް ވަނެވެ. އޭރު ދެލޯހުޅުވައިގެން ކޮޅަށް ތެދުވެ އިނދެ ޒައިދް ގޮވަމުން ދިޔައީ ޔާނީއަށެވެ. އަކްޔަލް ޒައިދްގެ ގާތަށް ގޮސް ހަމަޖެހުމަށް ބުނުމުން ޒައިދް އެދުނީ އޭނާ ޔާނީ ގާތަށް ފޮނުވުމަށެވެ. ހީވާގޮތުން އޭނާ މިހާރު އެންމެ ބޭނުންވަނީ ޔާނީއާއި ބައްދަލުކޮށް ކޮންމެވެސް ވާހަކައެއް ހިއްސާކުރުމަށެވެ.\nއަކްޔަލްގެ ވާހަކައަށް މާބޮޑު ސަމާލުކަމެއް ނުދީ ޒައިދް މަސައްކަތްކުރީ އެތަނުން ދިއުމަށެވެ. އަތަށް ގުޅާފައި އޮތް އައިވީ ކަށި ނައްޓާލުމަށް ފަހު ޒައިދް އެނދުން ތެދުވުމަށް ތައްޔާރުވެލުމުން އަކްޔަލް ހިފަހައްޓައި އެކަމަށް ހުރަސް އެޅިއެވެ. އަކްޔަލް ހީކުރީ ލިބުނު ޝޮކެއްގެ ސަބަބުން ޒައިދްގެ ސިކުނޑި އިތުރަށް ގޯސްވީ ކަމަށެވެ. ނަމަވެސް އަކްޔަލް ހީކުރި ނިންމުން ބަދަލުކޮށްލައި އޭނާ ހުރިތަނަށް ހުއްޓުންއެރީ ޒައިދްގެ ދުލުން ބޭރުވި ޖުމްލައިގެ ސަބަބުންނެވެ. “އަހަރެން ބޭނުން އަހަރެންގެ އަންހެނުން ގާތަށް ދާން! ޔާނީއަކީ އަހަރެންގެ އަނބިމީހާއޭ! ވީއިރު އެކަމަށް ތި ހުރަސް އަޅަނީ ކީއްވެތަ؟ އާނ.. އަހަރެންގެ ހަނދާންތައް އެނބުރި އަތުވެއްޖެ.. އަހަރެން ހުރިހާ ކަމެއްވެސް ހަނދާންވެއްޖެ” ލިބުނު ސިހުމަށްވުރެ ބޮޑަށް އަކްޔަލް އުފާވީ އޭނާ ކުރަމުން އައި މަސައްކަތް ކާމިޔާބު ވުމުންނެ. ﷲގެ ހެޔޮ ރަހުމަތްފުޅުން ޒައިދް ރަނގަޅުކުރެވޭތޯ އޭނާ ކުރި ބުރަ މަސައްކަތުގައި އެކަލާނގެ ބަރަކާތް ލައްވައިވިއެވެ. ޒައިދްގެ ހަޅޭކުގެ އަޑަށް ބޭރުގައި ތިބި އެންމެންވެސް އެތެރެއަށް ވަނެވެ. ޒައިދް ދެއްކި ހުރިހާ ވާހަކައެއް އަޑުއިވުމާއެކު އެންމެންގެ ހިތްތަށް އުފަލުން ފުރުނެވެ. ދެލޯބިވެރިންގެ ދެމެދަށް އެޅޭ ހުރަހަކަށް ވާން އަކްޔަލް ބޭނުން ނުވުމުން ޒައިދްގެ ކުރިމަތިން އެއްފަރާތްވެލަމުން ޔާނީ ގާތަށް ދިއުމަށް ފުރުސަތު ދިނެވެ. އެކަމަކު އެއްކަންތައް ހަނދާންކޮށްދެމުންނެވެ. “އަހަރެން ޒައިދް ގާތު ބުނަން އޮތީ ހަމަ އެންމެ ވާހަކައެއް. ޒައިދަށް ޔާނީ ގާތަށްވެސް ދެވިދާނެ، ހުރިހާ ވާހަކައެއް ކިޔައިވެސް ދެވިދާނެ. އެކަމަކު މިއީ އެކަންކުރަން އެންމެ އެކަށީގެންވާ ވަގުތެއް ނޫން. މިފަދަ ބޮޑު ހަޤީޤަތެއް ޤަބޫލުކުރަން ޔާނީގެ ސިކުނޑި އަދި އެހާ ތައްޔާރެއް ނޫން. އެހެންވީމަ އަހަރެންގެ ނަސޭހަތަކީ އަދި އެހަށް މަޑުކޮށްލާށޭ”\nއަކްޔަލް އާއި ދެންތިބި މީހުންގެ ބަސް ޤަބޫލުކޮށް ޒައިދް ނިންމީ ރަނގަޅު ވަގުތެއް ބަލާފައި ޔާނީގެ ކުރިމަތީ މިހަޤީޤަތް ހާމަކުރުމަށެވެ. ފަހަރަކު މީހެއްގެ މޫނަށް ބަލަމުން ހިނިތުންވަމުން ގޮސް އެންމެފަހުން ޒައިދްގެ ލޮލުގައި އަޅައިގަތީ ރޮވިފައި ހުރި އޭނާގެ ކޮއްކޮ ތާރާއެވެ. ދެއަތް ދެފަރާތަށް ދަމާލައި ފުޅާކޮށްލަމުން ޒައިދް ތާރާއަށް އިޝާރާތްކުރީ އޭނާގެ ގާތަށް އައުމަށެވެ. ކޮއްޓެއްގެ ތެރެއިން ދޫންޏެއް ދޫކޮށްލުމުން އުދުއްސައިގަންނަ ބީދައިން ތާރާ ދުވެފައި އައިސް އޭނާގެ ބޭބެގެ ގައިގައި އޮޅުލައިގަތެވެ. މިދުވަހަށް ތާރާ އިންތިޒާރުކުރަމުން އަންނަތާ މިހާރު ކިހާ ދުވަހެެއް ހެއްޔެވެ. ބޭބެގެ އޯގާތެރިކަމާއި ނިމުމެއްނުވާ ލޯބިން މަހުރޫމްވެގެން ތާރާ ހުންނަންޖެހުނު ކޮންމެ ދުވަހަކީ ހިތަށް ހަލާކުކޮށްލި ދުވަހެކެވެ. “އިޑިއަޓް، ކީއްވެތި ރޮނީ؟ ދޮންބެގެ ތާ އަދިވެސް ބޮޑެއް ނުވޭ ދޯ. ދޮންބެ ހަމަ ރަނގަޅޭ! އެކަމަކު ތާ ތިހެން ރޮންޏާ ދޮންބެ މޮޔަވެދާނެ އިނގޭ!” ތާރާ ރޯންފެށުމުން ޒައިދް އޭނާ މަސަލަސް ކުރަމުން ދިޔައިރު އެދެމީހުންގެ ދެމެދުގައިވާ ލޯބި އެހެން އެންމެނެކޭ އެއްފަދައިން ރަޔާންއަށްވެސް އިހްސާސް ކުރެވުނެވެ. ޒައިދް އެގޮތް މިގޮތުން ތާރާ ހަމައަަކަށް އެޅުވުމަށް ފަހު ނުދަންނަ މޫނެއް އެތަނުން ފެނުމުން އެއީ ކާކުތޯ ތާރާ އާއި ސުވާލު ކުރިއެވެ. “ތާ މީ ކޮންކުއްޖެއް؟ އަނެއްކާ ބޯއީފްރެންޑްތަ؟ އެގަޑީގަވެސް ޒައިދް ބެލީ ތާރާއާއި ދިމާކޮށްލެވޭތޯއެވެ. ރަޔާން އަކީ ޒައިދް މީގެ ކުރިން ދެކިފައިވާ މީހެއް ނޫނެވެ. “ސާބަސް ދޮންބޭ! އެއީ ތާގެ ކޮލެޖް ފްރެންޑް އެކޭ. މިއީ ރަޔާން، ރަޔާން، މިއީ އަހަރެން އެންމެ ލޯބިވާ ދޮންބެ” ޒައިދް އާއި ރަޔާން ސަލާމްކޮށްލަމުން އެކަކު އަނެކަށް ހިނިތުންވުން ރައްދުކޮށްލިއެވެ.\nވާހަކަ މެދުކަނޑާލާފައި އެންމެން ގާތު ބޭރަށް ދިއުމަށް އެދެމުން އަކްޔަލް ޒައިދްއަށް އެންގީ އިތުރަށް އަރާމުކުރުމަށެވެ. ހެނދުނުގެ ވަގުތެއްގައި ގެއަށް ދޫކޮށްލެވޭނެ ވާހަކަ އަކްޔަލް ބުނުމުން ހަމަޖެހިލާފައި ޒައިދް މަސައްކަތް ކުރީ ނިދާލެވޭތޯއެވެ. މާދަމާ ގެއަށް ދޫކޮށްލެވުމާއެކު އެންމެ ފުރަތަމަ ކަމަކަށް ކުރަން ޒައިދް ނިންމީ ޔާނީ އާއި ބައްދަލް ކުރުމެވެ. ކޮންމެ ގޮތަކުން ނަމަވެސް ޒައިދް ބޭނުންވަނީ ޔާނީ އޭނާގެ ހަޔަތުގައި ކުރިން ހުރި މަޤާމަށް އަނބުރާ ގެންނާށެވެ. ޔާނީގެ ކުރީގެ ހަނދާންތައް އާލާ ނުވި ކަމުގައިވިޔަސް ހިތްފުރޭހާ ލޯބި ދީގެން ޒައިދް ބޭނުންވީ މުޅި އުމުރަށް ޭނާގެ ގާތުގައި ޔާނީ ބަހައްޓާށެވެ. އެނާގެ ފުރާނަ އެދޭ ހަމައެކަނި ފަރާތަކީ ޔާނީކަމުން އިތުރު އެހެން މީހަކަށް ޒައިދްގެ ހަޔާތުން އެޖާގަ ދޭކަށް އޭނާ ބޭނުމެއް ނޫނެވެ. ހަޔާތުގެ ސަފްހާތަކުގައި ޒައިދް އުފާވެރި ހުވަފެންތައް ރައްކާކުރަމުން ދިޔައިރު ޔާނީ ދިޔައީ އޭނާގެ އަމިއްލަ ދެއަތުން އެލޯބި ކަފުންކޮށް ވަޅުލަމުންނެވެ. ފުރާނަ ފަދައިން ލޯބިވާ ބައިވެރިޔާއާއި އުމުރަށް ސަލާން ކުރަމުން ދިޔައިރު ހިތުގައި ޒަހަމްނުވާ ހަމަ އެންމެ ތަންކޮޅެއްވެސް ނެތެވެ. ކިތަންމެ ބޭނުންވިޔަސް މިއަދު ޔާނީއަކަށް އިތުރު ގޮތެއް ނެތެވެ. ޒައިދް ސަލާމަތް ކުރުމަށްޓަކައި އޭނާގެ އަމިއްލަ ފުރާނަ ދުއްވާލަން ޖެހުނަސް ޔާނީ ހުރީ އެކަމަށްވެސް ތައްޔާރަށެވެ.\nޒައިދްއައި ވަކި ވުމަށް އެއްބަސްވެ ވިކާޝްގެ ހުރިހާ ނިންމުމަކަށް އިޖާބަދެމުން ޔާނީ ފޯނު ބޭއްވިއިރު އެހަށިގަނޑުގައި ދިރުމެއްވާހެނެއް ހިޔެއް ނުވެއެވެ. ހިތަހަލާކުވާ ވަރު ވުމުންވެސް މިފަހަރު ލޮލުން ކަރުނައެއް ނައެވެ. ހީވަނީ ރޮއެރޮއެ ދެލޮލުން ކަރުނަ ހުސްވެފައިވާ ހެނެވެ. ޔާނީ އެންމެ ދެރަވަނީ ޒައިދަށް ދޭނެ ޖަވާބެއް ނޭނގޭތީއެވެ. ހުރިހާ ބާރެއް ގައިން ދޫވެ އެނދުމައްޗަށް މީހާ ދެމުނެވެ. އެހެން އޮއްވާ ލޮލުން ފޭބި ކަރުނަތިކި ކޯތާފަތް މަތީ ރޮނގު ދަމަމުން ގޮސް ކަންފަތުގެ ވޮށީގެ ތެރެއަށް ވެއްޓުނެވެ. މެންދަން ފަހަނައަޅައި ގޮސް އާދުވަހަކަށް އަލިވިލުނުކަމުގެ އެއްވެސް އިހުސާސެއް ޔާނީއަށް ވާހެނެއް ހިޔެއް ނުވެއެވެ. ދުނިޔެމަތީގައި ހިނގަމުންދާ ހުރިހާ ކަމެއް ޔާނީއަށް ވަންހަނާވެފައިވާ ކަހަލައެވެ. [ނުނިމޭ]


Kendy gai ulhey dhivehi aailaa thakah ves biruverikan ebaoiy: Safeeru | Mihaaru\nކެންޑީގައި ހިނގި ހަމަނުޖެހުންތަކުގައި ގެއްލުންތަކެއް ލިބިފަ-- ފޮޓޯ: އޭޕީ\nކެންޑީގައި އުޅޭ ދިވެހި އާއިލާތަކަށް ވެސް ބިރުވެރިކަން އެބައޮތް: މުންދު\n08 މާޗް 2018 - 15:45 14 comments\nތަފާސްހިސާބުތައް ދައްކާ ގޮތުން ގާތްގަނޑަކަށް 50 އާއިލާއާއެކު 140 ދިވެހިން ކެންޑީގައި މިވަގުތު ދިރިއުޅެ އެވެ. އޭގެ ތެރޭގައި ގިނައީ އަންހެނުންނެވެ.\nމުންދު "މިހާރު" އަށް ވިދާޅުވީ، ކެންޑީގައި އުޅޭ ދިވެހިންނަށް ވެސް ހަމަލާއެއް ދީފާނެ ކަމުގެ ބިރު އޮތުމުން ގެއިން ނުނިކުމެ ތިބުމަށް އެ އެންމެންނަށް ވެސް މިހާރު އަންގާފައިވާ ކަމަށެވެ.\n"އަޅުގަނޑުމެން މިދަނީ ކެންޑީގައި ދިރިއުޅޭ ހުރިހާ ދިވެހިންނަށް ވަކިވަކިން ގުޅައި އަމަލު ކުރަންވީ ގޮތް ބުނެދެމުން. އަޅުގަނޑު ފާހަގަ ކޮށްލަން އެ ބޭފުޅުން އަޅުގަނޑުމެން އަންގާ އެންގުމަށް އަމަލުކުރާކަން." މުންދު ވިދާޅުވި އެވެ.\nމިހަފުތާގެ ކުރީކޮޅު ކެންޑީގައި ހިންގި ހަމަނުޖެހުންތަކުގައި މިސްކިތްތައް ރޯކުރި ތަން ބައެއް ދިވެހިންނަށް ފެނިފައި ވެ އެވެ. ލަންކާގެ ފުލުހުންނަށް އެ ހަމަނުޖެހުންތައް ކޮންޓްރޯލް ނުކުރެވިގެން ސިފައިން ނުކުތުމާ އެކު ކެންޑީ މިހާރު ވަނީ ހަނގުރާމައިގެ މައިދާނަކަށް ބަދަލުވެފަ އެވެ.\nކެންޑީގެ ހަމަނުޖެހުންތައް ކޮންޓުރޯލް ކުރުމަށް ސިފައިން ހަރަކާތްތެރިވަނީ-- ފޮޓޯ: އޭޕީ\n"ހަމަނުޖެހުންތައް ކޮންޓްރޯލް ކުރުމަށް މި ވަގުތު އެ ހަރަކާތްތެރި ވަނީ ސީދާ އަސްކަރިއްޔާ އިން. ބަޑި ޖަހައި ހަދާ. ގިނަ ދިވެހިން ބުނޭ ބަޑީގެ އަޑު ވަރަށް އިވޭ ކަމަށް. އެހެންވެ ބިރުން އުޅޭ،" މުންދު ވިދާޅުވި އެވެ.\nޓޫރިސްޓުންގެ މެދުގައި މަގުބޫލް ކެންޑީގައި މީހުން ބޭރަށް ނުކުމެ އުޅުން މަނާ ކޮށްފައިވާއިރު، މިސްކިތްތަކާއި މުސްލިމުންގެ ފިހާރަތަކަށް ގެއްލުން ދީ އެ ތަންތަނުގައި ވަނީ އަލިފާން ޖަހައިފަ އެވެ.\nމި ނުރައްކާތެރި ހާލަތުގައި ބޭރަށް ނުނިކުމެވޭތީ ކާބޯތަކެތި ގަތުން ފަދަ ކަންކަމަށް ގިނަ ދިވެހިންނަށް ވަނީ ދަތިތަކާ ކުރިމަތިވެފައި ކަމަށް ރާއްޖޭގެ އެމްބަސީން ބުނެ އެވެ.\nކެންޑީގައި ހިނގާ ހަމަނުޖެހުން ތަކުގައި މުސްލިމުންނަށް ހަމަލާދޭތީ އެއީ އެ ސަރަހައްދުގައި ދިރިއުޅޭ ދިވެހިންނަށް އޮތް ބޮޑު ބިރެކެވެ. ހާއްސަކޮށް ބުރުގާ އަޅާ އަންހެނުން ފަސޭހަ އިން ފާހަގަ ކުރެވޭނެތީ ހަމަލާ ދޭނެ ކަމުގެ ފުރުސަތު ބޮޑެވެ.\nMuslimunnaai Buddhistunge hamanujehun boduve Kandy gai curfew hingaifi\nހަމަނުޖެހުންތަކާ ގުޅިގެން ކެންޑީގަ ކާފިއު އިއުލާންކޮށްފަ--\nމުންދު ވިދާޅުވި ގޮތުގައި ކެންޑީގައި ތިބި ދިވެހިން ލަންކާގެ އެހެން ސަރަހައްދަކަށް ގެންދިއުމުގެ މަސައްކަތެއް އަދިއެއް ނުކުރެ އެވެ. އޭނާ ވިދާޅުވީ ގޭގައި ތިބޭނަމަ ނުރައްކަލެއް ނެތް ކަމަށާއި އެހެންވެ ކެންޑީގައި ތިބި ދިވެހިން އެހެން ސަރަހައްދަކަށް ގެންދަން މަސައްކަތް ނުކުރާ ކަމަށެވެ.\nކެންޑީ ފިޔަވާ ލަންކާގެ އެހެން ސަރަހައްދެއްގައި ހަމަނުޖެހުންތައް ނުހިނގަ އެވެ. ހާއްސަކޮށް ގިނަ ދިވެހިން ދިރިއުޅޭ ކޮލޮމްބޯގައި އެފަދަ ހަމަނުޖެހުމެއް ނެތެވެ.\nކެންޑީގައި ހަމަނުޖެހުންތައް އުފެދުނީ ސިންހަޅައިންނަށް ވިއްކާ ކާ ތަކެއްޗަށް މުސްލިމް ކައްކާ އަކު ދޭތެރެދުރުކުރާ ބޭސް އެޅިކަމުގެ ތުހުމަތާ ގުޅިގެންނެވެ. ސަރުކާރުން ބުނެފައި ވަނީ އެއީ އަސްލެއް ނެތް ތުހުމަތެއް ކަމަށެވެ. އަދި ހަމަނުޖެހުން ހިންގާ މީހުން ވަނީ ހައްޔަރު ކުރަން ފަށައިފަ އެވެ.\nއިތުރު ލިޔުންތައް ސްރީ ލަންކާ މުސްލިމުން ދިވެހިން ރާއްޖެ-ލަންކާ މުހައްމަދު ހުސެން ޝަރީފު (މުންދު) ހަމަނުޖެހުން


Fathuhulla ge story: Loabivey...\nލޯބިވޭ... (ފަހު ބައި)\n"ހަވީރު ދިމާވީ! އަދި ބުންޏޭ މަ ދެން ބުނާނީ ސޮރީއޭ، ވަރަށް ލޯބިވެވިއްޖޭ އޯ." ފަޔާޒު ވެސް ބަލައިލީ ދާނިޝް އަށެވެ.\n"ދެން ވީތަ މިހާރު؟" ދާނިޝް ހިނިތުންވެލި އެވެ.\n"މަށެއް ނޫނެއްނު މި ވަނީއެއް."\n"އެހެންވެއެއްނު ފިރާޝާ މަތިން ތި ހަނދާން ކުރަނީ." ދާނިޝް ދިމާކޮށްލި އެވެ.\n"ފިރާޝާއޭ. އެ؟" ސުވާލުގެ ނަޒަރުން ފަޔާޒު ބަލައިލި އެވެ.\n"އާނ! އެއީ ފިރާޝާ، ފިރާ،" ފަޔާޒު ވެސް ހިނިތުންވެލި އެވެ. "ފިރާޝާ، ފަޔާޒު ކިހައި ގުޅޭ ނަމެއް."\n"ކައޭނު ތި ލޯބިވީ. ތި ހުރިހާ އެއްޗެއް ވެސް ހޯދީ ވެސް." ފަޔާޒު ލާނެތް ރާގެއްގައި ބުނެލި އެވެ.\n"މަށަށް މިކަމުގައި އެބަ ޖެހޭ ހެލްޕު ވައްޓައިލަން. މަށަށް އެ ފިރާގެ ގަޓު ވަރަށް ސަޅި ވެއްޖެ. އެ ވަރަށް ގަޓު މީހެއް. މަ ބޭނުން ވަނީ އެކަހަލަ ކެރޭ މީހެއް." ކޮފީތަށި މޭޒު މަތީގައި ބަހައްޓަމުން ދާނިޝް ބުނެލި އެވެ.\nކޮފީގައި ތިބެގެން ދާނިޝް ވާހަކަދައްކަމުން ދިޔައީ އޭނާގެ އެންމެ ގާތް ރަހުމަތްތެރިން ކަމުގައިވާ މޫސައާއި އޭނާގެ އަންހެނުންނާ އެވެ. ފިރާޝާގެ ހިތް އަތުލެވޭނެ ގޮތްތަކާ މެދުގައެވެ. މޫސަގެ ޚިޔާލު ވަރަށް ތަފާތެވެ.\n"މާގިނަ ގޮތެއް ހަދާނެ ކަމެއް ނެތް. ހަމަ ފެންނަ އިރަށް ގޮސް ބުނެލަންވީ." މޫސަ ފެށި އެވެ.\n"ކަމަކު ނުދާނެ. މި ޒަމާނުގަ ކަމުދާނީ ޑޭޓަކަށް ދިޔުން. ގޮސް ވަރަށް ރޮމޭންޓިކް މާހައުލެއްގައި ވަރަށް އިމޯޝަނަލްކޮށް ލޯބި ހުށަހެޅުން." މޫސަގެ އަންހެނުން، ލައިޝާގެ ޚިޔާލު މުޅިން ތަފާތެވެ.\n"ހިނގާބަލަ މާދަމާ މިކަމާ އުޅެދޭން، ހުވާ މިބުނީ މިހާރު ރަނގަޅަށް ނިދެނީކީ ނޫން. ކެވެނީކީ ނޫން. އަބަދު މި ފިކުރެއްގަ ހުރެވެނީ. ދެ ހަފުތާ ވެސް ދެ ގަރުނަށް ވެއްޖެ. އެ މަންޖެ ފެނޭތޯ މުގޯލި އެޅެނީ. ބީޗަށް ދެވެނީ. އެގޭ ދޮށުން ބުރު ޖެހެނީ." ދާނިޝް ހިންދިރުވާލަމުން ބުނެލި އެވެ.\n"އަނެއްކާ މަންޖެ ހުސްތޯ ބެލިންތަ؟" މޫސަ ހިނިގަނޑެއް ޖަހައިލި އެވެ.\n"މަށަށް އެނގިފަ އޮތީ އެހެން." ދާނިޝް ވެސް ހިނިތުންވެލި އެވެ.\nއެ ދުވަހުގެ ބައްދަލުވުން ނިމިގެން ދިޔައީ ދާނިޝް ކަންތައް ކުރަންވީ ގޮތުގެ ހުރިހާ ރޭވުންތަކެއް ރާވައި ނިންމަމުންނެވެ.\nޖެހިގެން އައީ ހުކުރު ދުވަހެވެ. ދާނިޝްއާއި މޫސަ އިންތިޒާރު ކުރަމުން ދިޔައީ ފިރާޝާ އާއި ހަމީޝާ އަށެވެ. އޭރު ހަވީރު ހަތަރެއް ޖަހަނީއެވެ. އެމީހުން ތިބީ ހުޅުމާލޭ އަތިރިމަތީ ގައެވެ. އެއްލި ކަޅިއަކުން މޫސަގެ ލޮލުގައި އަޅައިގަތީ އަތިރިމައްޗާ ދިމާއަށް މަޑުކޮށްލި ސައިކަލެވެ. ސައިކަލުގައި ތިބީ ހަމީޝާއާއި ފިރާޝާ އެވެ.\n"ބަލަ މިއޮށް ތިރިކޮށްލީ ދެ މުނިޔާ. ދެން ގިނަ އިރެއް ނުވެ ތި މަޅިފަތީގައި ޖެހިދާނެ." ފިރާޝާ މެންނާ ދިމާ ބަލަން އިނދެ މޫސަ ކޮއްޓައިލީ ދާނިޝްގެ މުލައްދަނޑީގައެވެ.\nފިރާޝާއާއި ހަމީޝާ މަޑުކޮށްލީ އެމީހުން ތިބި ތަނާ ތަންކޮޅެއް ދުރުގައި ހުރި މޭޒެއްގެ ކައިރީގައެވެ. އެއީ އަތިރިމަތީގައި ޚިދުމަތްދޭ ގޮތަށް ހުރި ކެފޭއެކެވެ.\n"ދޭބަލަ! ގޮސް ހުށަހަޅައިބަލަ. ބުނޭ އަނެއް މަންޖެ ގާތު މަ އެބަ ގޮވައޭ." މޫސަ ޚިޔާލު ދިނެވެ.\n"ކާކު؟" ހަމީޝާ ބަލައިލީ މޫސައާ ދިމާ އަށެވެ. "އަހަރެން ދަންނަ މީހެއް ނޫން. ނުދެވޭނެ."\nދާނިޝްމެންގެ ރޭވުން ކާމިޔާބުވާ ގޮތެއް ނުވިއެވެ. ދާނިޝްއަށް ބަލައިލެވުނީ ހައެއްކަ ފޫޓު ދުރުގައި އިން މޫސައާ ދިމާ އަށެވެ. ފިރާޝާއާއި ހަމީޝާ ތިބީ ދާނިޝްއަށް ބަލާށެވެ.\n"އިށީނދެބަލަ ކޮޅަށް ނުހުރެ." ފިރާޝާ ބުނެލި އެވެ.\n"ކީއްކުރަން އޭނަ ގޮވަނީ؟" ފިރާޝާ އެހި އެވެ.\n"ނޭނގެ." ދާނިޝް ކޮނޑު އަރުވައިލި އެވެ.\n"ކީއްކުރަނީ މިތާ؟" އަނެއްކާ ވެސް ފިރާޝާ އަހައިލި އެވެ.\n"ފިރާ ގާތު ވާހަކައެއް ބުނެލަން."\n"އަހަންނަށް އެނގޭ،" ފިރާޝާއާއި ހަމީޝާ ޕަކަޕަކަލައިފަ ހޭންފެށި އެވެ. "އަތުގައި ތި އޮތް މަލުން އެނގިއްޖޭ."\nދާނިޝްގެ މޫނުމަތީގެ ކުލަވަރު ބަދަލުވާން ފެށި އެވެ. މުޅި މީހާ ދާހިއްލާން ފެށި އެވެ.\n"ތި އުޅެނީ އަހަރެން ދެކެ ލޯބިވެޔޭ ބުނަން ވެގެންނެއްނު." ފިރާޝާ ހެމުން ހެމުން ބުނެލި އެވެ.\nދާނީޝް އިސްޖަހައިލަމުން ބޯ ޖަހައިލި އެވެ.\n"މަށަށް އެނގޭ އެ ދުވަހު ބެލި ގޮތުން ވެސް މި ދުވަސް އަންނާނެކަން." ހަމީޝާ ވެސް ފިރާޝާއާ ބައިވެރިވި އެވެ.\nދާނިޝް ލަދުގަންނަ ގޮތްވި އެވެ. އޭނާގެ ނޭވާ އަވަސްވެ މޭ ތުރުތުރެއް އަޅަމުން ދިޔައެވެ.\n"ދެން ފިރާ އަވަހަށް ބުނޭ އާއެކޭ. އެހެން ނޫނީ އެ ފަކީރުގެ ދުވަސް ހިނގައިދާނެ. ލޯބިވުމަކީ ކުށެއް ނޫނޭ. ލޯބި ހޯދަން އުޅުމަކީ ވެސް ކުށެއް ނޫނޭ. އެއީ ފާފައެއް ވެސް ނޫން،" ހަމީޝާގެ ރާގު ބަދަލުވި އެވެ. "ދާނިޝް ކަހަލަ ކުއްޖަކު ފިރާ އަކަށް ނުލިބޭނެ. ދެން ދާނިޝް ތި ގެނައި މާ ނަގައިފަ ދިއްކޮށްލާ، އަހަރެން ފޮޓޯއެއް ނަގައިދޭނަން."\nދާނިޝް އަތުގައި އޮތް ރަތްކުލައިގެ ފިނިފެންމާ ގޮނޑި ކައިރިއަށް ވެއްޓުނެވެ. އޭނާ ގޮނޑިން ތެދުވެ ހިނގައިގަތެވެ.\n"މަޑުކޮށްބަލަ،" ފިރާޝާ ބުނެލިއެވެ. "ކީއްވެ ތި ދަނީ؟"\nދާނިޝް ބަލައިލީ ފިރާޝާއާ ދިމާ އަށެވެ. ދާނިޝްގެ ލޮލަށް ޖަމާވެފައިވާ ކަރުނަތައް ފިރާޝާއަށް ފެންނަމުން ދިޔައެވެ.\n"ފަޔާޒު ގެނައި ނަމަ މި ކަންތައް މާ ކާމިޔާބު ވީސް، މުސްކުޅި މީހާ ގަނޑެއް ގާތަށް ވިޔަ ހަމީ ފޮނުވާލަން ތި އުޅުނީ. ރޭވުންތެރިކަން ދަށީ ދޯ ހަމީ." ފިރާޝާ ލާނެތް ފާޑަކަށް ހޭންފެށި އެވެ.\nދާނިޝް ދިޔަ ގޮތަށް ދިޔައީއެވެ.\nއެދުވަހުގެ ރެޔެވެ. ދާނިޝްއާއި ފަޔާޒު އިޝާ ނަމާދުން ފައިބައިގެން ގެއާ ދިމާއަށް މިސްރާބު ޖެހިއެވެ. ކުއްލިއަކަށް އެ ދެމީހުން ހުއްޓުނެވެ. ކުރިމައްޗަށް ރަތްކުލައިގެ ކާރެއް މަޑުކޮށްލުމުންނެވެ. ކާރުން ފޭބީ ދެ ފިރިހެނުންނެވެ. އެމީހުން އައި ގޮތަށް އައިސް ފަޔާޒާއި ދާނިޝްގެ އަނގަމަތީގައި އަތްއަޅައިގެން ގަދަކަމުން ކަހަލަ ގޮތަކަށް ކާރަށް އެރުވިއެވެ. ކާރުގައި ވެސް އިތުރު މީހުން ތިއްބެވެ. ކާރަށް އެމީހުން އެރުވުމާއެކު ބޮލަށް މަހައިލީ ކަޅުކުލައިގެ އުރައެކެވެ. އެއާއެކު ދެމީހުންގެ އަތް ބަނދެލި އެވެ. ކާރު ދުއްވާލި އެވެ.\nދިހަވަރަކަށް މިނެޓު ދުއްވުމަށްފަހު ކާރު މަޑުކޮށްލިއެވެ. ކާރުގެ ދޮރު ހުޅުވުމާއެކު ގަދަކަމުން ކަހަލަ ގޮތަކަށް ދާނިޝްއާއި ފަޔާޒު ކާރުން ނެރުނެވެ. ދެމީހުން ތެޅިގަންނަން މަސައްކަތްކުރި އެވެ. ނަމަވެސް، ވަރުގަދަ ހަތަރު މީހުން އެމީހުން ހިފަހައްޓައިލީ އެވެ. ދެމީހުން ގެންގޮސް ލިފްޓަކަށް އެރުވި އެވެ. އިރުކޮޅެއްވީ އިރަށް ލިފްޓުން ބާލައިގެން ދެމީހުން ގެންދިޔަ އެވެ. ގަދަކަމުން ކަހަލަ ގޮތަކަށެވެ.\nއިވުނީ ކޮޓަރިއެއްގެ ދޮރު ހުޅުވުނު އަޑެވެ. ދެމީހުން ވެސް ގޮނޑިއެއްގައި ބޭންދުވި އެވެ. އެއަށްފަހު އަތާއިފައި ރަނގަޅަށް ވެހައިލި އެވެ. އިރުކޮޅަކުން ބޮލުގައި އޮތް، ފޮތި ކޮތަޅު ދަމައިގަތެވެ. ދެމީހުން ލޯ ހުޅުވާލިއެވެ. އަނދިރިކަމުން ތަނެއް ވަކިވާ ވަރެއް ނުވިއެވެ.\n"ކާކު؟ ކޮން ބަޔެއް؟" ފަޔާޒު ހަޅޭއްލަވާގަތެވެ.\nފަޔާޒުގެ އަޑު އެކޯވަމުން ދިޔަ އެވެ. އެތައް ފަހަރަކު އޭނާގެ އަޑު އިވެމުން ދިޔައެވެ.\n"ކާކުހޭ؟" ފަޔާޒު އަނެއްކާ ވެސް ހަޅޭއްލަވާ ގަތެވެ.\n"ފަޔާ ހަމަޖެހިބަލަ." ދާނިޝް މަޑުމަޑުން ބުނެލިއެވެ.\n"ކީއްކުރަންހޭ މިހެން ހެދީ؟ މި ދާނިޝްގެ ކަމެއް ދޯ." ފަޔާޒު އަނެއްކާ ވެސް ބާރުބާރަށް ވާހަކަ ދެއްކި އެވެ.\nދާނިޝް އަނގަޔަކުން ނުބުނެއެވެ. އޭނާ އިން ގޮތަށް އިނީއެވެ. ފުން ނޭވާތަކެއް ބޭރުކުރަމުންނެވެ. ނަމަވެސް، ފަޔާޒު މަސައްކަތް ކުރަމުން ދިޔައީ ސަލާމަތްވެވޭތޯ އެވެ. ދެ ފަހަރަކު އޭނާ ތެދުވަން މަސައްކަތްކުރި އެވެ. ގޮނޑިއާއެކު ވެހައިލައިފައި ވުމުން ރަނގަޅަށް ތެދު ނުވެވުނެވެ. އެންމެފަހުން، ގޮނޑިއާއެކު އޭނާ ވެއްޓުނެވެ. ބަނޑުވަތަށެވެ.\nކުއްލިއަކަށް މުޅި ތަނުން އިވެން ފެށީ ހުނުމުގެ އަޑެވެ. ދެ އަންހެނުން އެކުގައި ހޭން ފެށުމުން އިވޭ ކަހަލަ އަޑެކެވެ. އިރުކޮޅަކުން، މުޅި ތަން ދިއްލުނެވެ. ކުރިމަތީގައި ހުރީ ގަޔަށްދޫ ކަޅު ހެދުންލައި މޫނު ބުރުގާ އަޅައިގެން ތިބި ދެ އަންހެނުންނެވެ. ދާނިޝް ސިހުނެވެ. ފަޔާޒު ވެސް ބަލައިލި އެވެ. އޭނާ ވެސް ހިމޭން ވިއެވެ. ފަހަތުގައި ތިބި ދެ ފިރިހެނުން ފަޔާޒު ނަގައި ގޮނޑީގައި ބޭންދުވި އެވެ.\nއެ ދެ އަންހެނުން އެކުގައި ދާނިޝްމެންގެ ފަހަތަށް ދިޔައެވެ. އެކަކު ދިޔައީ ދާނިޝްގެ ފަހަތަށެވެ. އަނެއްކަކު ފަޔާޒުގެ ފަހަތަށެވެ. ދެމީހުންގެ ކުރަނީ އެއް ހަރަކާތެކެވެ. ހީވަނީ އެތައް ދުވަހަކުން ދަސްކޮށްފައިވާ ހަރަކާތްތަކެއް ހެންނެވެ. ދާނިޝްއާއި ފަޔާޒުގެ ކަނދުރާމަތީގައި އެމީހުންގެ ޝަހާދަތް އިނގިލި ޖައްސާލަމުން މައްޗަށް ހިއްލައިލިއެވެ. މަޑުމަޑުންނެވެ. އެންމެ ފަހުން ކަންފަތާ ހަމައަށް އިނގިލި ގެންދިޔުމަށްފަހު، އަނެއް އަތުން ހަމަ އެގޮތަށް ހަރަކާތް ކޮށްލިއެވެ. ދާނިޝް މަޑުމަޑުން އިނީއެވެ. ނަމަވެސް، ފަޔާޒު ކަނދުރާ އަރިކޮށްލާ ހަރަކާތް ކުރަމުން ދިޔައެވެ.\nފަހަތުގައި ތިބި ދެމީހުންގެ މޫނުގައި އަޅައިފައި އޮތް ބުރުގާ ނަގައި ދާނިޝްމެންގެ އުނގަށް ވައްޓައިލިއެވެ. ފަހަތުގައި ތިބި ދެމީހުން މަޑުމަޑުން ގުދުވެލިއެވެ. އެމީހުންގެ ނޭވާ، ގޮނޑީގައި ތިބި ދެމީހުންގެ ކަނދުރާއަށް އެޅޭ ވަރަށް އެމީހުންގެ ކަންފަތާއި ނޭފަތް ކައިރިކޮށްލިއެވެ. އެއަށްފަހު، މަޑުމަޑުން، ދެ މީހުންގެ އިނގިލިތައް ޖައްސައިލީ ގޮނޑީގައި ތިބި ދެމީހުންގެ މުލައްދަނޑީގަ އެވެ. ދެމީހުންގެ މުލައްދަނޑިން ފެށިގެން މައްޗަށް އަތް ހިންގައިލަމުން ދިޔައެވެ. ދާނިޝްގެ ގައިން ހީބިހި ނަގަމުން ދިޔައެވެ. ފަޔާޒަށް އުނދަގޫ ގޮތްތަކެއް ވަމުންދާތީ އޭނާ ތެޅި ގަތެވެ.\nކުއްލިއަކަށް އެ ދެމީހުން ކުރި މައްޗަށް ނުކުތެވެ. ދާނިޝްގެ ކުރިމަތީގައި ހުރީ ފިރާޝާއެވެ. ފަޔާޒުގެ ކުރިމަތީގައި ހުރީ ހަމީޝާއެވެ. ދެމީހުންނަށް ވެސް ލިބުނީ ސިހުމެވެ.\n"އައި ލަވް ޔޫ! ވިލް ޔޫ މެރީ މީ." ދާނިޝް ފަލަމަސްގަނޑު މަތީ އިށީންނަމުން ފިރާޝާ ބުނެލިއެވެ.\n"ހައި، މަށާ އިންނަން ކެރިދާނެތަ؟" ހަމީޝާ ވެސް ތުއި ރާގެއްގައި ބުނެލިއެވެ.\nއޭނާ ވެސް ހަރަކާތްކުރީ ފިރާޝާ ވެސް ހަރަކާތް ކުރި ގޮތަށެވެ.\nފިރާޝާގެ ޝަހާދަތް އިނގިލި ޖައްސާލީ ދާނިޝްގެ ކޯތާފަތުގައެވެ. އޭނާ ސީދާ ބަލައިލީ ދާނިޝްގެ ދެ ލޮލަށެވެ. އެއާއެކު ދެމީހުންގެ ހަތަރު ކަޅި ހަމަވިއެވެ.\n"މި ގޮތް ކަޑަ، ލޯބި ހުށަހަޅަން މި މާ ސަޅި ގޮތެއްނު ދޯ؟" ފިރާޝާ ހިނިތުންވެލިއެވެ. "ދެން ޖަވާބު ދީ!"\nދާނިޝްގެ އަތުގައި އައްސާފައިވާ ނަނުފަށް މޮހައިލަމުން ދެމީހުން އެކުގައި ވާހަކަ ދެއްކިއެވެ.\n"އަހަންނަށް ވެސް ދާނިޝް ދެކެ ވަރަށް ލޯބިވެ ވިއްޖެ." ދާނިޝްގެ މޭގައި ފިރާޝާ ބޯ ޖައްސައިލިއެވެ.\n"އެދުވަހުން ފެށިގެން، ފަޔާގެ ހަރަކާތްތަކަށް ބަލަމުން މި އާދެވުނީ. އަހަންނަށް ވެސް ވަރަށް، ވަރަށް ބޮޑަށް ފަޔާ ދެކެ ލޯބި ވެވިއްޖެ." ހަމީޝާ ފަޔާޒުގެ ގައިގައި ބައްދައިލިއެވެ.\n"އޭނ! ކައޭ މަދެކެ." ފަޔާޒު ދުރަށް ޖެހިލިއެވެ. "ނުވާނެ."\nއެންމެނަށް ވެސް ލިބުނީ ހައިރާން ކަމެވެ. ފަޔާޒުގެ ބަސްމަގު ހުރި ގޮތުންނެވެ. ފިރާޝާއަށް ހިފައި ލެވުނީ ދާނިޝްގެ އަތުގައެވެ. ދާނިޝް ފިރާޝާގެ އަތަށް ބާރުކޮށްލިއެވެ. ދާނިޝް މަޑުމަޑުން ފަޔާޒު ގާތަށް ޖެހިލިއެވެ. ދާނިޝްއާއެކު ފިރާޝާ ވެސް ކުރިއަށް ޖެހިލިއެވެ.\nހަމީޝާ ފެންކަޅިވިއެވެ. އޭނާގެ ހަރަކާތްތައް ހުއްޓުނެވެ. ކުރިން ހުރި ގޮތްގަނޑު އެކުގައި ގެއްލުނެވެ.\n"ކައޭމެން އަހަރުން ކިޑު ނެޕްކޮށްގެން ގެނެސް، ލޯބިވެޔޭ ބުނީމަ ނިމުނީތަ؟ އޭނ." ފަޔާޒު ބާރުބާރަށް ބުނެލި އެވެ.\n"ފަޔާ! ކޫލް ޑައުން." ފަޔާޒުގެ ކޮނޑުގައި ދާނިޝް ހިފިއެވެ.\n"ލޯތްބަކީ ވާއެއްޗެއް ނޫނޭ. އެއީ ވެވޭ އެއްޗެއް. ލޯބިވުމަކީ އަދި ވެވުމަކީ ވެސް ކުށެއް ނޫން. ފަޔާ ދެކެ ހަމީ ކަހަލަ ރީތި، ރަނގަޅު ކުއްޖަކު ލޯބިވުން އެއީ ފަޔާގެ ނަސީބު. ދެން ވެސް ޝުކުރު ކުރަން ދަސްކޮށްބަލަ." ދާނިޝް އޯގާތެރިކަމާއެކު ބުނެލިއެވެ.\n"ލޯތްބޭ! މި މީހުން. ނުވާނެ." ފަޔާޒުގެ އަޑު ބަދަލުވަމުން ދިޔަ އެވެ.\nއޭރު ހަމީޝާއަށް ގިސްލެވެނީ އެވެ. ފިރާޝާ ގޮސް ހުއްޓިލީ ހަމީޝާ ގާތަށެވެ. ފިރާޝާގެ ގައިގައި ހަމީޝާ އޮޅު ލައިގަތެވެ.\n"އަހަންނަށް އޮޅުނީ. ފިރާ ބުނި އެއްޗަކުން އަހަންނަށް ކުށް ހީއެއް ކުރެވުނީ." ހަމީޝާ ރޮމުން، ގިސްލަމުން ބުނެލިއެވެ.\n"އާނ! ދާނިޝް ބުނި ވާހަކައަކުން އަހަންނަށް ވެސް އޮޅުނީ." ފިރާޝާ ފިރުމައިލީ ހަމީޝާގެ ބޮލުގައެވެ.\n"ފަޔާ ބުންޏޭ އެހެން! ފަޔާ ބުނެބަލަ ނުބުނަމޭ." ދާނިޝް އަވަސްއަވަހަށް ބުނެލިއެވެ.\n"ކީކޭތަ؟ ކީކޭތަ ބުނަންވީ؟" ފަޔާޒު ރުޅި އަންނަ ގޮތް ދައްކައިލިއެވެ.\n"ހަމީދެކެ.." ދާނިޝް ހުއްޓައިލިއެވެ.\n"އާނ! އާނ! އަހަރެން އަހަރެން ހަމީ ދެކެ އިންތިހާއަށް ލޯބިވޭ. ވަރަށް، ވަރަށް ލޯބިވޭ،" ފަޔާޒު ހޭންފެށިއެވެ. "ތި މީހުން ވެސް ކުޅުނީ ޑުރާމާއެއްނު. މަ ވެސް ޑުރާމާއެއް ކުޅެލީ."\nހަމީޝާ އިސް އުފުލައި ބަލައިލިއެވެ. އެއާއެކު ފަޔާޒާ ދިމާއަށް ދުއްވައިގަތެވެ. ފަޔާޒު ވެސް ހަމީޝާގެ ގައިގައި އޮޅުލައިގަތެވެ. ފިރާޝާ ވެސް ދާނިޝްގެ މޭގެ ތެރޭގައި ބޮނޑިވެލިއެވެ. ލޯބިވޭ ބުނެލަމުންނެވެ. ލޯބި ހޯދަން ކުޅުނު ޑުރާމާ ވެސް ނިންމާލަމުންނެވެ. (ނިމުނީ)


alif dhaalu ge 72 vana genaral assembly ga raajje thamseel kuruma...\nއދ ގެ ޖެނެރަލް އެސެމްބްލީގައި ރާއްޖެ ތަމްސީލު ކުރުމަށް ޑރ. ޝައިނީ ނިއުޔޯކަށް ފުރާ ވަޑައިގެންފި\n9 މަސް, 1 ހަފްތާ, 21 ގަޑި, 40 މިނެޓް, 52 ސިކުންތު ކުރިން 420އަހްމަދު އަސްނާން\nފިޝަރީޒް މިނިސްޓަރ ޑރ މުޙައްމަދު ޝައިނީ\nއދ ގެ 72 ވަނަ ޖެނެރަލް އެސެމްބްލީގައި ރާއްޖެ ތަމްސީލު ކުރުމަށް ފިޝަރީޒް މިނިސްޓަރު ޑރ. މުހައްމަދު ޝައިނީ ނިއުޔޯކަށް ފުރާ ވަޑައިގެންފިއެވެ.\nއދ ގެ ޖެނެރަލް އެސެމްބްލީގައި ބައިވެރިވުމަށް ޑރ. ޝައިނީ ފުރާވަޑާއިގެންފައިވަނީ އިއްޔެގެ ވަގުތެއްގައެވެ. މިނިސްޓަރާއެކު ރާއްޖޭގެ އެހެން މަންދޫބުން ވެސް އެސެމްބްލީގައި ބައިވެރިވުމަށް ފުރާ ވަޑައިގެންފައި ވެއވެ.\nވޭތުވެދިޔަ އަހަރު ރާއްޖޭގެ ފަރާތުން ޔޫއެން ޖެނެރަލް އެސެމްބްލީގައި ދިވެހި ވަފްދުގެ އިސް ބޭފުޅެއްގެ ގޮތުގައި ބައިވެރިވެވަޑައިގަންފައިވަނީ ފޮރިން މިނިސްޓަރ ޑރ.އާސިމްއެވެ.\nއދ ގެ ޖެނެރަލް އެސެމްބްލީގެ ބައްދަލުވުމުގައި މޫސުމަށްއަންނަ ބަދަލުތަކާއި ކާރިސާތަކުން ލިބޭ ގެއްލުން ކުޑަކުރާނެ ގޮތްތަކާއި ދެމެހެއްޓެނިވި ތަރައްޤީއަށް މަސައްކަތްކުރާނެ ގޮތްތަކާއި މެދު މަޝްވަރާކުރައްވާނެއެވެ.\nއަދި އިޔާދަކުރަނިވިހަކަތައާއި، ޖިންސީ ތަފާތުކުރުންތައް ނައްތާލުމާއި އަންހެނުންނަށް ކުރާއަނިޔާއާއި، ކުޑަކުދިންނަށް ކުރާ އަނިޔާތަކާއި، ކުށް މަދުކުރުމާއި، ކުށްވެރިންގެޙައްޤުތައްފަދަ މުހިންމު ކަންތައްތަކާ ބެހޭގޮތުން މަޝްވަރާކުރާނެއެވެ.


REPORT: Adhaalathuge insaafu, Inthihaabun?\nއަދާލަތު ޕާޓީގެ ނާއިބު ރައީސް އަލީ ޒާހިރު (ކ) ޑރ. އަހުމަދު ޒާހިރު (މ) އަދި އަދާލަތުގެ ރައީސް އިމްރާން އަބްދުﷲ (ވ) : އާ ދައުރަކަށް އިމްރާން ކުރިމަތި ލައްވާ\nއޮގަސްޓް 18، 2005 ގައި އުފެދުނު އަދާލަތު ޕާޓީގެ ތިން ވަނަ ދައުރެއްގެ ރައީސާއި ނައިބު ރައީސް ހޮވާ އިންތިހާބު މި މަހުގެ 30 ވަނަ ދުވަހު ބާއްވަން ނިންމާއި ގިނަ އިއުލާންތަކެއް ކޮށްގެން އުޅެ އެވެ. އެ ޕާޓީން ތިންވަނަ ދައުރެއްގެ އިންތިހާބު ފުރަތަމަ އިއުލާނު ކުރީ އަހަރުގެ ފުރަަތަމަ ދުވަހު އެވެ. އިންތިހާބުގައި ވާދަކުރަން ބޭނުންވާ ކެންޑިޑޭޓުންނަށް ދެ ފަހަރެއްގެ މަތިން މުއްދަތު އިތުރުކޮށް ދިނެވެ. އިންތިހާބުގައި ވާދަ ކުރަން ބޭނުންވާ ކެންޑިޑޭޓުންނަށް މުއްދަތު ހަމަވިއިރު އެ ޕާޓީން ބުނާ "ރިޔާސީ އިންތިހާބަ" ށް ކުރިމަތިލީ ދެ ޕެއާ އެކެވެ. ނުވަތަ ސިޔާސީ ގޮތުން އެއް ކެވެލީގައި ޖެހިގެން އުޅޭ ދެ ޖޯޑެކެވެ. އެއީ މިހާރުވެސް ރައީސް ކަމުގައި ހުންނެވި -- ސައްހަ މަގާމެއްތޯ މީހުން ސުވާލު އުފައްދާފައިވާ -- އިމްރާން އަބްދުﷲ އާ އޭނާގެ ނާއިބެއްގެ ގޮތުގައި އަހުމަދު ޝަރީފެވެ. އަނެއް ޖޯޑަކީ ސިޔާސީ ގޮތުން މިހާތަނަށް މާ ބޮޑު ހަރަކާތްތެރި ކަމެއް ނެތް، މިހާރުގެ އިސްލާމިކް މިނިސްޓަރު ޑރ. އަހުމަދު ޒާހިރާއި އޭނާގެ ނާއިބެއްގެ ގޮތުގައި އަހުމަދު ނަޝީދެވެ.\nއަދާލަތުގެ އިންތިހާބަށް ހުޅުވާލުމާއެކުހެން އެ ޕާޓީގެ ގިނަ މެންބަރުންތަކެއް ވަނީ އަދާލަތާއި ގުޅުންހުރި ސީރިއަސް މައްސަލަތަކެއް ފެންމަތި ކޮށްފަ އެވެ. އަދާލަތު ހިންގުމުގައި އިންތިހާބެއް ނެތި ހަތަރު އަހަރަށް ވުރެ ގިނަ ދުވަހު އިމްރާނާއި އަލީ ޒާހިރު ތިއްބެވުމާއި އެ ޕާޓީގެ ދުސްތޫރަށް އުސޫލުތަކުގެ ބޭރުން ބަދަލު ގެނައުމަށް މަސައްކަތް ކުރުމެވެ. މި ޝަކުވާތަކާއެކު އިލެކްޝަންސް ކޮމިޝަނަށް ވެސް އެ މެންބަރުން ދިޔަ އެވެ. އެ ކޮމިޝަންގެ ރައީސް އަހުމަދު ޝަރީފް ވިދާޅުވި ގޮތުގައި އަދާލަތުގެ ދަފްތަރުގައި ތިބި މެންބަރުންގެ ތެރެއިން ވަރަށް ގިނަ މެންބަރުންތަކެއް އެ ޝަކުވާ ހުށައެޅި އެވެ. އެހެން ކަމުން އެއީ އެއް ގޮތަކަށްވެސް ކުޑަ މައްސަލައެއް ނޫނެވެ.\nއެ ޝަކުވާތަކަށް ކޮމިޝަނުން ހައްލެއް ހޯދާ ނުދެނީސް އިންތިހާބުގައި ވާދަކުރަން ހުޅުވާލި މުއްދަތު ހަމަވެ، އިންތިހާބުގައި ވާދަކުރާ ކެންޑިޑޭޓުންނާއި އެ ކެންޑިޑޭޓުންގެ ކެންޑިޑޭޓް ނަންބަރު އަދާލަތުން ރޭ ވަނީ އިއުލާނު ކޮށްފަ އެވެ. އަދި މި މަހުގެ 27 ގެ ނިޔަލަށް ޕާޓީގެ މެންބަރެއް ކަމަށް ރަޖިސްޓްރާ ބަލައިގަންނަ މެންބަރުންނަށް ވޯޓް ލެވޭނެ ކަމަށް ވަނީ ނިންމާފަ އެވެ. މިހުރިހާ ކަމެއް ނިމިގެން އާއިރު މެންބަރުންގެ އެ ޝަކުވަތަކަށް އަދާލަތުގެ ލީޑަޝިޕުން ޖާވާބު ދީފައެއް ނުވެއެވެ.\nއިންތިހާބެއް ނެތި ހަތަރު އަހަރު މަގާމުގައި\nއަދާލަތު ޕާޓީއަށް 15 އަހަރު ފުރިފައިވާއިރު އެ ޕާޓީގެ ދުސްތޫރު ބުނާ ގޮތުން މިހާތަނަށް އޮންނަން ވާނީ ތިން ދައުރަށް ރައީސުންނާއި ނާއިބު ރައީސުން އިންތިހާބު ކޮށްފަ އެވެ. ނަަމަވެސް އެ ޕާޓީން މިހާތަނަށް ބޭއްވީ ދެ އިންތިހާބެވެ. އެއީ އެ ޕާޓީގެ އެތެރޭގެ ހިންގުން ދޯދިޔާ ވެފައިވާ މިންވަރު ހާމަކޮށްދޭ ކަމެކެވެ.\nއަދާލަތުގެ ރައީސް ކަމުގައި މިހާރުު ހުންނެވި އިމްރާން އަބްދުﷲ އާ ނާއިބު ރައީސްގެ މަގާމުގައި ހުންނެވި އަލީ ޒާހިރުގެ މަގާމުގެ މުއްދަތުގެ ޖުލައި 16، 2016 އަށް ވަނީ ހަމަވެފަ އެވެ. އެއީ ޖުލައި 17، 2011 ގައި ފެށުނު އެ ޕާޓީގެ ދެވަނަ ދައުރުގެ މުއްދަތެވެ. އޭގެ ފަހުން އެ ޕާޓީން އިންތިހާބެއް ބާއްވާފަ އެއް ނުވެއެވެ. އަދި އިންތިހާބަކަށް ހުޅުވާލާފައެއް ވެސް ނުވެއެވެ.\nމިދިޔަ ހަތަރު އަހަރާއި ފަސް މަސް ދުވަހު ޕާޓީގެ ރައީސް ކަމުގައި އިމްރާން އަބްދުﷲ އަދި ނައިބު ރައީސް ކަމުގައި އަލީ ޒާހިރު ހުންނެވީ އިންތިހާބެއް ނެތި، އެ ޕާޓީގެ މަޝްވަރާ މަޖިލީހުން ގަވާއިދަށް ގެނައި އިސްލާހުތަކަކާއެކުގަ އެވެ. އެ އިސްލާހުތައް ވެސް ގެނެސްފައި ވަނީ އެ ދެ ބޭފުޅުންގެ ގާނޫނީ ދައުރު ހަމަވި ފަހުންނެވެ. އެއީ އޮގަސްޓް 16، 2016 ގައެވެ. އެހެން ކަމުން އެ ބޭފުޅުންގެ ހައިސިއްޔަތު ސައްހަތޯ ނޫންތޯ އެއީ ސުވާލެކެވެ.\nއިލެކްޝަންސް ކޮމިޝަނަށް މައްސަލަ ހުށައެޅި ޕާޓީގެ އާންމު މެންބަރުން އެންމެ ބޮޑަށް ފާހަގަ ކޮށްފައިވާ އެއް މައްސަލައަކީ ވެސް އެއީއެވެ. އަދާލަތުގެ ދުސްތޫރު ބުނާ ގޮތުން އިލްމުވެރިންގެ މަޖިލީސް ފިޔަވައި އެހެން ހުރިހާ މަޖިލިސްތަކާއި ކޮމެޓީތަކާއި މަގާމުތަކުގެ ގާނޫނީ ހައިސިއްޔަތު ދައުރު ނިމުނު ދުވަހުން ފެށިގެން ގެއްލޭނެ އެވެ.\nއަދާލަތު ދުސްތޫރުގެ 44.1 ގައިވާ ގޮތުން ޕާޓީގެ އެކިއެކި މަޖިލިސްތަކަށާއި މަގާމުތަކަށް މީހުން އައްޔަން ކުރަނީ ނުވަތަ ހޮވާނީ ޕާޓީގެ އިންތިހާބީ އެއް ދައުރަށެވެ. ދައުރެއްގެ މުއްދަތަކީ ފަސް އަހަރެވެ. ދައުރުގެ މެދުތެރެއިން ޕާޓީގެ މަގާމަކަށް މީހަކު ހޮވުނަސް ނުވަތަ އައްޔަން ކުރި ނަމަވެސް އެމީހެއްގެ މަގާމު ދެމި އޮންނާނީ ހިނގަމުންދާ ދައުރެއް ނިމެންދެނެވެ.\nނަމަވެސް އަދާލަތު ޕާޓީގެ ދެވަނަ ދައުރު ނިމުނު ފަހުން 30 ވަނައަށް ވީ ދުވަހު، އޮގަސްޓް 16، 2016 ގައި ދައުރު ހަމަވެފައިވާ އެ ޕާޓީގެ މަޝްވަރާ މަޖިލީހުގެ ބައްދަލުވުމަކުން ދުސްތޫރުގެ 18.1 ވަނަ މާއްދާއަށް އަކުރެއް އިތުރުކުރި އެވެ. އެއީ "ޕާޓީގެ ގައުމީ މަޖިލީސް ފަސް ކުރުމަށް ނިންމައިފި ހިނދެއްގައި މަގާމުތަކުގައި ތިބި މީހުންގެ ދައުރު ގައުމީ މަޖިލިސް ބޭއްވުމާއި ހަމައަށް ދެމިގެންދާނެ" ކަމަށް ބަޔާން ކުރާ އަކުރެކެވެ. އިންތިހާބަކާއި ނުލައި އިމްރާނާއި އަލީ ޒާހިރު ހަތަރު އަހަރަށްވުރެ ދިގު މުއްދަތަކަށް މަގާމުގައި ދެމި ތިއްބެވީ ބާތިލު އެ ނިންމުމާއެކުގަ އެވެ.\nއަދާލަތު ޕާޓީގެ ރަައީސްގެ މަގާމުގައި ހުންނެވި މިހާރުގެ ހޯމް މިނިސްޓަރު އިމްރާން އަބްދުﷲ އާއި އެޕާޓީގެ ނާއިބް ރައީސް އަދި މިހާރުގެ ޗީފް އޮފް ސްޓާފް އަލީ ޒާހިރު -- އަވަސް ފޮޓޯ\nމަޝްވަރާ މަޖިލީހުގައި ތިބި މެންބަރުންގެ މުއްދަތު ހަމަވެ މަސް ދުވަސް ފަހުން މިފަދަ ނިންމުމެއް ނިންމުމުގެ ބާރު ލިބޭނީ ކޮން ހަމައަކުންތޯ އަދާލަތުގެ މެންބަރުންނާއި އާންމުން ސުވާލު އުފައްދަ އެވެ. މަގާމުގެ މުއްދަތު ހަމަވުމުގެ ކުރިން މިފަދަ ނިންމުމެއް ނިންމި ނަމަަވެސް މި ސުވާލުތައް ކުރުމުގެ ފުރުސަތެއް ނުލިބުނީހެވެ.\n"ހަގީގަތުގައި އަބަދުވެސް އަދާލަތުގެ މެންބަރުންގެ މި ކަންބޮޑުވުން އޮވޭ. ނަމަވެސް ސިޔާސީ ގޮތުން މި ދިޔައީ އުނދަގޫ ފަސް އަހަރު. ހާއްސަކޮށް ރައީސް އަބްދުﷲ ޔާމީންގެ ވެރިކަމުގައި އަދާލަތަށް ކުރިމަތި ކުރުވި ގޮންޖެހުންތައް. އިމްރާން ހުންނެވީ ޖަލުގައި. އެހެންވީމަ އެ އިންތިހާބު ނުބޭއްވި ހިނގައިދާނެ. ނަމަވެސް ގާނޫނީ ހައިސިއްޔަތު ގެއްލިފައިވާ ބަޔަކަށް މިފަދަ އިސްލާހެއް ދުސްތޫރަށް ގެނެވޭނީ ކިހިނެތްތޯ. އަޅުގަނޑުމެން މި އެދެނީ މި މައްސަލަ ބަލައި ދިނުމަށް،" އަދާލަތުގައި 15 އަހަރުވީ މެންބަރަކު ވިދާޅުވި އެވެ.\nއަދާލަތު ހިންގުމުގައި ހުރި ދޯދިޔާ ކަމާއި އެތެރޭގައި އޮތް ހުދުމުހުތާރުކަން ހާމަވުމުން ޕާޓީގެ ލީޑާޝިޕްގައި ތިއްބެވި ބޭފުޅުން އެ އަޑު ކަނޑުވާލަން ގިނަ މަސައްކަތްތަކެއް ކޮށްފައި ވެއެވެ. ހާއްސަކޮށް އެ ޕާޓީގެ އެންމެ އިސް މަގާމަށް އަންހެނުންނަށް ވާދަ ނުކުރެވޭ ގޮތަށް ޕާޓީ އުފެދުނުއިރު ޕާޓީގައި ތިއްބެވި ފުންނާބު އުސް އިލްމުވެރިންގެ ލަފަޔާއެކު ނިންމާ ބޮޑު ތަޅުއަޅުވާފައި އޮތް އިސްލާހު ބަދަލު ކުރަން ނިންމުން ހިމެނެ އެވެ.\nއެ ނިންމުން ބަދަލުކޮށް ޕާޓީގެ ރައީސް ކަމަަށް އަންހެނުންނަށް ވެސް ވާދަ ކުރެވޭ ގޮތަށް ހުށައެޅުއްވީ ވެސް ސީދާ އިމްރާނެވެ. އޭނާގެ ހުށައެޅުއްވުމާއެކު ހަމަ އެ ބާރު މިނުގައި އެ އިސްލާހު ގެނަ އެވެ. އެ އިސްލާހު ދުސްތޫރަށް ގެނައީ ކިހިނެތް ކޮން ގޮތަކަށް ބޭއްވި ބައްދަލުވުމެއްގައި ކަމެއްވެސް ސާފުކޮށްދީފައެއް ނުވެއެވެ. ކުއްލިއަކަށް ފެނުނީ އެ އިސްލާހު ގެނެސް އަލުން އިންތިހާބަށް ހުޅުވާލި މަންޒަރެވެ.\nއަދި އިންތިހާބަށް ގިނަ ބަޔަކު ކުރިމަތި ލެއްވުމުގެ ބޭނުން ބޭރަށް ދެއްކުމަށް ދެ ފަހަރެއްގެ މަތިން މުއްދަތު އިތުރުކުރި އެވެ. އެއީވެސް އިލެކްޝަންގައި އޮތް އެ ޕާޓީގެ ޝަކުވާތަކުގެ އަޑު ކަނޑުވާލާ އަދާލަތަކީ އެތެރޭގެ ޑިމޮކްރަސީ އޮތް ޕާޓީއެއްކަން ދެއްކުމަށް ކުރި ކަމެކެވެ. އެކަން އެ ބޭފުޅުން ދޮގު ކުރެއްވިޔަސް އެ ހަގީގަތް ނުފޮރު ވޭނެ އެވެ.\nޑރ. ޒާހިރު ކުރިމަތިލެއްވުން\nއަދާލަތުގެ އެތެރޭގެ ކަންކަން ރަނގަޅަށް އެނގިވަޑައިގަންނަވާ ގިނަ ބޭފުޅުން ވިދާޅުވި ގޮތުގައި އިންތިހާބަކާ ނުލައި އަދި ބާތިލު އަކުރެއް ގަވައިދަށް އިތުރު ކޮށްގެން ހަތަރު އަހަރު މަގާމުގައި ހުންނެވުމަށް ފަހު އާ ދައުރަކަށް ކުރިމަތިލައްވާ އިމްރާން ބޭނުންފުޅުވީ ގިނަ ބޭފުޅުންތަކަކާ ވާދަ ކުރައްވާ އިންތިހާބުން ކާމިޔާބު ހޯއްދަވާކަން ދައްކާށެވެ. އިންތިހާބުގައި އެކަނި ވާދަ ކުރައްވާ ފެންނަ ނުފެންނަ ވޯޓެއް ނަގަން ޖެހިއްޖެނަމަ އަލުން އިލެކްޝަންގައި އޮތް ޝަކުވާތައް ދިރި އެ ޕާޓީއާ ދޭތެރޭ ދެކެވޭ ވާހަކަތައް ވެސް ހިނގައިގެންފާނެތީ އެވެ. އެހެންވީމަ އެނޫން ގޮތެއް ހޯދަން ޖެހެއެވެ.\nއިލެކްޝަން ކޮމިޝަނަށް އަދާލަތާ ގުޅުންހުރި ސީރިއަސް މައްސަލަތަކެއް ހުށައެޅި ނަމަވެސް އެ ކޮމިޝަންގައި މައްސަލަތައް ޕާކުކޮށްފައި ބާއްވާފައި އެ އޮތީ ގަސްތުގައެވެ. ފަހަރުގައި އެއީ ސަރުކާރުން ކޮށްލި ޕްރެޝަރަކުން ވެފައި އޮތް ގޮތަކަށްވެސް ވެދާނެ އެވެ. އެހެން ނޫންނަމަ އެ މައްސަލަ ބަލާ ނިންމާނެތާ މިހާރު ކިތަންމެ ދުވަހެއް މި ދެމެދަށް ވެއްޖައިހެވެ. ސަބަބަކީ އަދާލަތުގެ ކޮންމެ މައްސަލައަކީ އެމްޑީޕީ އާއި މިހާރު މިއޮތް ސަރުކާރުގެ މަސްލަހަތާ ގުޅިފައިވާ މައްސަލައަކަށްވެފައި ވުމެވެ.\nއިލެކްޝަން ތެރެއިން މޮޅުވެ އަދާލަތުގެ މިހާރުގެ ލީޑަޝިފަށް ދެން އޮތީ އިންތިހާބުގައި ވާދަކުރަން "ރަނގަޅު ޕެއާ" އެއް ހޯދުމެވެ. އެކަންވެސް ކޮށްފި އެވެ. އިމްރާންގެ ވަރަށް ގާތް ބޭފުޅެއް ކަމަށްވާ ޑރ. އަހުމަދު ޒާހިރު އަލީ އިންތިހާބަށް ނެރުއްވީ އެވެ. މިއީ ޑިމޮކްރަސީ އާއި އިންތިހާބެއްގެ ވާދަވެރިކަން ދައްކަން ކުރި ކަމެކެވެ. ދެ ފަހަރަށް މުއްދަތު އިތުރު ކުރަން ޖެހުނީ ޒާހިރު އެކަމަށް އެއްބަސް ކުރުވުމަށް އިތުރު ވަގުތު ބޭނުން ވުމުން ކަމަށްވެސް ވެދާނެ އެވެ. ނޫނީ އެއީވެސް ޑިމޮކްރަސީ އޮތް ކަން ދައްކާށާއި ގިނަ ބަޔަކަށް ވާދަކުރަން ފުރުސަތު ދިންކަން ދައްކަން ކުރި ކަމަކަށްވުން ކައިރި އެވެ. އަދި މިހާރުގެ ލީޑާޝިޕާ ދެކޮޅުވެ އިލެކްޝަނަށް މައްސަލަ ވެއްދި ޓީމަށް ވާދަކޮށްލަން ކެރޭތޯ ކޮށްލި ޗެލެންޖަކަށް ވެސް ވެދާނެ އެވެ. އެހެންވިޔަސް މިފަހަރު މި އޮތީ އެ ހުރިހާ ކަމެއްވެސް ދެއްކުމަށް ކުރި ކަމެއްކަން ހާމަވެ ނިމިފަ އެވެ.\nއަދާލަތު ޕާޓީން ބޭއްވި ނޫސްވެރިންގެ ބައްދަލުވުމުގެ ތެރެއިން-- ފޮޓޯ: އަވަސް\nއަދާލަތުގެ ބައެއް މެންބަރުން ދެކޭ ގޮތުގައި އިންތިހާބުގައި ވާދަވެރިކަން އޮތްކަން ދައްކަން ކިތަންމެ މަސައްކަތެއް ކުރި ނަމަވެސް އިންތިހާބުގައި އެއްވެސް ވާދަވެރި ކަމެއް ނެތެވެ. އަދި ޕާޓީގެ ތެރޭގައި ތަފާތު ފިކުރުތަކަށް ޖާގައެއް ވެސް ނެތެވެ. މިދިޔަ ހަތަރު އަހަރު ފެނުނީ ވެސް އެކަމެވެ.\n"އަދާލަތު އެއީ އިމްރާންގެ އެއްޗެއް. ފަހަރަކު ބޭފުޅަކު ފަހަރަކު ބޭފުޅަކު މިދިޔަ ފަސް އަހަރެއްހާ ދުވަހު ޕާޓީން އެ ދިޔައީ ވަކިވަމުން. މިވަގުތު ދައްކަވަބައްލަވާ ޕާޓީގެ އެންމެ ރަން ދުވަސްވަރު ނުވަތަ ޕާޓީ އުފެދިގެން އައި ދުވަސްވަރު އެކްޓިވްކޮށް އުޅުއްވި އެއްވެސް ބޭފުޅެއް. ކޮބައިތޯ ޕާޓީ އުފެދުނުއިރު ތިއްބެވި ބޮޑެތި ބޮޑެތި އިލްމުވެރިން. އިމްރާން ގެންގުޅުއްވާ ދެތިން ބޭފުޅަކު ނޫނީ ނެތެއް ނޫންތޯ،" ޝައިހް އިލްޔާސްއާ ޑރ. އިޔާޒް ފަދަ ބޭފުޅުންނަށް އިޝާރާތް ކުރައްވާ އަދާލަތަށް ފުރަތަަމަ ސޮއިކުރި 40 މީހުންގެ ތެރޭގައި ހިމެނި ވަޑައިގަންނަވާ ބޭފުޅަކު ވިދާޅުވި އެވެ.\nބައެއް މެންބަރުންގެ ނަޒަރުގައި މިހާރުގެ ލީޑާޝިޕުން ކޮންމެ ގޮތަކަށް ކަންކުރި ނަމަވެސް އިންތިހާބުގައި ނަތީޖާ އެނބުރުމުގެ ފުރުސަތު ވެސް އޮބައޮތެވެ. އަދި މަހުގެ 27 ގެ ކުރިން އަދާލަތު "މެންބަރެއްގެ ގޮތުގައި ޕާޓީގެ ރަޖިސްޓްރާ ބަލައިގަންނަ" ކޮންމެ މީހަކަށް ވޯޓް ދެވޭ ގޮތަށް އޮތް އޮތުމުގެ ބޭނުމާމެދު ވެސް އެ މެންބަރުން ސުވާލު އުފައްދަ އެވެ.\nއެ މެންބަރުންގެ ނަޒަރުގައި އޭގެ ބޭނުމަކީ ދެ ކަމެކެވެ. އެއް ކަމަކީ އިމްރާންގެ ލީޑާޝިޕްގައި އެ ޕާޓީން ގެއްލުނު 10،000 މެންބަރުން ހަމަވެފައިވާ ޕާޓީއެއްގެ ލަގަބު އަލުން ހޯދުމެވެ. ގާނޫނުގައި ބުނާ އަދަދު ހަމަނުވާތީ މިދިޔަ ފަސް އަހަރު ވެސް ފައިސާ ނުލިބޭ އެ ޕާޓީން 10،000 މެންބަރުން ހަމަ ކުރަން ގިނަ މަސައްކަތްތަކެއް ކުރި ނަމަވެސް އެކަން ކާމިޔާބެއް ނުވި އެވެ. އެހެންވެ މިހާރު އުފެދިފައިވާ މައްސަލަތަކުގެ ތެރެއިން ވެސް އިމްރާނާ ދެކޮޅު ހަދާ މެންބަރުން ގިނަ ވޯޓް ހޯދުމުގެ ބޭނުމުގައި އެ ޕާޓީއަށް މެންބަރުން ވައްދާ މެންބާޝިޕް އިތުރު ކުރުމަށް ފުރުސަތު ހޯދަނީ އެވެ. އަދި ހަމައެއާއެކު ބޮޑު އަޣުލަބިއްޔަތަކުން އިމްރާން އަލުން މަގާމަށް ވަޑައިގަންނަވަން އިތުރު ވޯޓް ހޯއްދެވުމަށް ފުރުސަތު ފަހި ކުރައްވަނީ އެވެ.\n"ދެ ގޮތުގެ ބޭނުމަކީ ވެސް އިމްރާނަށް މިކަން ކުރެވޭނެކަން ދެއްކުން. އަދި އަދާލަތަކީ ކުރިއެކޭ އެއްގޮތަށް ވަރުގަދަ ޕާޓީއެއް ކަމުގައި ދެއްކުން،" ކުރީން ވާހަކަ ދެއްކެވި ބޭފުޅާ ވިދާޅުވި އެވެ.\nކޮންމެ އަކަސް ނުވަ އަހަރުން އަދާލަތުން ބާއްވާ މި އިންތިހާބަކީ އަދާލަތުގައި އިންސާފު އޮތް ގޮތް ވަރަށް ރަނގަޅަށް ހާމަކޮށްދޭ އިންތިހާބެކެވެ. އަދި މިއީ އެ ޕާޓީގައި ޑިމޮކްރަސީ ނެތް މިންވަރު ސާފުކޮށް ބުނެދޭ އިންތިހާބެއްވެސް މެއެވެ.\nއަދާލަތު ޕާޓީ އިލެކްޝަންސް ކޮމިޝަން އިމްރާން އަބްދުﷲ + އަނާރާ ނައީމް ޝިދާތާ ޝަރީފު ޝައިހް އިލްޔާސް ހުސައިން\nޝަކުވާތަކާއެކު އަދާލަތު މެންބަރުން އީސީއަށް


Rukun vetti serious aniyaa thakeh libunu zuvaanaa,2operation akah thayyaaru vanee - One Online\nފ. ނިލަންދޫގައި ރުކުން ވެއްޓި ބޮޑެތި އަނިޔާތަކެއް ލިބުނު އަހުމަދު އިރުފާން -- ފޮޓޯ: ނިލަންދޫ ކައުންސިލު\nރުކުން ވެއްޓި ސީރިއަސް އަނިޔާތަކެއް ލިބުނު ޒުވާނާ، ދެ އޮޕަރޭޝަނަކަށް ތައްޔާރުވަނީ\nފ. ނިލަންދޫގައި ރުކަކުން ވެއްޓި ސީރިއަސް އަނިޔާތަކެއް ލިބުނު އަހުމަދު އިރުފާނުގެ ދެ އޮޕަރޭޝަނެއް ކުރަން ޖެހޭ ކަމަށް އޭނާގެ އާއިލާއިން ބުނެފިއެވެ.\nއިރުފާންގެ އެއްބަނޑު އެއްބަފާ ދައްތަ ފިރާޝާ މިއަދު "ވަން" އަށް ބުނީ އޭނާގެ ކޮއްކޮ އިރުފާނަކީ އާންމުކޮށްވެސް ރުކަށް އަރައި އުޅޭ ޒުވާނެއް ކަމަށާއި އާދައިގެ މަތީން އިއްޔެވެސް ރުކަށް އެރީ ހަމަ އެފަދައިން ކަމަށެވެ.\nއެހެން ނަމަވެސް 50 ވަރަކަށް ފޫޓުގެ ރުކުގެ އެންމެ މަތީން ކުއްލިއަކަށް ވެއްޓި ލިބުނު އަނިޔާތަކުގެ ސަބަބުން ކޮއްކޮ މިހާރު އަންނަނީ ދެ އޮޕަރޭޝަނަކަށް ތައްޔާރުވަމުން ކަމަށެވެ. މިއަދު އޮޕަރޭޝަން ކުރަން ހަމަޖެހިފައިވީ ނަމަވެސް އޮޕަރޭޝަން ކުރާ ވަކި ވަގުތެއް އަދި ބުނަން ނޭނގޭ ކަމަށް ވެސް ފިރާޝާ ބުންޏެވެ.\nފިރާޝާ ބުނިގޮތުގައި އިރުފާނުގެ ކަނާތު ފައި ވަނީ ބިންދައިގެން ގޮސްފައެވެ. އަދި ކަކުލު ހުޅުވެސް ވަނީ އަނެއް ފަރާތަށް އެނބުރިފައި ކަމަށާއި، މައިބަދައިގައި ވެސް ރެނދުލާފައިވާ ކަމަށް އައިޖީއެމްއެޗްގެ ޑޮކްޓަރުން ވިދާޅުވެފައިވާ ކަމަށެވެ. މިހާރުވެސް އައިޖީއެމްއެޗްގެ ވޯޑުގައި ފައިގެ އޮޕަރޭޝަނަށް ތައްޔާރުވަމުން އަންނަ ކަމަށާއި ލޭ ހޯދަން ޑޮކްޓަރުން އަންގާފައިވާ ކަމަށް ވެސް ބުންޏެވެ.\nއިރުފާނަށް ލިބުނު އަނިޔާގެ އިތުރު ތަފްސީލުދެމުން ފިރާޝާ ބުނީ، އިރުފާނުގެ މޭ ކަށިގަނޑުންވެސް ދެ ކަށިގަނޑު ބިންދައިގެން ގޮސްފައިވާ ކަމަށް ޑޮކްޓަރުން ވިދާޅުވެފައިވާ ކަމަށެވެ.\n"މިހާރު އޮޕަރޭޝަން ކުރަން ތައްޔާރުވަނީ. ޑޮކްޓަރު ބުނީ ފައިގެ އޮޕަރޭޝަން ކޮށްފައި ކަމަށް އަދި މައިބަދައިގެ އޮޕަރޭޝަން ކުރެވޭނީ،" ފިރާޝާ ބުންޏެވެ.\nއޭނާ އިތުރަށް ބުނީ އަނގަޔާއި ނޭފަތުންވެސް ލޭ މަނާވީ މިއަދު ހެނދުނު ކަމަށާއި ރަށުގެ ހޮސްޕިޓަލުން ގެނައި އިރުވެސް ވަރަށް ގިނައިން ލޭ ފައިބާ ކަމަށެވެ.\nއަހުމަދު އިރުފާން ވެއްޓުނީ މި ރުކުގެ އެންމެ މަތިން -- ފޮޓޯ: ނިލަންދޫ ކައުންސިލު\nނިލަންދޫ ކައުންސިލުގެ ރައީސް އަލީ އަހުމަދު "ވަން" އަށް މިއަދު ވިދާޅުވީ އެ ރަށު އަހިމާގެ، އުމުރުން 22 އަހަރުގެ އަހުމަދު އިރުފާން ނަމަކަށް ކިޔާ އެ ޒުވާނާ ރުކުން ވެއްޓުނީ އިއްޔެ ހެނދުނު 9:30 ހާއިރު ކަމަށެވެ.\nއޭނާ ވިދާޅުވީ އިރުފާނަކީ އާންމުކޮށް ރުއްރުކަށް އަރައި އުޅޭ ޒުވާނެއް ކަމަށާއި އިއްޔެ އޭނާ ވެއްޓުނީ އެ ރަށު މީހުން ދިރިއުޅޭ ސަރަހައްދުގެ ގޯއްޗެއްގެ ތެރޭގައި ހުރި ރުކަކަށް އަރައި އުޅެނިކޮށް ކަމަށެވެ.\nއަލީ އިތުރަށް ވިދާޅުވީ، އިރުފާން ރުކުން ވެެއްޓިފައި އޭނާގެ ކަނާތު ފައިގެ ފަލަމަސްގަނޑު ހިސާބުގެ ކަށިތައް ބިންދައިގެން ގޮސްފައިވާ ކަމަށާއި ކަކޫ ހުޅުވެސް އޮތީ އަނެއް ފަރާތަށް އެނބުރިފައި ކަމަށެވެ. އޭގެ އިތުރުން އަނގަޔާއި ނޭފަތް ފަޅައިގެންގޮސް ވަރަށް ގިނައިން ލޭފައިބާފައި ހުރި ކަމަށް ވެސް ވިދާޅުވިއެވެ.\nރުކުން ވެއްޓުމާއެކު ވަގުތުން އެރަށު ހޮސްޕިޓަލަށް އިރުފާނު ގެންދިޔަ ކަމަށާއި، ވަގުތީ ޕްލާސްޓަރެއް އެޅުމަށްފަހު އެތަނުން އެކަށީގެންވާ ފަރުވާ އޭނާއަށް ދެވެން ނެތުމުން އެމަޖެންސީގައި އިއްޔެ 3:30 ހާއިރު އިތުރު ފަރުވާދިނުމަށް އައިޖީއެމްއެޗް ހޮސްޕިޓަލަށް ފޮނުވާފައިވާ ކަމަށް އަލީ ވިދާޅުވިއެވެ.\nގުޅޭ ޓެގު ފ. ނިލަންދޫ އައިޖީއެމްއެޗް